Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
16d83183-cef9-46aa-a2cb-caf323bb2619	ដំណឹងល្អ! អ្នកជំងឺកូវីដ១៩ ចំនួន១០០នាក់ទៀត នៅមណ្ឌលព្យាបាលកោះពេជ្រ បានជាសះស្បើយ	ភ្នំពេញ៖ បើតាម គ្រូពេទ្យស្ម័គ្រចិត្តយុវជនសម្តេចតេជោ បានឱ្យដឹងថា អ្នកជំងឺចំនួន ១០០នាក់បន្ថែមទៀត នៅមណ្ឌលព្យាបាលជំងឺកូវីដ-១៩ កម្រិតស្រាលកោះពេជ្រ ត្រូវបានក្រុមគ្រូពេទ្យរបស់អោយ ត្រឡប់ទៅផ្ទះវិញ នៅរសៀល ថ្ងៃទី០៥ ខែឧសភា ឆ្នាំ២០២១ ក្រោយពីទទួលការព្យាបាលយ៉ាងយកចិត្តទុកដាក់ខ្ពស់ពីសំណាក់ ក្រុមគ្រូពេទ្យសម្តេចតេជោប្រឆាំងជំងឺកូវីដ១៩ ពួកគាត់បានជាសះស្បើយ និងត្រូវធ្វើចត្តាឡីស័កខ្លួនឯងដាច់ដោយឡែករយៈពេល១៤ថ្ងៃបន្តទៀត ដើម្បីតាមដានសុខភាព។	2021-05-06T03:29:00+07:00	dap-news.com	https://dap-news.com/national/2021/05/05/143462/
a41667ed-1610-4e73-9880-90657b5e2f98	BREAKING: រដ្ឋបាលខេត្តកំពង់ស្ពឺ រកឃើញ និងបង្ហាញអត្តសញ្ញាណអ្នកជំងឺកូវីដ១៩ ចំនួន៨នាក់បន្ថែមទៀត	រដ្ឋបាលខេត្តកំពង់ស្ពឺ នៅរយប់ថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីជូនដំណឹងស្ដីពីការរកឃើញ និងបង្ហាញអត្តសញ្ញាណ ប្រជាពលរដ្ឋចំនួន០៨នាក់បន្ថែមទៀត ដែលទើបរកឃើញវិជ្ជមានជំងឺកូវីដ១៩។ បើតាមសេចក្តីជូនដំណឹងរបស់រដ្ឋបាលខេត្តកំពង់ស្ពឺ ដែលបណ្តាញព័ត៌មាន Fresh News ទទួលបាននៅយប់នេះ បានឱ្យដឹងថា អ្នកជំងឺកូវីដ១៩ថ្មីទាំង០៨នាក់ មាននៅស្រុកសំរោងទង, ស្រុកភ្នំស្រួច, ស្រុកបសេដ្ឋ, ស្រុកឧដុង្គ និងស្រុកគងពិសី គឺជាករណីឆ្លងក្នុងសហគមន៍។ រដ្ឋបាលខេត្តកំពង់ស្ពឺ ក៏សូមអំពាវនាវដល់ប្រជាពលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-06T03:13:00+07:00	freshnewsasia.com	https://m.freshnewsasia.com/index.php/en/localnews/196658-2021-05-05-13-13-06.html
6467d132-7b47-45cd-b141-594a691370b0	រដ្ឋបាលខេត្តកំពង់ស្ពឺ បន្តអនុវត្តវិធានការរដ្ឋបាលបណ្តោះអាសន្ន ដើម្បីទប់ស្កាត់ជំងឺកូវីដ ក្នុងភូមិសាស្ត្រខេត្ត ចាប់ពីថ្ងៃទី០៦ រហូតថ្ងៃទី១០ ខែឧសភា	រដ្ឋបាលខេត្តកំពង់ស្ពឺ បានចេញសម្រេចស្តីពី ការបន្តអនុវត្តវិធានការរដ្ឋបាលបណ្តោះអាសន្ន ដើម្បីទប់ស្កាត់ការឆ្លងរីករាលដាលនៃជំងឺកូវីដ១៩ ក្នុងភូមិសាស្ត្រខេត្តកំពង់ស្ពឺ បន្តពីថ្ងៃទី០៦ រហូតថ្ងៃទី១០ ខែឧសភា ឆ្នាំ២០២១។ នេះបើតានសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី០៥ ខែឧសភា ឆ្នាំ២០២១នេះ។ * ភោជនីយដ្ឋាន អាហារដ្ឋាន តូបអាហារចល័ត ដែលបើកទទួលអតិថិជនចូលទទួលទានអាហារ ភេសជ្ជៈ នៅចន្លោះម៉ោង២០ ដល់ម៉ោង០៣ព្រឹក ប៉ុន្តែទីតាំងអាជីវកម្មទាំងនោះអាចលក់ជាលក្ខណៈ វេចខ្ចប់បាន * ភោជនីយដ្ឋាន អាហារដ្ឋាន តូបអាហារដែលបើកទទួលអតិថិជនចូលទទួលទានអាហារមិនត្រូវលក់គ្រឿងស្រវឹងជាដាច់ខាត * គ្រប់ផ្សាររដ្ឋ ផ្សារឯកជន ផ្សារម៉ាត ហាងលក់ភេសជ្ជៈ ត្រូវផ្អាកការលក់គ្រឿងស្រវឹងគ្រប់ប្រភេទ * ផ្អាកការជួបជុំជាលក្ខណៈគ្រួសារដែលមានការទទួលទានគ្រឿងស្រវឹង * រាល់ការធ្វើសកម្មភាពកីឡា ដែលមានលក្ខណៈជួបជុំ ឬការប្រមូលផ្តុំមនុស្សលើសពីពីរនាក់។ បើតាមនសេចក្តីសម្រេចដដែល បានបញ្ជាក់ថា ត្រូវបានផ្អាកជាបណ្តោះអាសន្ននូវការប្រមូលផ្តុំ ឬការជួបជុំគ្នាទទួលទានអាហារ ភេសជ្ជៈ ឬទទួលទានគ្រឿងស្រវឹង នៅចន្លោះម៉ោង២០ ដល់ម៉ោង០៣ព្រឹក លើកលែងតែចំពោះករណីដូចខាងក្រោម៖ * ការជួបជុំលក្ខណៈសមាជិកគ្រួសារដែលរស់នៅក្នុងលំនៅឋានឬទីសំណាក់ជាមួយគ្នា * ការរៀបចំពិធីបុណ្យសព ដោយគោរពតាមវិធានការសុខាភិបាល និងតាមការកំណត់របស់អាជ្ញាធrមានសមត្ថកិច្ច * ការជួបជុំរបស់បុគ្គលិកសុខាភិបាលដែលបំពេញការងារថែរក្សាសង្គ្រោះបន្ទាន់ផ្សេងទៀត * ការជួបជុំរបស់អាជ្ញាធរមានសមត្ថកិច្ច កម្លាំងគណៈបញ្ជាការឯកភាពរដ្ឋបាលខេត្ត ក្រុង ស្រុក ឃុំ សង្កាត់ ក្នុងការបំពេញភារកិច្ចថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ៕	2021-05-06T02:47:00+07:00	freshnewsasia.com	https://m.freshnewsasia.com/index.php/en/localnews/196651-2021-05-05-12-47-45.html
9f249875-f81a-4e22-b49b-b6247f57c963	លោកហ៊ុន ម៉ាណែត ៖ កូវីដ១៩ មិនយោគយល់ដល់ ក្មេងឬចាស់ទេ វាអាចឆ្លងរាលដាលដល់ មនុស្សគ្រប់រូប	ភ្នំពេញ៖ ក្មេងតូចៗ២នាក់ទៀតហើយដែលជាសះស្បើយពីជំងឺកូវីដ១៩ នាថ្ងៃទី៥ ខែឧសភា ឆ្នាំ២០២១នេះ ។ ក្រោយឃើញការជាសះស្បើយ លោកហ៊ុន ម៉ាណែត បានថ្លែងថា ជំងឺកូវីដ១៩ មិនយោគយល់ដល់ក្មេងឬចាស់ទេ វាអាចឆ្លងរាលដាលដល់មនុស្សគ្រប់រូប។ តាមរូបភាព៣សន្លឹកបង្ហាញពីក្មេងទាំង២ជាសះស្បើយដើម្បីត្រៀមទៅផ្ទះវិញនោះ លោកថា រូបនេះមើលទៅធ្វើឲ្តអារម្មណ៍រំភើបផង ក្តុកក្តួលផង៕	2021-05-06T02:14:00+07:00	dap-news.com	https://dap-news.com/national/2021/05/05/143418/
7c2cb0a7-eff4-4ab6-9c9b-47f277e891d5	អាជ្ញាធរបិទទីតាំងពិគ្រោះព្យាបាលជំងឺ និងឱសថស្ថាន២កន្លែង នៅខេត្តឧត្តរមានជ័យ ក្រោយអ្នកដើរលក់ថ្នាំពេទ្យម្នាក់ ត្រូវបានរកឃើញវិជ្ជមានកូវីដ១៩	យ៉ាងហោចណាស់ទីតាំងពិគ្រោះព្យាលជំងឺ និងឱសថស្ថានចំនួន២កន្លែង នៅក្នុងខេត្តឧត្តរមានជ័យ ត្រូវបានអាជ្ញាធរ និងសមត្ថកិច្ចមូលដ្ឋាន សហការជាមួយមន្ត្រីសុខាភិបាល ចុះបិទខ្ទប់បណ្តោះអាសន្ន ក្រោយពាក់ព័ន្ធជាមួយបុរសអ្នកលក់ដើរលក់ថ្នាំពេទ្យម្នាក់ ត្រូវបានគេរកឃើញមានវិជ្ជាមានកូវីដ១៩។ ទីតាំងឱសថស្ថាន «សុវណ្ណដែន» ហៅពេទ្យបាន នៅក្នុងទីប្រជុំជនស្រុកអន្លង់វែង ទីតាំងពិគ្រោះព្យាបាលជំងឺ «ភួង ថាវរី» នៅភូមិថ្នល់កែង ឃុំត្រពាំងប្រាសាទ ស្រុកត្រពាំងប្រាសាទ ត្រូវបានបិទខ្ទប់ជាបណ្តោះអាសន្ន និងមនុស្សចំនួន២២នាក់ កំពុងពិនិត្យយកសំណាក។ លោកប្រធានមន្ទីរសុខាភិបាល បានថ្លែងឲ្យដឹងថា ពេលនេះក្រុមមន្ត្រីសុខាភិបាល កំពុងពិនិត្យយកសំណាកមនុស្សចំនួន១៨នាក់ នៅទីតាំងឱសថស្ថានសុវណ្ណដែន ហៅពេទ្យបាន នៅស្រុកអន្លង់វែង និងបន្តយកសំណាកមនុស្ស ៤នាក់ទៀត នៅទីតាំងពិគ្រោះព្យាបាលជំងឺ ភួង ថាវរី ក្នុងស្រុកត្រពាំងប្រាសាទ ចំពោះលទ្ធផល នឹងដឹងក្រោយពីយកទៅពិនិត្យ។ ចំពោះទីតាំងទាំង២កន្លែងនេះ នឹងបន្តបិទខ្ទប់រយះពេល១៤ថ្ងៃផងដែរ៕	2021-05-06T02:06:00+07:00	freshnewsasia.com	https://m.freshnewsasia.com/index.php/en/localnews/196645-2021-05-05-12-06-29.html
22b83b92-ad0c-420a-9430-808cf32d33f7	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៥៩៤នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅល្ងាចថ្ងៃទី០៥ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៥៩៤នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-05-06T01:17:00+07:00	freshnewsasia.com	https://m.freshnewsasia.com/index.php/en/localnews/196642-2021-05-05-11-17-36.html
28beed82-4c8b-4421-be76-66c02f2664c5	អាជ្ញាធរខេត្តសៀមរាប ដាក់ចេញវិធានការចាំបាច់មួយចំនួន ក្នុងការបង្ការ និងទប់ស្កាត់ការ រីករាលដាលជំងឺកូវីដ១៩	ភ្នំពេញ៖ រដ្ឋបាលខេត្តសៀមរាប នៅថ្ងៃទី៥ ខែឧសភា ឆ្នាំ២០២១នេះ បានសម្រេចដាក់ចេញ វិធានការចាំបាច់មួយចំនួន ក្នុងការបង្ការ និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងភូមិសាស្ត្រខេត្ត។	2021-05-06T01:11:00+07:00	dap-news.com	https://dap-news.com/national/2021/05/05/143385/
cce221d0-9315-419c-9a71-55430945aebe	អាជ្ញាធរខេត្តសៀមរាប រកឃើញអ្នកវិជ្ជមាន ជំងឺកូវីដ១៩ ម្នាក់ នៅស្រុកវ៉ារិន	យោងតាមសេចក្ដីប្រកាសព័ត៌មានរបស់រដ្ឋបាលខេត្តសៀមរាប បានឱ្យដឹងថា អ្នកវិជ្ជមានកូវីដ១៩រូបនេះ ជាអ្នកជំងឺដែលចូលសម្រាកព្យាបាល និងជាករណីមានទំនាក់ទំនងជាមួយ លោក ស៊ាន គឹមសាន ដែលវិជ្ជមានជំងឺកូវីដ-១៩ និងបានមរណភាព កាលពីថ្ងៃទី០៣ ខែឧសភា ឆ្នាំ២០២១ ៕	2021-05-06T01:08:00+07:00	dap-news.com	https://dap-news.com/national/2021/05/05/143381/
81a4958d-9495-471e-a252-c49c0ebe62f6	សប្បុរសជនចំនួន៣ក្រុម ប្រគល់ស្បៀងអាហារ និងសម្ភារការពារជំងឺជូនរដ្ឋបាលរាជធានីភ្នំពេញ ដើម្បីជួយឧបត្ថម្ភពលរដ្ឋ និងទប់ស្កាត់ការរីករាលដាលកូវីដ១៩	សប្បុរសជនចំនួន៣ក្រុម ក្នុងនោះមានសមាគមធនាគារនៅកម្ពុជា ក្រុមហ៊ុនអង្គរឌែរី ប្រូផាក ខូ អិលធីឌី និងក្រុមហ៊ុនណិកស៏ជេនើរេសិន ឌីស្ទ្រីប៊្យូសិន ឯក បានប្រគល់ថវិកា ស្បៀងអាហារ និងសម្ភារការពារជំងឺរាតត្បាត ជូនរដ្ឋបាលរាជធានី ដើម្បីជួយឧបត្ថម្ភជូនប្រជាពលរដ្ឋ និងទប់ស្កាត់ការរីករាលដាលកូវីដ១៩។ ពិធីប្រគល់ និងទទួលនេះ បានធ្វើឡើងនៅរសៀលថ្ងៃទី៥ ខែឧសភានេះ នៅសាលារាជធានីភ្នំពេញ ក្រោមវត្តមានលោក ឃួង ស្រេង អភិបាលរាជធានីភ្នំពេញ នៅសាលារាជធានីភ្នំពេញ ហើយក្រុមហ៊ុន ២ទៀត ទទួលដោយអភិបាលរងរាជធានីភ្នំពេញចំនូន២រូបទៀត។ អំណោយរបស់សមាគមធនាគារនៅកម្ពុជា ដែលទទួលដោយលោក ឃួង ស្រេង រួមមាន៖ ថវិកា ចំនួន ២,៥០០ដុល្លារ អង្ករចំនួន ២៣តោន ត្រីខ ចំនួន ១,១២៩យួរ មីម៉ាម៉ា ចំនួន ១,២០០កំប៉ុង ម៉ាស់ ចំនួនៈ ៥ ៧០០បអប់ ទឹកជែលលាងដៃ ចំនួន ២,៧០០ដបនិង ទឹកអាល់កុល ចំនួន ១,២០០លីត្រ។ ប្រគល់ទឹកដោះគោស្រស់ចំនួន១០០០កេស ជូនរដ្ឋបាលរាជធានីភ្នំពេញ ដែលទទួលដោយលោក នួន ផារ័ត្ន អភិបាលរងរាជធានីភ្នំពេញ។ បានប្រគល់ជូនអង្គរ៥០០គីឡូក្រាម ត្រីខ ៥០យូរ មី៥០កេស ជូនរដ្ឋបាលរាជធានីភ្នំពេញ ដែលទទួលដោយលោកស្រី កែវ សុខពិសី អភិបាលរងរាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋ និងចាត់វិធានការទប់ស្កាត់ការរីករាលដាលនៃមេរោគកូវីដ-១៩ផងដែរ។ លោក ឃួង ស្រេង ក្នុងឱកាសនោះ បានលើកឡើងថា ក្នុងនាមក្រុមប្រឹក្សារាជធានី គណៈអភិបាលរាជធានី មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់នៅរាជធានីភ្នំពេញ សូមថ្លែងអំណរគុណ យ៉ាងជ្រាលជ្រៅ ចំពោះសប្បុរសជនទាំង៣ក្រុម ដែលបានឧបត្ថម្ភថវិកា ស្បៀងអាហារ និងសម្ភារការពារជម្ងឺរាតត្បាត ជូនរដ្ឋបាលរាជធានី ដើម្បីជួយឧបត្ថម្ភជីវភាពជូនប្រជាពលរដ្ឋ និងចាត់វិធានការទប់ស្កាត់ការរីករាលដាលនៃមេរោគកូវីដ១៩។ លោកថា តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាងសំខាន់ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនារបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ក្នុងការចាត់វិធានការទប់ស្កាត់ការរីករាលដាលមេរោគកូវីដ១៩ នៅភ្នំពេញ ក៏ដូចជានៅទូទាំងប្រទេស បានទាន់ពេលវេលា។ ទឹកចិត្តសប្បុរសធម៌ដ៏ថ្លៃថ្លាមួយនេះ ស្តែងឱ្យឃើញអំពីការគិតគូរ និងក្តីអាណិតស្រលាញ់ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិបាន និងកំពុង ជួបប្រទះនឹងគ្រោះភ័យនៃការរាតត្បាតពីជំងឺកូវីដ-១៩៕	2021-05-06T00:57:00+07:00	freshnewsasia.com	https://m.freshnewsasia.com/index.php/en/localnews/196638-2021-05-05-10-57-19.html
4ddf5c0c-f64f-4758-969f-80700dc88547	រដ្ឋបាលខេត្ដកំពង់ចាម សម្រេចបិទខ្ទប់បន្ទប់ពិគ្រោះព្យាបាលជំងឺ «ជេត សំអាត» នៅស្រុកបាធាយ ក្រោយពាក់ព័ន្ធអ្នកកើតជំងឺកូវីដ	លោក អ៊ុន ចាន់ដា អភិបាលខេត្តកំពង់ចាម នៅថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីសម្រេចស្ដីពីការបិទខ្ទប់ បន្ទប់ពិគ្រោះព្យាបាលជំងឺ «ជេត សំអាត» ស្ថិតក្នុងភូមិភ្នំដិល ឃុំតាំងក្រាំង ស្រុកបាធាយ ក្រោយពាក់ព័ន្ធជាមួយអ្នកកើតជំងឺកូវីដ១៩។	2021-05-06T00:41:00+07:00	freshnewsasia.com	https://m.freshnewsasia.com/index.php/en/localnews/196636-2021-05-05-10-41-35.html
59b07157-fa5a-47b4-a829-eb441c62e564	រដ្ឋបាលខេត្តសៀមរាប ដាក់ចេញវិធានការចាំបាច់មួយចំនួន ក្នុងការបង្ការ និងទប់ស្កាត់ការរីករាលដាលជំងឺកូវីដ១៩	រដ្ឋបាលខេត្តសៀមរាប បានសម្រេចដាក់ចេញវិធានការចាំបាច់មួយចំនួន ក្នុងការបង្ការ និងទប់ស្កាត់ការឆ្លងរីករាលដាលជំងឺកូវីដ១៩ នៅក្នុងភូមិសាស្ត្រខេត្ត។ ក្នុងសេចក្តីណែនាំធ្វើឡើងនៅថ្ងៃទី០៥ ខែឧសភា ឆ្នាំ២០២១នេះ លោក ទៀ សីហា អភិបាលខេត្តសៀមរាប បានណែនាំឱ្យអនុវត្តន៍ឱ្យបានខ្ជាប់ខ្ជួនលើវិធានការចាំបាច់មួយចំនួន ដែលរួមមានវិធានការសម្រាប់ការអនុវត្តន៍ជាទូទៅក្នុងខេត្ត ដែលតម្រូវឱ្យប្រជាពលរដ្ឋក្នុងខេត្តអនុវត្តន៍នូវវិធានការនានារបស់រាជរដ្ឋាភិបាល វិធានការសុខាភិបាល និងវិធានការរដ្ឋបាល នានា ស្របតាមច្បាប់ និងលិខិតបទដ្ឋានគតិយុត្តជាធរមាន។ អនុវត្តអនាម័យជាប្រចាំលាងដៃជាមួយនឹងសាប៊ូ ឬទឹកអាល់កុល ឬជែលសម្លាប់មេរោគ ឱ្យបានញឹកញាប់ ពាក់ម៉ាស វាស់កម្ដៅ រក្សាគម្លាតសុវត្ថិភាពនៅកន្លែងដែលមានមនុស្ស ច្រើន ព្រមទាំងអនុវត្តវិធានការ «ពាការពារ និង ៣កុំ» ឱ្យបានខ្ជាប់ខ្លួន និងចៀសវាងការ ធ្វើដំណើរដោយមិនចាំបាច់ចេញក្រៅផ្ទះ ឬឆ្លងកាត់ទៅរាជធានី-ខេត្តផ្សេង។ រដ្ឋបាលខេត្ត បន្តហាមឃាត់ជាបណ្តោះអាសន្ននូវការរៀបចំពិធីមង្គលការ ពិធីជប់លៀង ពិធីជួបជុំគ្នា គ្រប់ប្រភេទ រួមទាំងពិធីសាសនាផ្សេងៗ ការជួបជុំពិសាគ្រឿងស្រវឹង ឬភេសជ្ជៈ និងបន្ត បិទជាបណ្តោះអាសន្ននូវហាងខារ៉ាអូខេ រង្គសាល ឌីស្តូតែក និងបៀហ្គាឌិន អាជីវកម្មម៉ាស្សា ស្ទីមសូណា ក្លឹបកម្សាន្តគ្រប់ប្រភេទ ការលេងកីឡា ក្លឹបហាត់ប្រាណ ហាងលក់ និងសេព គ្រឿងស្រវឹងគ្រប់ប្រភេទ រោងភាពយន្ត សារមន្ទីរ ការប្រគំតន្ត្រី ការដាក់តាំងពិព័រណ៍លក់ ទំនិញ និងពិធីផ្សេងៗដែលមានមនុស្សប្រមូលផ្ដុំជួបជុំគ្នាក្នុងចំនួនច្រើន។ ក្រៅពីវិធានការទូទៅនេះ រដ្ឋបាលខេត្តក៏បានណែនាំនូវការអនុវត្តវិធានការចាំបាច់មួយចំនួន ចំពោះការធ្វើដំណើរចូលមកក្នុងខេត្តសៀមរាប, វិធានការចំពោះបុគ្គល ឬនីតិបុគ្គល ដែលមិនសហការនូវវិធានការទាំងឡាយរបស់រដ្ឋបាលខេត្ត និង។ ក្នុងសេចក្តីណែនាំនេះ រដ្ឋបាលខេត្ត ក៏បានណែនាំដល់គណៈបញ្ជាការឯកភាពរដ្ឋបាលក្រុង-ស្រុក ឃុំ-សង្កាត់ និងមន្ទីរសុខាភិបាលនៃរដ្ឋបាលខេត្ត ត្រូវបន្តតាមដាន ត្រួតពិនិត្យ និងគ្រប់គ្រងប្រជាពលរដ្ឋចូលមកស្នាក់នៅក្នុងមូលដ្ឋាន ឬចំណូលស្រុក មកពីតំបន់ដែលបានបិទខ្ទប់ និងតំបន់ដែលមានហានិភ័យខ្ពស់ ត្រូវឱ្យពិនិត្យ និងធ្វើចត្តាឡីស័ក១៤ថ្ងៃ នៅតាមមណ្ឌលចត្តាឡីស័ករបស់រដ្ឋបាលខេត្ត និងរដ្ឋបាលក្រុង ស្រុក៕	2021-05-06T00:27:00+07:00	freshnewsasia.com	https://m.freshnewsasia.com/index.php/en/localnews/196633-2021-05-05-10-27-29.html
f4f14161-23c0-4ff5-8bbb-d571a327f81d	អភិបាលខេត្តបន្ទាយមានជ័យ ណែនាំអាជ្ញាធរក្រុងប៉ោយប៉ែត រឹតបន្តឹងការចេញចូលតំបន់បិទខ្ទប់ ដើម្បីលុបបំបាត់ខ្សែចម្លងជំងឺកូវីដក្នុងសហគមន៍	អភិបាលខេត្តបន្ទាយមានជ័យ លោក អ៊ុំ រាត្រី បានណែនាំឲ្យអាជ្ញាធរក្រុងប៉ោយប៉ែត ដែលកំពុងប្រឈមការរាតត្បាតនៃជំងឺកូវីដ១៩ ត្រូវរឹតត្បិតការធ្វើដំណើរចេញចូល ដើម្បីលុបបំបាត់ខ្សែឆ្លងជំងឺកូវីដ១៩ នៅក្នុងសហគមន៍។ ការណែនាំបែបនេះរបស់លោក អ៊ុំ រាត្រី បានធ្វើឡើងនៅក្នុងកិច្ចប្រជុំគណៈបញ្ជាការឯកភាពរដ្ឋបាលខេត្ត នៅថ្ងៃទី៥ ខែឧសភា ឆ្នាំ២០២១ លើរបៀបវារៈសំខាន់ៗរួមមាន៖ សេចក្ដីណែនាំ សេចក្ដីសម្រេច របស់រាជរដ្ឋាភិបាល និងសេចក្ដីជូនដំណឹងរបស់ក្រសួងសុខាភិបាល ដែលផ្ដោតសំខាន់លើការងារអនុវត្តទប់ស្កាត់ ការរីករាលដាលជំងឺកូវីដ១៩ សម្រាប់ប្រទេសកម្ពុជាបច្ចុប្បន្ននេះ កំពុងប្រឈមនូវការរីករាលដាលកូវីដ១៩ មិនទាន់ធូរស្បើយនៅឡើយ។ លោកបានឱ្យដឹងថា សម្រាប់នៅខេត្តបន្ទាយមានជ័យ ចាប់ពីថ្ងៃទី២២ ខែមេសា ឆ្នាំ២០២១ មានករណីផ្ទុះជំងឺកូវីដ១៩ ក្នុងសហគមន៍ ភាគច្រើននៅក្រុងប៉ោយប៉ែតជាង៦០០នាក់ គិតត្រឹមថ្ងៃទី៤ ខែឧសភា ឆ្នាំ២០២១។ លោក អ៊ុំ រាត្រី បានបញ្ជាក់ថា នៅពេលនេះគឺជាដំណាក់កាលត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ក្នុងអំឡុងពេល នៃការឆ្លងរីករាលដាលជំងឺកូវីដ១៩ក្នុងសហគមន៍។ បន្ថែមពីនេះ លោកអភិបាលខេត្ត ក៏បានក្រើនរំលឹកដល់កងកម្លាំងប្រដាប់អាវុធគ្រប់ប្រភេទ ដែលកំពុងឈរជើងការពារតាមខ្សែបន្ទាត់ព្រំដែន រឹតបន្តឹងដាក់វិធានក្ដៅចំពោះ ការនាំមនុស្សចេញចូលឆ្លងកាត់ដោយខុសច្បាប់ ដែលជាប្រភពនៃការចម្លងមេរោគកូវីដ១៩។ ទន្ទឹមនឹងនេះ លោកក៏បានក្រើនរំលឹកដល់កងកម្លាំងប្រដាប់អាវុធគ្រប់ប្រភេទ ដែលកំពុងឈរជើងការពារតាមខ្សែបន្ទាត់ព្រំដែន ត្រូវធ្វើការរឹតបន្តឹង នូវវិធានការលុបបំបាត់ ការនាំមនុស្សចេញចូលឆ្លងកាត់ដោយខុសច្បាប់។ លោកបានបន្តថា ដើម្បីធានារក្សាសន្តិសុខជាតិ សណ្ដាប់ធ្នាប់សាធារណៈ និងសុវត្ថិភាពសង្គម ក្រសួងមហាផ្ទៃបានដាក់ចេញនូវគោលការណ៍ និងវិធានការជាបន្តបន្ទាប់ក្នុងការបង្ការទប់ស្កាត់ និងបង្រ្កាបសកម្មភាព នាំមនុស្សឆ្លងកាត់ព្រំដែន ដោយខុសច្បាប់ និងការគ្រប់គ្រងជនបរទេសស្របតាមច្បាប់។ រដ្ឋបាលខេត្ត បានកត់សម្គាល់ឃើញថា ករណីនៃការនាំពលរដ្ឋកម្ពុជា និងជនបរទេសឆ្លងកាត់ព្រំដែនដោយខុសច្បាប់ នៅតែកើតមានជាបន្តបន្ទាប់ក្នុងនោះក៏មានករណីមួយចំនួនមានក្រុមមេក្លោង និងមេខ្យល់ក្នុងស្រុក ឃុបឃិតជាមួយមេក្លោង មេខ្យល់ខាងក្រៅ ដើម្បីរត់ពន្ធមនុស្សឆ្លងកាត់ព្រំដែនដោយខុសច្បាប់ផងដែរ៕	2021-05-06T00:25:00+07:00	freshnewsasia.com	https://m.freshnewsasia.com/index.php/en/localnews/196632-2021-05-05-10-25-09.html
597e0cd2-f3dc-4b25-aa4b-deaed74b4049	ក្រសួងសុខាភិបាល ទទួលអំណោយជាថវិកាចំនួន ៥ពាន់ដុល្លារអាមេរិក សម្រាប់ប្រើប្រាស់ក្នុងការប្រយុទ្ធនឹងជំងឺកូវីដ១៩ ពីមន្ទីរពេទ្យ រ៉ូយ៉ាល់ភ្នំពេញ	ក្រសួងសុខាភិបាល បានទទួលអំណោយជាថវិកាចំនួន ៥ពាន់ដុល្លារអាមេរិក សម្រាប់ប្រើប្រាស់ក្នុងការប្រយុទ្ធនឹងជំងឺកូវីដ១៩ ពីមន្ទីរពេទ្យ រ៉ូយ៉ាល់ភ្នំពេញ នៅថ្ងៃទី៥ ខែឧសភា ឆ្នាំ២០២១នេះ នាទីស្ដីក្រសួង។ ពិធីប្រគល់-ទទួលនេះ បានធ្វើឡើងក្រោម អធិបតីភាព លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល និងតំណាងមន្ទីរពេទ្យ រ៉ូយ៉ាល់ភ្នំពេញ។ ក្នុងឱកាសនោះ លោកស្រីរដ្ឋលេខាធិការក្រសួងសុខាភិបាល បានគូសបញ្ជាក់ថា ។ លោកស្រី យក់ សម្បត្ដិ រដ្ឋលេខាធិការក្រសួងសុខាភិបាល បានថ្លែងអំណរគុណយ៉ាងជ្រាលជ្រៅ ចំពោះអំណោយ មនុស្សធម៌ដ៏ថ្លៃថ្លារបស់មន្ទីរពេទ្យរ៉ូយ៉ាល់ភ្នំពេញ ដែលនេះគឺជាកាយវិការ នៃវប្បធម៌ចែករំលែកជាមួយរាជ រដ្ឋាភិបាលកម្ពុជា ដើម្បីជំរុញវិធានការការពារ ទប់ស្កាត់ និងឆ្លើយតបការរាលដាល នៃជំងឺកូវីដ-១៩ នៅកម្ពុជា៕	2021-05-05T23:59:00+07:00	freshnewsasia.com	https://m.freshnewsasia.com/index.php/en/localnews/196628-2021-05-05-09-59-29.html
925f38d4-9d2d-43cb-8cac-78eba9f30c5b	រដ្ឋាភិបាលកូរ៉េ ផ្តល់បរិក្ខាពេទ្យតម្លៃ ៣០ម៉ឺនដុល្លារ ជួយកម្ពុជាប្រយុទ្ធប្រឆាំងជំងឺកូវីដ-១៩	រដ្ឋាភិបាលសាធារណរដ្ឋកូរ៉េ ប្រកាសផ្តល់គ្រឿង បរិក្ខាពេទ្យមានទឹកប្រាក់សរុបប្រមាណ ៣០ម៉ឺនដុល្លារ ដល់រាជរដ្ឋាភិបាលកម្ពុជា ដើម្បីជួយគាំទ្រការប្រយុទ្ធប្រឆាំងនឹងជំងឺកូវីដ-១៩។ ក្នុងជំនួបជាមួយលោកស្រី សឿង រដ្ឋចាវី រដ្ឋលេខាធិការក្រសួងការបរទេស និងសហប្រតិបត្តិការអន្តរជាតិ នៅថ្ងៃទី៥ ខែឧសភានេះ ឯកអគ្គរដ្ឋទូតនៃសាធារណរដ្ឋកូរ៉េប្រចាំនៅកម្ពុជា លោក ផាក ហ៉ឹងខ្យង់ (Park Heung-Kyeong) បានលើកឡើងថា រដ្ឋាភិបាលកូរ៉េ បានសម្រេចជួយរាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺកូវីដ-១៩ ដោយផ្តល់ជូននូវគ្រឿងបរិក្ខារពេទ្យមានទឹកប្រាក់ស្មើនឹង ៣០ម៉ឺនដុល្លាសហរដ្ឋអាមេរិច។ លោកស្រីរដ្ឋលេខាធិការ សឿង រដ្ឋចាវី បានវាយតម្លៃខ្ពស់ចំពោះការសម្រេចចិត្តរបស់រដ្ឋាភិបាលកូរ៉េ ដោយបានផ្តាំផ្ញើរថ្លែងអំណរគុណយ៉ាងក្រៃលែង ចំពោះសណ្តានចិត្ត និងការគិតគូរយកចិត្តទុកដាក់របស់រដ្ឋាភិបាល និងប្រជាជនកូរ៉េ ផ្តល់នូវជំនួយដល់កម្ពុជាក្នុងគ្រាកំពុងត្រូវ ការជំនួយជាចាំបាច់។ ក្នុងនាមជាមិត្ត និងដៃគូដ៏សំខាន់របស់កម្ពុជា សាធារណរដ្ឋកូរ៉េកន្លងមកបានជួយកម្ពុជា ក្នុងកិច្ចប្រឹងប្រែងដើម្បីយកឈ្នះលើការរីករាលដាលនៃជំងឺកូវីដ-១៩។ ដោយយល់យ៉ាងច្បាស់ថា គ្មានរណាមានសុវត្តិភាពនោះ នៅពេលមនុស្សជុំវិញខ្លួនគ្មានសុវត្តិភាព។ សាធារណរដ្ឋកូរ៉េ នឹងបន្តធ្វើការយ៉ាងជិតដិតជាមួយកម្ពុជា ដើម្បីលុបបំបាត់នូវវីរុសកូរ៉ូណា។ បន្ទាប់ពីការផ្ទុះឡើងនូវជំងឺកូវីដ-១៩ នៅដើមឆ្នាំមុននេះ រដ្ឋាភិបាលកូរ៉េ បានបរិច្ចាគភ្លាមៗនូវថវិកាចំនួន ២០ម៉ឺនដុល្លារ និងឧបករណ៍ធ្វើតេសរកមេរោគ ដែលមានតំលៃស្មើនឹង ១០ម៉ឺនដុល្លាអាមេរិច ជូនដល់រាជរដ្ឋាភិបាលកម្ពុជា នៅខែឧសភា ឆ្នាំ២០២០កន្លងទៅនេះ។ ការផ្តល់ជូន តង់សំរាប់ធ្វើតេសរកវីរុសចំនួន ២០ និង បន្ទប់ចល័តសំរាប់ដាក់អ្នកជំងឺកូវីដ (Negative Pressure Carriers) ចំនួន៦០។ ផ្តល់គ្រឿងឧបភោគបរិភោគ និងឪសថសង្គ្រោះបឋមចាំបាច់ដល់អ្នកងាយរងគ្រោះ នៅតំបន់គោលដៅចំនួន៦រួមមានរាជធានីភ្នំពេញ ខេត្តកំពង់ស្ពឺ ខេត្តក្រចេះ ខេត្តឧត្តរមានជ័យ ខេត្តបាត់ដំបង និងខេត្តសៀមរាប។ កិច្ចសហប្រតិបត្តិការជាមួយនឹងអង្កការអន្តោប្រវេសន៍អន្តរជាតិលើការពង្រឹងការឆ្លើយតបនឹងជំងឺកូវីដ-១៩ ដើម្បីបញ្ជូនជនអន្តោប្រវេសន៍នៅកម្ពុជា នៅចំណុចច្រកចូល និងមណ្ឌលចត្តាឡីស័ក្ត ផ្តោតលើខេត្តចំនួន ៥ (ខេត្តបាត់ដំបង ខេត្តបន្ទាយមានជ័យ ខេត្តឧត្តរមានជ័យ ខេត្តសៀមរាប និងខេត្តព្រៃវែង)៕	2021-05-05T23:54:00+07:00	freshnewsasia.com	https://m.freshnewsasia.com/index.php/en/localnews/196624-2021-05-05-09-54-21.html
fd772324-e2c8-4d23-9737-e43cd169f458	អភិបាលខេត្តកំពង់ធំ អំពាវនាវពលរដ្ឋត្រូវជឿជាក់លើរាជរដ្ឋាភិបាលកម្ពុជា ក្នុងយុទ្ធនាការទប់ស្កាត់ការរីករាលដាលជំងឺកូវីដ១៩	លោក សុខ លូ អភិបាលខេត្តកំពង់ធំ បានអំពាវនាវដល់ប្រជាពលរដ្ឋទាំងអស់ សូមមានការអត់ធ្មត់ អធ្យាស្រ័យយោគយល់គ្នា ត្រូវជឿជាក់លើរាជរដ្ឋាភិបាលកម្ពុជា ក្នុងយុទ្ធនាការទប់ស្កាត់ការរីករាលដាលនៃជំងឺកូវីដ១៩ ដែលកំពុងរីករាលដាលនៅក្នុងប្រទេសកម្ពុជា។ ការអំពាវនាវនេះរបស់លោក សុខ លូ បានធ្វើឡើងនាព្រឹកថ្ងៃទី៥ ខែឧសភា ឆ្នាំ២០២១នេះ ក្នុងពិធីចុះសាកសួរសុខទុក្ខ និងនាំយកអំណោយចែកជូនប្រជាពលរដ្ឋដែលកំពុងធ្វើចត្តាឡីស័កនៅតាមផ្ទះ ក្នុងអំឡុងពេលនៃជំងឺកូវីដ១៩ នៅភូមិលាបទង ឃុំកំពង់ចិនត្បូង ស្រុកស្ទោង ខេត្តកំពង់ធំ។ ជាមួយគ្នានេះដែរ លោក សុខ លូ បានពាំនាំនូវការផ្តាំផ្ញើសាកសួរសុខទុក្ខពីសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា នូវទឹកចិត្តក្តីអាណិតស្រឡាញ់ជូនចំពោះពុកម៉ែបងប្អូន គ្រប់ពេលវេលា និងនៅជាមួយគ្នាគ្រប់កាលៈទេសៈ។ អភិបាលខេត្តបានបន្ថែមទៀតថា ។ ស្ថិតនៅក្នុងស្ថានភាពដ៏លំបាកនេះ លោក សុខ លូ ក៏បានថ្លែងអំណរគុណ និងកោតសរសើរ ចំពោះអាជ្ញាធរមូលដ្ឋាន កងកម្លាំងចម្រុះ ក្រុមគ្រូពេទ្យ បុគ្គលិកសុខាភិបាល និងក្រុមការងារទាំងអស់ ដែលបានខិតខំកំពុងបំពេញបេសកកម្មទាំងយប់ ទាំងថ្ងៃ បាយក៏មិនត្រង់មាត់ ហើយគ្មានពេលសម្រាកគ្រប់គ្រាន់នោះឡើយ ដែលជាបេសកកម្មដ៏ធំធេង ដើម្បីក្តីសុខរបស់ប្រជាពលរដ្ឋ៕	2021-05-05T23:41:00+07:00	freshnewsasia.com	https://m.freshnewsasia.com/index.php/en/localnews/196617-2021-05-05-09-41-00.html
58befac8-4d0d-4428-9f29-bf01e4352061	អបអរសាទរ អ្នកជំងឺកូវីដ១៩ មណ្ឌលសែនសុខ១ បានជាសះស្បេីយបន្ថែម ចំនួន៣១៨នាក់ទៀតហេីយ	ភ្នំពេញ ៖ អ្នកជំងឺកូវីដ១៩ មណ្ឌលសែនសុខ១ បានជាសះស្បេីយបន្ថែមចំនួន៣១៨នាក់ទៀតហេីយ ថ្ងៃទី៥ ខែឧសភា ឆ្នាំ២០២១ នេះ អ្នកមានជំងឺកូវីដ១៩ ដែលសម្រាកនិងព្យាបាលដោយក្រុមគ្រូពេទ្យ សសយក រួមជាមួយមន្ទីពេទ្យបង្អែករាជធានីភ្នំពេញ ដែលមានទីតាំងនៅមណ្ឌលព្យាបាលជំងឺកូវីដ១៩ សែនសុខ១ និងអនុញ្ញាតជាលើកទី២ ឲ្យអ្នកជាសះស្បើយចំនួន៣១៨នាក់ទៀត ចាកចេញទៅផ្ទះរៀងៗខ្លួន នៅរសៀលថ្ងៃនេះ ។ នេះជាលេីកទី២ហេីយ ដែលមណ្ឌលព្យាបាលសែនសុខ ១ ( វិមានពិភពថ្មីសែនសុខ) អនុញ្ញាតឲ្យអ្នកជំងឺកូវីដ១៩ ដែលបានជាសះស្បេីយ ចំនួន៣១៨នាក់ ចេញពីមន្ទីរព្យាបាល ដោយតម្រូវ បងប្អូនប្រជាពលរដ្ឋ ដែលជាសះស្បេីយទៅបន្តធ្វេីចតាឡីស័ក១៤ថ្ងៃទៀត ក្នុងលំនៅដ្ឋានរបស់ខ្លួន ដេីម្បីតាមដានសុខភាពរៀងៗខ្លួន។ សូមបញ្ជាក់ថា កាលពីរសៀលថ្ងៃទី០៤ខែឧសភាឆ្នាំ២០២១ ម្សិលមិញនេះ អ្នកជំងឺកូវីដ១៩ មណ្ឌលសែនសុខ១ (វិមានពិភពថ្មី) បានជាសះស្បេីយ ឲ្យត្រឡប់ទៅផ្ទះវិញចំនួន៣១១នាក់ និងរសៀលថ្ងៃទី០៥ខែឧសភាឆ្នាំ២០២១នេះ ចំនួនអ្នកជាសះស្បេីយបន្ថែមចំនួន៣១៨នាក់ ក្នុងចំណោមអ្នកមកព្យាបាលចំនួន៩៤៧នាក់ ក្នុងមណ្ឌលសែនសុខ១ ដែលបានជាសះស្បេីយ ក្នុងនោះក៏មានអ្នកជំងឺមកព្យាបាលបន្តបន្ទាប់ផងដែរ៕ រក្សាសិទ្ធិដោយ៖ សារឿន	2021-05-05T23:36:31+07:00	cen.com.kh	https://cen.com.kh/archives/330603.html
675a8dc0-1d2c-459a-9bd5-b2679f6c9b5f	រដ្ឋបាលខេត្តបាត់ដំបង បញ្ចប់ការបិទខ្ទប់ និងបើកឡើងវិញភូមិខ្មាចអំពរ ឃុំព្រែកជីក ស្រុករុក្ខគិរី ក្រោយបិទដោយសារមានអ្នកឆ្លងជំងឺកូវីដ១៩	រដ្ឋបាលខេត្តបាត់ដំបង នៅថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីសម្រេចបញ្ចប់ការបិទខ្ទប់ និងបើកឡើងវិញ នូវភូមិខ្មាចអំពរ ឃុំព្រែកជីក ស្រុករុក្ខគិរី ក្រោយបិទមួយរយៈដោយសារពាក់ព័ន្ធជាមួយអ្នកកើតជំងឺកូវីដ១៩។ ក្នុងសេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្តបាត់ដំបង បានបញ្ជាក់ថា ការបើកឡើងវិញនេះ ធ្វើឡើងចាប់ពីថ្ងៃទី០៦ ខែឧសភា ឆ្នាំ២០២១តទៅ។	2021-05-05T23:36:00+07:00	freshnewsasia.com	https://m.freshnewsasia.com/index.php/en/localnews/196615-2021-05-05-09-36-47.html
8c386e10-eb90-44ae-885e-8c8c21bb5d77	រដ្ឋបាលខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន១នាក់ទៀត	រដ្ឋបាលខេត្តសៀមរាប បានប្រកាសពីការរកឃើញអ្នកជំងឺកូវីដ១៩ ចំនួន ១នាក់បន្ថែមទៀត នៅថ្ងៃទី០៥ ខែឧសភា ឆ្នាំ២០២១នេះ។ អ្នកវិជ្ជមានកូវីដ១៩ ទើបរកឃើញថ្មីនេះ មានឈ្មោះ ណាវ សុខ ភេទស្រី អាយុ ៤៥ឆ្នាំ អាសយដ្ឋានភូមិគោកស្រុក ឃុំវ៉ារិន ស្រុកវ៉ារិន ខេត្តសៀមរាប។ អ្នកវិជ្ជមានកូវីដ១៩រូបនេះ ជាអ្នកជំងឺដែលចូលសម្រាកព្យាបាល និងជាករណីមានទំនាក់ទំនងជាមួយ លោក ស៊ាន គឹមសាន ដែលវិជ្ជមានជំងឺកូវីដ-១៩ និងបានមរណភាព កាលពីថ្ងៃទី០៣ ខែឧសភា ឆ្នាំ២០២១។ ទន្ទឹមនឹងការរកឃើញអ្នកវិជ្ជមានថ្មី នៅថ្ងៃទី០៥ ខែឧសភា ឆ្នាំ២០២១ ក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប បានព្យាបាលជាសះស្បើយអ្នកវិជ្ជមានជំងឺកូវីដ-១៩ ចំនួន ១នាក់ផងដែរ មានឈ្មោះ ឃាង លក្ខណា ភេទស្រី អាយុ១០ឆ្នាំ រស់នៅភូមិវត្តស្វាយ សង្កាត់សាលាកំរើក ក្រុងសៀមរាប ហើយក្រុមគ្រូពេទ្យបានអនុញ្ញាតឱ្យត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ រដ្ឋបាលខេត្ត បានឱ្យដឹងថា ព្រឹត្តិការណ៍សហគមន៍២០កុម្ភៈ ខេត្តសៀមរាប មានអ្នកវិជ្ជមានជំងឺកូវីដ១៩ ចំនួន ៥៥នាក់។ ព្យាបាលជាសះស្បើយ ១៧នាក់ ស្លាប់ ១នាក់ និង ៣៧នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្តសៀមរាប អំពាវនាវប្រជាពលរដ្ឋរស់នៅក្នុងខេត្តសៀមរាប បង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាដែលប្រព្រឹត្តល្មើសនឹងវិធានការនេះ នឹងប្រឈមការពិន័យអន្តការណ៍ ឬផ្តន្ទាទោសតាមច្បាប់ និងលិខិតបទដ្ឋានគតិយុត្តជាធរមាន។ រដ្ឋបាលខេត្តសៀមរាប ជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕	2021-05-05T23:32:00+07:00	freshnewsasia.com	https://m.freshnewsasia.com/index.php/en/localnews/196613-2021-05-05-09-32-15.html
e7f9e164-3b62-4744-903d-0e8d572d91a4	អូស្ដ្រាលី កំពុងធ្វើផែនការលើកញ្ចប់ថវិកា ដើម្បីស្ដារសេដ្ឋកិច្ច កម្ពុជាឡើងវិញ ដែលប៉ះពាល់ពីជំងឺកូវីដ-១៩	តាមរយៈគេហទំព័រហ្វេសប៊ុក ស្ថានទូតអូស្ដ្រាលី ប្រចាំកម្ពុជា នាថ្ងៃទី៥ ខែឧសភា ឆ្នាំ២០២១ បានឲ្យដឹងថា «បច្ចុប្បន្ន ស្ថានទូតអូស្រ្តាលី កំពុងធ្វើផែនការលើកញ្ចប់ថវិកាបន្ទាប់ នៃការគាំទ្រការអភិវឌ្ឍសេដ្ឋកិច្ចរយៈពេលវែងរបស់អូស្រ្តាលី ដល់កម្ពុជា។ បំពេញបន្ថែមលើជំនួយសុខាភិបាលរបស់យើង ផែនការនេះមានគោលបំណងជួយគាំទ្រដល់ប្រទេសកម្ពុជា ស្តារសេដ្ឋកិច្ចឡើងវិញ ពីផលប៉ះពាល់បំផ្លិចបំផ្លាញពីជំងឺកូវីដ-១៩»។ ជាងនេះទៅទៀត ស្ថានទូតអូស្ដ្រាលី កំពុងពិភាក្សាជាមួយរដ្ឋាភិបាលកម្ពុជា សង្គមស៊ីវិល និងវិស័យឯកជន ដើម្បីប្រមូលគំនិតយោបល់ អំពីមធ្យោបាយដែលមានឥទ្ធិពលបំផុត ដែលអាចផ្តល់ការគាំទ្រនេះ ក្នុងរយៈពេល ៥ ទៅ ១០ឆ្នាំ ខាងមុខ។ ប្រភពដដែល បន្ដថា កាលពីសប្តាហ៍មុន ស្ថានទូត មានការប្រជុំតាមអ៊ីនធឺណេតជាមួយ លោក ឆែម រិទ្ធី រដ្ឋមន្ត្រីប្រតិភូអមនាយករដ្ឋមន្ត្រី ព្រមទាំង មន្រ្តីជាន់ខ្ពស់មួយចំនួនទៀត ដើម្បីជជែកពីកិច្ចសហប្រតិបត្តិការលើ ការពង្រីកលទ្ធភាពទទួលបានទឹកស្អាត ជំរុញការធ្វើពិពិធកម្មសេដ្ឋកិច្ច ព្រមទាំងពង្រឹងវិទ្យាសាស្ត្រ បច្ចេកវិទ្យានិងការច្នៃប្រឌិត នៅកម្ពុជា។ ស្ថានទូតអូស្ដ្រាលី ប្រចាំកម្ពុជា ក៏បានលើកឡើងថា ទោះបីជាមានការលំបាកខ្លាំងដោយសារតែស្ថានភាពបច្ចុប្បន្ន និងការបិទខ្ទប់ក៏ដោយ ស្ថានទូត បានកោតសរសើរដល់ការប្តេជ្ញាចិត្តរបស់សមភាគី ក្នុងការចូលរួមជាមួយ និង ធ្វើការងាររួមគ្នា ដើម្បីដោះស្រាយបញ្ហាប្រឈមរយៈពេលវែង របស់ប្រទេសកម្ពុជា៕	2021-05-05T23:15:00+07:00	dap-news.com	https://dap-news.com/national/2021/05/05/143366/
2b0932ba-3268-49c9-8581-0ed768debe7a	ឯកឧត្តមអភិបាលខេត្ត បើកកិច្ចប្រជុំបន្ទាន់ជាមួយអភិបាល ស្រុក ក្រុង និងមន្រ្តីជំនាញពាក់ព័ន្ធ ក្រុមការងារប្រយុទ្ធប្រឆាំង ទប់ស្កាត់ និងបង្ការ ការឆ្លងរីករាលដាលនៃជំងឺកូវីដ-១៩	តាកែវ ៖ នៅព្រឹកថ្ងៃទី០៥ ខែឧសភា ឆ្នាំ២០២១នេះ ឯកឧត្តម អ៊ូច ភា អភិបាល នៃគណៈអភិបាលខេត្តតាកែវ បានអញ្ជើញដឹកនាំកិច្ចប្រជុំបន្ទាន់ជាមួយ លោក លោកស្រី អភិបាលរងខេត្ត លោក អភិបាល ស្រុក ក្រុង និងអាជ្ញាធរពាក់ព័ន្ទ កងកម្លាំងប្រដាប់អាវុធ ទាំងបីប្រភេទ នៅក្នុងក្រុមការងារប្រយុទ្ធប្រឆាំង ទប់ស្កាត់ និងបង្ការ ការឆ្លងរីករាលដាល នៃជំងឺកូវីដ-១៩ នៅទូទាំងខេត្តតាកែវ ដែលបានរៀបចំធ្វើឡើងនៅសាលប្រជុំសាលាខេត្ត។ នៅក្នុងឱកាសនោះ អភិបាលខេត្តតាកែវ ឯកឧត្តម អ៊ូច ភា បានបញ្ជាក់ទៀតថា កាលពីម្សិលមិញនេះ រាជរដ្ឋាភិបាលកម្ពុជា បានចេញសេចក្ដីសម្រេច ស្ដីពីការបិទបញ្ចប់ ការបិទខ្ទប់ ភូមិសាស្រ្ត រាជធានីភ្នំពេញ និង ក្រុងតាខ្មៅ នៃខេត្តកណ្ដាល ដូច្នេះហើយទាមទារឱ្យ អាជ្ញាធរខេត្ត រួមនិងស្ថាប័នពាក់ព័ន្ធ ត្រូវពង្រឹងការចេញចូល នៅតាមច្រកព្រំប្រទល់ខេត្ត តាកែវនិងខេត្តដទៃទៀត ព្រោះបន្ទាប់ពីការបិទបញ្ចប់ ភូមិសាស្ត្ររាជធានីភ្នំពេញ និងខេត្ត កណ្ដាល និងមានបងប្អូនប្រជាពលរដ្ឋ ធ្វើដំណើរពី រាជធានីភ្នំពេញ មកកាន់ខេត្ត ជាក់ជាពុំខាន ដូច្នេះហើយ អាជ្ញាធរមានសមត្ថកិច្ច ត្រូវពង្រឹង និងតាមដានបងប្អូនប្រជាពលរដ្ឋ នៅពេលដែលពួកគាត់វិលត្រឡប់មកស្រុកកំណើតវិញ បើសិនមានករណីសង្ស័យត្រូវយក ពួកគាត់ទៅធ្វើចត្តាឡីស័ក ដើម្បីយកសំណាករកជំងឺកូវីដ-១៩៕រក្សាសិទ្ធិដោយ៖សារឿន	2021-05-05T22:55:16+07:00	cen.com.kh	https://cen.com.kh/archives/330571.html
b4efe9d0-8938-48c6-a011-08430d44caf4	ប្រជាពលរដ្ឋរងគ្រោះដោយសារជំងឺកូវីដចំនួន ២៥គ្រួសារ នៅឃុំជ្រៃបាក់ ស្រុករលាប្អៀរ ខេត្តកំពង់ឆ្នាំង ទទួលអំណោយពីថ្នាក់ដឹកនាំ និងសប្បុរសជន	ប្រជាពលរដ្ឋក្រីក្រដែលរងគ្រោះដោយសារជំងឺកូវីដ១៩ ចំនួន ២៥គ្រួសារ មកពី១២ភូមិ ក្នុងឃុំជ្រៃបាក់ ស្រុករលាប្អៀរ ខេត្តកំពង់ឆ្នាំង នៅថ្ងៃទី៥ ខែឧសភា ឆ្នាំ២០២១នេះ ទទួលបានអំណោយពីថ្នាក់ដឹកនាំ និងសប្បុរសជន ដើម្បីកាត់បន្ថយការលំបាករបស់ពួកគាត់បានមួយគ្រា។ លោក សោម វឺន ប្រធានក្រុមប្រឹក្សាស្រុករលាប្អៀរ បានបញ្ជាក់ថា អំណោយដែលបានយកមកចែកជូនប្រជាពលរដ្ឋចំនួន ២៥គ្រួសារ នៅថ្ងៃនេះមួយចំនួនបានមកពីថ្នាក់ដឹកនាំ និងមួយចំនួនទៀតបានមកពីសប្បុរសជន ដែលបានជួយឧបត្ថម្ភដល់ប្រជាពលរដ្ឋដែលកំពុងជួបការលំបាកក្នុងបរិបទជំងឺកូវីដ១៩នេះ។ លោកបានបន្តថា សប្បុរសជនទាំងអស់ដែលបានបរិច្ចាគនូវធនធានផ្ទាល់ខ្លួន ជួយដល់ប្រជាពលរដ្ឋជួបការលំបាកទាំង ២៥គ្រួសារខាងលើនេះរួមមាននាយឧត្តមសេនីយ៍ សឹង សំណាង អគ្គមេបញ្ជាការរងកងយុទ្ធពលខេមរភូមិន្ទ និងជាមេបញ្ជាការកងទ័ពអាកាស, លោក កែវ វណ្ណដេត មេបញ្ជាការមូលដ្ឋានទ័ពអាកាសកំពង់ឆ្នាំង ចុះជួយឃុំជ្រៃបាក់, លោក ជុង ហៃយ៉េន អគ្គនាយកក្រុមហ៊ុនសម្បត្តិរតនៈវិសាលឯក, លោក ម៉ុក យូ និងលោក ហ៊ុន លី អនុប្រធានការិយាល័យបសុព្យាបាលខេត្តកំពង់ឆ្នាំង។ ប្រជាពលរដ្ឋទាំង២៥គ្រួសា ក្នុងមួយគ្រួសាររទទួលបានអង្ករ១បេ ស្មើនឹង២៥គីឡូក្រាម មី១០កញ្ចប់ ត្រីខ៣កំប៉ុង ទឹកត្រី៣ដប ទឹកស៊ីអ៊ីវ៣ដប ម៉ាស១០បន្ទះ នំប៉័ងផ្អែម១កញ្ចប់ ទឹកសុទ្ធ២ដប ផ្លែល្ពៅ១ផ្លែ និងថវិកាចំនួន៣ម៉ឺនរៀល។ តាំងនាមតំណាងឱ្យប្រជាពលរដ្ឋទាំង២៥គ្រួសារខាងលើនេះលោក សោម វឺន ប្រធានក្រុមប្រឹក្សាស្រុករលាប្អៀរ បានថ្លែងអំណរគុណដល់សប្បុរសជន ជាម្ចាស់ទានទាំងអស់ ដែលមានចិត្តសប្បុរសធម៌បានជួយឧបត្ថម្ភដល់ពលរដ្ឋ ដែលកំពុងជួបការលំបាកក្នុងកាលៈទេសៈកូវីដ១៩នេះ។ ក្នុងឱកាសនោះដែរ លោក កែវ វណ្ណដេត តំណាងនាយឧត្តមសេនីយ៍ សឹង សំណាង បានពាំនាំនូវប្រសាសន៍ផ្ញើសួរសុខទុក្ខពីថ្នាក់ដឹក ពិសេសប្រសាសន៍ផ្ដាំផ្ញើសួរសុខទុក្ខពីនាយឧត្តមសេនីយ៍ ដែលលោកតែងតែបានគិតគូ និងចុះជួយដល់ប្រជាពលរដ្ឋក្នុងខេត្តកំពង់ឆ្នាំង ជាញឹកញាប់ ប៉ុន្តែដោយសារនៅពេលនេះលោកមានភារកិច្ចចាំបាច់ប ទើបមិនទាន់មានឱកាសបានមកជួបជាមួយប្រជាពលរដ្ឋដោយផ្ទាល់ តែទោះជាយ៉ាងណានៅពេលស្ងប់ស្ងាត់ជំងឺកូវីដ១៩ នាយឧត្តមសេនីយ៍នឹងអញ្ជើញមកជួបប្រជាពលរដ្ឋនៅខេត្តកំពង់ឆ្នាំងដូចធម្មតាវិញ។ លោក កែវ វណ្ណដេត ក៏បានក្រើនរំលឹកដល់ប្រជាពលរដ្ឋសូមមានការប្រុងប្រយ័ត្នឱ្យបានខ្ពស់ជាមួយនឹងជំងឺកូវីដ១៩ ត្រូវថែរក្សាខ្លួនប្រាណធ្វើអនាម័យជាប្រចាំដោយលាងដៃ និងសាប៊ូ អាល់កុល ឬជែលពិសេសអនុវត្តឱ្យបានខ្ជាប់ខ្ជួននូវអនុសាសន៍របស់ប្រមុខរាជរដ្ឋាភិបាលគឺ «៣កុំ ៣ការពារ»៕	2021-05-05T22:50:00+07:00	freshnewsasia.com	https://m.freshnewsasia.com/index.php/en/localnews/196610-2021-05-05-08-50-24.html
10db952c-a871-4a87-a138-7efa431a805b	រដ្ឋបាលខេត្តបាត់ដំបង សម្រេចបើកដំណើរការសាខាក្រុមហ៊ុន វីរៈ ប៊ុនថាំ ឡើងវិញ ក្រោយធ្វើតេស្ដលើកបុគ្គលិកទាំង «អវិជ្ជមាន» ជំងឺកូវីដ	លោក ងួន រតនៈ អភិបាលខេត្តបាត់ដំបង នៅថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីសម្រេចបញ្ចប់ការបិទ និងបើកឡើងវិញមូលដ្ឋានអាជីវកម្មសាខាក្រុមហ៊ុន វីរៈ ប៊ុនថាំ ស្ថិតនៅភូមិសាស្ដ្រស្រុកកំរៀង ស្រុកភ្នំព្រឹក និងស្រុកសំពៅលូន ក្រោយធ្វើតេស្ដលើបុគ្គលិកទាំងអស់ «អវិជ្ជមាន» ជំងឺកូវីដ១៩។	2021-05-05T22:48:00+07:00	freshnewsasia.com	https://m.freshnewsasia.com/index.php/en/localnews/196609-2021-05-05-08-48-33.html
6815d422-ba11-4604-b209-e9bc1eba69e8	រដ្ឋបាលខេត្តកោះកុង ទទួលគ្រឿងបរិភោគ ពីព្រះគ្រូចៅអធិការវត្តទេពនិមិត្ត ដើម្បីបន្តចែកជូនពលរដ្ឋរងគ្រោះដោយសារជំងឺកូវីដ១៩	រដ្ឋបាលសាលាខេត្តកោះកុងបាន នៅថ្ងៃទី៥ ខែឧសភា ឆ្នាំ២០២១នេះ បានទទួលគ្រឿងឧបភោគបរិភោគ ពីព្រះគ្រូចៅអធិការវត្តទេពនិមិត្ត ព្រះនាមព្រះលក្ខណ៍មុន្នី វង្ស ពិជ័យ ព្រះរាជគណៈថ្នាក់កិត្តិសយព្រះសមទ្ទ គង្គាមហាមុនី ព្រះមេគណគណៈធម្មយុត្តិកនិកាយ ខេត្តកោះកុង សម្រាប់បន្តជួយដល់ប្រជាពលរដ្ឋដែលរងគ្រោះដោយសារជំងឺកូវីដ១៩ នៅក្នុងមូលដ្ឋាន។ ក្នុងឱកាសនេះ លោកស្រី មិថុនា ភូថង អភិបាលខេត្តកោះកុង បានថ្លែងថា ក្នុងនាមលោកស្រីជាអាជ្ញាធរខេត្ត សូមថ្លែងអំណរគុណដល់ព្រះគ្រូព្រះលក្ខណ៍មុនី វង្ស ពិជ័យ ព្រះរាជាគណៈថ្នាក់កិត្តិយស ព្រះសមុទ្ទគង្គាមហាមុនី ព្រះមេគណគណៈធម្មយុត្តិកនិកាយខេត្តកោះកុង និងជាព្រះគ្រូចៅអធិការវត្តទេពនិមិត្ត ដែលឧបត្ថម្ភគ្រឿងឧបភោគបរិភោគ ដល់រដ្ឋបាលសាលាខេត្តដើម្បីចែកចាយបន្តដល់ប្រជាពលរដ្ឋ ដែលជួបការខ្វះខាតក្នុងជីវភាពនាដំណាក់កាលរាតត្បាតជំងឺកូវីដ១៩ ជាសកលនេះ។ លោកស្រីអភិបាលខេត្ត បានបន្តថា កានាំយកគ្រឿងឧបភោគបរិភោគរបស់ព្រះអង្គនាពេលនេះ បានបង្ហាញឱ្យឃើញពីសិល្បៈចែករំលែកទោះបីតិចក្តី ច្រើនក្តីយើងចេះជួយគ្នាក្នុងគ្រាមានអាសន្ន មិនថាមន្រ្តីរាជការ និងពុទ្ធសាសនាឡើយ។ លោកស្រី មិថុនា ភូថង បានបញ្ជាក់ថា នេះជាទឹកចិត្តព្រះទ័យសប្បុរសធម៌ របស់ព្រះលក្ខណ៍មុនី វង្ស ពិជ័យ ដែលបានឧបត្ថម្ភគ្រឿងឧបភោគបរិភោគ បរិភោគ ដល់រដ្ឋបាលសាលាខេត្ត ដើម្បីចូលរួមចែកជូនដល់ប្រជាពលរដ្ឋ ដែលមានជីវភាពលំបាក ក្នុងបរិបទជំងឺកូវីដ១៩ កំពុងរីករាលដាល ជាពិសេសព្រះអង្គបានចូលរួមចំណែកគ្រប់ពេលដែលប្រជាពលរដ្ឋក្នុងខេត្តបានជួបការលំបាកក្នុងរដូវកាលសម័យកូវីដ១៩ ដែលកំពុងមានហានិភ័យខ្ពស់៕	2021-05-05T22:39:00+07:00	freshnewsasia.com	https://m.freshnewsasia.com/index.php/en/localnews/196607-2021-05-05-08-39-49.html
8be52cc4-4f12-42ff-a37c-47fc345b1bf2	អនុគណៈកម្មការស្រាវជ្រាវជំងឺកូវីដ១៩ ៖ ឈ្មោះ កក្កដា សោភ័ណ្ឌ ពុំបានល្មើស នឹងវិធានសុខាភិបាលទេ	ភ្នំពេញ ៖ អនុគណៈកម្មការស្រាវជ្រាវ និងតាមដានបុគ្គលសង្ស័យថា មានផ្ទុកជំងឺកូវីដ១៩ បានបញ្ជាក់ថា ផ្អែកលើលទ្ធផលស្រាវជ្រាវ ឈ្មោះ កក្កដា សោភ័ណ្ឌ ពុំបានល្មើស នឹងវិធានសុខាភិបាលទេ គឺគ្រាន់តែធ្វេសប្រហែស មិនគោរពតាមការណែនាំរបស់ក្រសួងសុខាភិបាល លើការពាក់ម៉ាស់ និងរក្សាគម្លាតតែប៉ុណ្ណោះ។ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានធ្វើការបកស្រាយលើករណីឈ្មោះ កក្កដា សោភ័ណ្ឌ ដូចតទៅ : ការស្រាវជ្រាវ : ថ្ងៃទី០៩ ខែមីនា ឆ្នាំ២០២១ ឈ្មោះ កក្កដា សោភ័ណ្ឌ បានចាប់ផ្ដើមមានអាការៈមិនស្រួលខ្លួន និងមិនបានចាកចេញពីខុនដូរបស់ខ្លួន។ នៅថ្ងៃទី១១ ខែមីនា ឆ្នាំ២០២១ ឈ្មោះ កក្កដា សោភ័ណ្ឌ បានចេញដំណើរពីភ្នំពេញទៅខេត្តតាកែវ ដើម្បីចូលរួមពិធីមង្គលការ និងស្នាក់នៅផ្ទះការចំនួន ១ យប់។ នៅថ្ងៃទី១២ ខែមីនា ឆ្នាំ២០២១ ឈ្មោះ កក្កដា សោភ័ណ្ឌ បានចាកចេញពីតាកែវ នៅម៉ោងប្រមាណ ១២៖៣០នាទី រួចហើយបន្តទៅដល់មន្ទីរពេទ្យមិត្តភាពខ្មែរ-សូវៀត នៅម៉ោងប្រហែល ១៤៖០០នាទី ដើម្បីយកសំណាក។ បន្ទាប់ពីយកសំណាករួច នៅប្រហែលម៉ោង ១៧៖០០នាទី ក៏បានជិះម៉ូតូកង់ ៣ ត្រលប់មកខុនដូវិញ។ នៅថ្ងៃទី១៣ និង ១៤ ខែមីនា ឆ្នាំ២០២១ ឈ្មោះ កក្កដា សោភ័ណ្ឌ បានធ្វើចត្តាឡីស័កនៅខុនដូរបស់ខ្លួន រហូតដល់ពេលល្ងាចថ្ងៃទី ១៤ ខែមីនា ឆ្នាំ២០២១ ទើបក្រុមគ្រូពេទ្យទាក់ទងទៅប្រាប់ថាលទ្ធផលធ្វើតេស្ដ វិជ្ជមានមេរោគកូវីដ១៩ និងបានដឹកយកទៅព្យាបាលនៅមណ្ឌលសុខភាពចាក់អង្រែ។ -ការផ្ទៀងផ្ទាត់ តាមទិន្និន័យផែនទី៖ ថ្ងៃទី១១ ខែមីនា ឆ្នាំ២០២១ ឈ្មោះ កក្កដា សោភ័ណ្ឌ គឺបានចេញដំណើរពីភ្នំពេញ ទៅខេត្តតាកែវ ដោយបានទៅដល់ខេត្តតាកែវ នៅម៉ោង ១០៖៥៧នាទី។ ផ្ទះរៀបចំពិធីមង្គលការ គឺស្ថិតនៅភូមិក្រាំងលាង ឃុំរវៀង ស្រុកសំរោង ខេត្តតាកែវ។ អនុគណៈកម្មការស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ បានបញ្ជាក់ថា ផ្អែកលើលទ្ធផលស្រាវជ្រាវ និងការផ្ទៀងផ្ទាត់ ខាងលើនេះ ឈ្មោះ កក្កដា សោភ័ណ្ឌ ពុំបានល្មើសនឹងវិធានសុខាភិបាលទេ គឺគ្រាន់តែជាអំពើធ្វេសប្រហែស មិនគោរពតាមការណែនាំរបស់ក្រសួងសុខាភិបាល លើការពាក់ម៉ាស់ និងរក្សាគម្លាតតែប៉ុណ្ណោះ៕ រក្សាសិទ្ធិដោយ : ចេស្តារ	2021-05-05T22:31:44+07:00	cen.com.kh	https://cen.com.kh/archives/330555.html
f66a614b-e261-4fc4-86a0-f24cd9669732	ADB កំពុងជួយកម្ពុជាឆ្លើយតប ទៅនឹងបញ្ហាប្រឈមនានា បណ្តាលមកពីកូវីដ-១៩	តាមរយៈបណ្ដាញ ទំនាក់ទំនង សង្គមហ្វេសប៊ុក របស់ ADB ប្រចាំកម្ពុជា កាលពីថ្ងៃទី៤ ខែឧសភា ឆ្នាំ២០២១ បានឱ្យដឹងថា ក្នុងឆ្នាំ ២០២០ ADB បានអនុម័តផ្តល់ប្រាក់កម្ចី និងជំនួយឥតសំណងចំនួន ៤៧៧,២ លានដុល្លារ ហើយបានកៀគរ ថវិកាបន្ថែមចំនួន ២៨១,៣ លានដុល្លារ តាមរយៈ សហហិរញ្ញប្បទាន សម្រាប់ប្រទេសកម្ពុជា។ ប្រភពដដែល បន្ដថា ចំនួននេះរួមបញ្ចូលប្រាក់កម្ចី សម្បទានចំនួន ២៥០ លានដុល្លារ និងសហហិរញ្ញប្បទាន ២៤១,៦ លានដុល្លារ សម្រាប់កម្មវិធីគាំទ្រការចំណាយ និងឆ្លើយតបសកម្មទៅនឹង COVID-19 របស់ ADB (ដែលហៅកាត់ថា CARES) ៕	2021-05-05T22:04:00+07:00	dap-news.com	https://dap-news.com/national/2021/05/05/143351/
efe35772-fc34-4ccf-afe4-a41f2566ca33	ស្នងការរងខេត្តព្រះវិហារ ម្នាក់ឆ្លងជំងឺកូវីដ-១៩ បានទទួលមរណភាព	យោងតាមលិខិត លោកឧត្តមសេនីយ៍ទោ សួស សុខដារ៉ា ស្នងការនគរបាលខេត្តព្រះវិហារ ផ្ញើជូននាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ កាលពីថ្ងៃទី៤ ឧសភា បានរៀបរាប់ថា លោកវរសេនីយ៍ឯក ចៅ ស៉ីផល បានទទួលមរណភាពនៅផ្ទះបងស្រីបង្កើត ស្ថិតនៅភូមិទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ។ យោងតាមរបាយការណ៍ធ្វើតេស្ដសាកសព របស់មណ្ឌលសុខភាពទឹកថ្លា បង្ហាញថា វិជ្ជមានជំងឺកូវីដ-១៩។ កន្លងមក លោកវរសេនីយ៍ឯក ចៅ ស៉ីផន មានជំងឺប្រចាំកាយ ទឹកនោមផ្អែម និងលើសឈាម បណ្ដាលឲ្យស្លាប់ មួយចំហៀងខ្លួន ត្រូវបានអង្គភាពអនុញ្ញាតឲ្យ សម្រាកព្យាបាល នៅផ្ទះប្អូនស្រីបង្កើត នៅខេត្តសៀមរាប តាំងពីថ្ងៃទី៤ ខែមិថុនា ឆ្នាំ២០១៣ នៅពេលស្ថានភាពជំងឺទ្រុឌទ្រោមខ្លាំង ត្រូវបានបងប្អូនបញ្ជូន ទៅសម្រាកព្យាបាល នៅរាជធានីភ្នំពេញ៕	2021-05-05T22:02:00+07:00	dap-news.com	https://dap-news.com/national/2021/05/05/143348/
6d84d415-edf7-412c-9fae-0436713cde04	ឧត្តមសេនីយ៍ទោ សេង ធារិន ចុះសួរសុខទុក្ខ និងពិនិត្យកងកម្លាំង បំពេញបេសកម្មទប់ស្កាត់ការឆ្លងរីករាលដាលជំងឺកូវីដ១៩	លោកឧត្តមសេនីយ៍ទោ សេង ធារិន មេបញ្ចាការរង នាយសេនាធិការ យោធភូមិភាគទី៥ អមដំណើរដោយលោកមេបញ្ជាការ កងពលតូចថ្មើរជើងលេខ៥១ លោកមេបញ្ជាការ កងរាជអាវុធហត្ថខេត្តបន្ទាយមានជ័យ នាព្រឹកថ្ងៃទី ៥ ខែឧសភា ឆ្នាំ២០២១ បានចុះសួរសុខទុក្ខ និងត្រួតពនិត្យស្ថានភាពកងកម្លាំងអន្តរាគមន៍ ដែលកំពុងបំពេញបេសកកម្ម ប្រតិបត្តិការ និងការចរាចរចេញ-ចូលក្រុងប៉ោយប៉ែត កន្លែងតំបន់ក្រហមបិទខ្ទប់មួយចំនួន, ការងារធានាហូបចុកប្រចាំថ្ងៃ និងកន្លែងស្នាក់នៅបណ្តោះអាសន្នរបស់កងកម្លាំង តាមបណ្តាគោលដៅឈរជើង។ លោកឧត្តមសេនីយ៍ទោ សេង ធារិន បានបញ្ជាក់ថា ស្ថិតនៅក្នុងស្ថានការណ៍ប្រទេសជាតិ ជួបការលំបាកនេះ កងកម្លាំងដែលបានចេញប្រតិបត្តិការ បំពេញបេសកកម្មនេះ ត្រូវអនុវត្តតួរនាទី ភារកិច្ច ប្រកបដោយភាពទទួលខុសត្រូវខ្ពស់ និងក្រមសីលធ៌ម ត្រូវសហការល្អជាមួយកម្លាំងចម្រុះ និងអាជ្ញាធរមូលដ្ឋាន និងបទបញ្ជាការ របស់គណៈបញ្ជាការឯកភាពខេត្ត ដើម្បីទប់ស្កាត់ និងកាត់ផ្តាច់ការឆ្លងរីករាលដាលជំងឺឆ្លងកូវីដ១៩ ទៅតំបន់ផ្សេងៗ ក្នុងខេត្ត និងទៅបណ្តា ខេត្តផ្សេងៗទៀត។ ជាពិសេសសូមឲ្យកងកម្លាំងទាំងអស់យកចិត្តទុកដាក់ ថែរក្សាសុខភាព ដោយប្រកាន់ភ្ជាប់នូវអនាម័យជាប្រចាំតាមវិធានការសុខាភិបាល និងវិធានការ៣កុំ ៣ការពារ ធានាបាននៅសុខសុវត្ថិភាពផ្ទាល់ខ្លួន មិនឲ្យមានការឆ្លងចូលក្នុងជួរកងកម្លាំង ព្រោះថាក្នុងកាលៈទេសៈដ៏លំបាកនេះ ពិតជាមិនអាចខ្វះបាននូវកងកម្លាំងចូលរួមយ៉ាងសកម្មជួយទប់ស្កាត់ឲ្យខានតែបាន ជូនជាតិមាតុភូមិ។ ក្នុងឱកាសនោះ លោកឧត្តមសេនីយ៍ បានថ្លែងកោតសរសើរដល់នាយ-ពលទាហានទាំងអស់ ដែលបានសហការល្អជាមួយកម្លាំងចម្រុះ ខិតខំបំពេញភារកិច្ចទាំងយប់ទាំងថ្ងៃ និងក្រោមភ្លៀងផងដែរ ដើម្បីបុព្វហេតុជាតិ មាតុភូមិ និងប្រជាជន។ ជាពិសេសសូមអរគុណចំពោះថ្នាក់ដឹកនាំខេត្តបន្ទាយមានជ័យ និងសម្បុរសជននានា ដែលបានផ្តល់អំណោយជាបន្តបន្ទាប់ ដូចជាកៅស៊ូតង់ កូនឈើ សម្រាប់ធ្វើជម្រកស្នាក់នៅ ថវិកា និងគ្រឿងឧបភោគបរិភោក លើកទឹកចិត្តដល់កងកម្លាំងជួរមុខ ក្នុងស្មារតីសមរភូមិក្រោយ គាំទ្រសមរភូមិមុខ៕	2021-05-05T21:40:00+07:00	freshnewsasia.com	https://m.freshnewsasia.com/index.php/en/localnews/196599-2021-05-05-07-40-18.html
d8228ad4-11dc-403f-bab7-4cb5c104f26b	អ្នកជំងឺម្នាក់ដែលស្លាប់នៅមន្ទីរពេទ្យបង្អែកខេត្តពោធិ៍សាត់ នាថ្ងៃទី៤ ខែឧសភា មិនជាប់ពាក់ព័ន្ធនឹងជំងឺកូវីដ១៩ នោះឡើយ (Video inside)	(ពោធិ៍សាត់)៖ មន្ទីរសុខាភិបាលខេត្តពោធិ៍សាត់ បានបញ្ជាក់ថា អ្នកជំងឺម្នាក់ដែលបានស្លាប់នៅក្នុងមន្ទីរពេទ្យបង្អែកខេត្ត (ផ្នែកសង្គ្រោះបន្ទាន់) នាថ្ងៃទី៤ ខែឧសភា ឆ្នាំ២០២១ ម្សិលមិញ មិនមែនស្លាប់ដោយសារជំងឺកូវីដ១៩នោះឡើយ។ នេះបើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី៥ ខែឧសភានេះ។ ក្នុងសេចក្តីជូនដំណឹងបានបញ្ជាក់យ៉ាងដូច្នេះថា៖ «ករណីអ្នកជំងឺសម្រាកពេទ្យចំនួន ០១នាក់ ដែលបានបញ្ជូន មកពីមណ្ឌលសុខភាពបឹងកន្ទួត ចូលមកសម្រាកពេទ្យ កាលពីថ្ងៃទី០២ ខែឧសភា ឆ្នាំ២០២១ វេលាម៉ោង ១៣៖២០នាទី ហើយបានស្លាប់នៅក្នុងមន្ទីរពេទ្យបង្អែកខេត្ត (ផ្នែកសង្គ្រោះបន្ទាន់) នៅថ្ងៃទី០៤ ខែឧសភា ឆ្នាំ២០២១ ជាមួយនឹងការធ្វើតេស្តរហ័ស (Rapid Test) ឃើញវិជ្ជមានកូវីដ-១៩។ ក្រោយពីយកវត្ថុសំណាក ដើម្បីធ្វើតេស្តបញ្ជាក់ជាលើកទី២ ពីមន្ទីរពេទ្យបង្អែកខេត្តបាត់ដំបង ឃើញថាអ្នកជំងឺអវិជ្ជមានកូវីដ-១៩ និងមិនជាប់ពាក់ព័ន្ធនឹងជំងឺកូវីដ-១៩ឡើយ»។ ជាមួយគ្នានេះដែរ មន្ទីរសុខាភិបាលខេត្តពោធិ៍សាត់ សូមអំពាវនាវដល់បងប្អូនប្រជាពលរដ្ឋ ទាំងអស់ចូលរួមសហការ ទប់ស្កាត់ ការរីករាលដាលជំងឺកូវីដ-១៩ ចូលក្នុងសហគមន៍ នៅក្នុងខេត្តពោធិ៍សាត់។ បន្ថែមពីនេះ មន្ទីរសុខាភិបាលលខេត្ត សូមអំពាវនាវដល់ប្រជាពលរដ្ឋ ចូលរួមអនុវត្តឱ្យបានខ្ជាប់ខ្ជួននូវវិធានការការពារ តាមការណែនាំរបស់ក្រសួងសុខាភិបាល និងវិធានការទប់ស្កាត់ការពារជំងឺកូវីដ-១៩ «៣ការពារ ៣កុំ» ស្របតាមអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា៕	2021-05-05T21:32:00+07:00	freshnewsasia.com	https://m.freshnewsasia.com/index.php/en/localnews/196592-2021-05-05-07-32-10.html
40ced9ca-9981-4723-9a23-796cca576c91	រដ្ឋបាលខេត្តព្រះសីហនុ បង្ហាញអត្តសញ្ញាណ អ្នកវិជ្ជមានកូវីដ-១៩ថ្មីចំនួន ១១៨នាក់	No Content	2021-05-05T21:24:00+07:00	dap-news.com	https://dap-news.com/national/2021/05/05/143330/
061f601f-263a-44f1-bd4a-16692920d7fd	ស្អែកនេះ សម្តេចពិជ័យសេនា ទៀ បាញ់ នឹងអញ្ជើញត្រួតពិនិត្យការចាក់វ៉ាក់សាំងការពារជំងឺកូវីដ ជូនកីឡាករ កីឡាការិនីត្រៀមចេញប្រកួតស៊ីហ្គេម វិស្វករ និងកម្មករកសាងក្រសួងការពារជាតិ ១,៥០០នាក់ នៅពហុកីឡដ្ឋានមរតកតេជោ	សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ នៅព្រឹកថ្ងៃទី០៦ ខែឧសភា ឆ្នាំ២០២១ ស្អែកនេះ នឹងអញ្ជើញត្រួតពិនិត្យដំណើរការចាក់វ៉ាក់សាំងការពារជំងឺកូវីដ១៩ ជូនដល់ក្រុមកីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក កម្មករកសាងក្រសួងការពារជាតិ និងកម្មករកសាងពហុកីឡដ្ឋានមរតកតេជោ ប្រមាណ១,៥០០នាក់។ ពិធីចាក់វ៉ាក់សាំងការពារជំងឺកូវីដ១៩ ជូនដល់ក្រុមកីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក និងកម្មករនាពេលនេះ នឹងមានការអញ្ជើញចូលរួមពីសំណាក់ថ្នាក់ដឹកនាំក្រសួងការពារជាតិ ថ្នាក់ដឹកនាំកីឡាជាតិ និងអ្នកពាក់ព័ន្ធមួយចំនួនផងដែរ។ សម្រាប់វ៉ាក់សាំងការពារជំងឺកូវីដ១៩ ដែលនឹងត្រូវចាក់ជូនដល់ក្រុមកីឡាករ កីឡាការិនី ត្រៀមចេញទៅប្រកួតស៊ីហ្គេម ក្រុមវិស្វករ បុគ្គលិក និងកម្មករកសាងក្រសួងការជាតិ ព្រមទាំងកម្មករសាងសង់ពហុកីឡដ្ឋានមរតកតេជោ ប្រមាណ ១,៥០០នាក់នេះ គឺជាប្រភេទវ៉ាក់សាំងស៊ីណូហ្វាម។ សូមបញ្ជាក់ថា គិតត្រឹមយប់ថ្ងៃទី០៤ ខែឧសភា ឆ្នាំ២០២១ ម្សិលមិញ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេសសរុបចំនួន ១,៥១៥,៤៤៧នាក់៕	2021-05-05T21:11:00+07:00	freshnewsasia.com	https://m.freshnewsasia.com/index.php/en/localnews/196588-2021-05-05-07-11-01.html
1afeefd7-77c4-4dc0-a872-41ef81cacd86	រដ្ឋបាលខេត្តសៀមរាប បង្ហាញអត្តសញ្ញាណអ្នកកើតជំងឺកូវីដ១៩ ចំនួន ៣នាក់ទៀត នៅថ្ងៃទី០៤ ខែឧសភា	រដ្ឋបាលខេត្តសៀមរាប បង្ហាញអត្តសញ្ញាណអ្នកកើតជំងឺកូវីដ១៩ ចំនួន៣នាក់ទៀត ដែលបានរកឃើញនៅថ្ងៃទី០៤ ខែឧសភា ឆ្នាំ២០២១ ដែលមានអាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប។ ឈ្មោះ ម៉ន ប៉ូលីន ភេទស្រី អាយុ៤៦ឆ្នាំ អាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប ធ្វើដំណើរមកពីរាជធានីភ្នំពេញ។ ឈ្មោះ ស្រី ពៅ ភេទស្រី អាយុ៤៧ឆ្នាំ អាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប ធ្វើដំណើរមកពីរាជធានីភ្នំពេញ។ ៣៖ ឈ្មោះ ម៉ម សុខេន ភេទប្រុស អាយុ៤៧ឆ្នាំ អាសយដ្ឋាននៅភូមិដកពោធិ៍ សង្កាត់ស្លក្រាម ក្រុងសៀមរាប ធ្វើដំណើរមកពី រាជធានីភ្នំពេញ។ រដ្ឋបាលខេត្ត បានគូសបញ្ជាក់ថា ក្នុងចំណោមអ្នកទាំងបីនាក់ មានពីរនាក់ជាអ្នកមើលថែ និងម្នាក់ជាអ្នកជំងឺ ដែលត្រូវបានក្រុមគ្រូពេទ្យនៃមន្ទីរពេទ្យបង្អែកខេត្តសៀមរាប បញ្ជូនតាមរយៈរថយន្តសង្គ្រោះបន្ទាន់ទៅសម្រាកព្យាបាលជំងឺ(មិនមែនជំងឺកូវីដ-១៩) ទៅមន្ទីរពេទ្យមិត្តភាពកម្ពុជា-ចិន ព្រះកុសុមៈ (ពេទ្យលោកសង្ឃ) កាលពីថ្ងៃទី១៣ ខែមេសា ឆ្នាំ២០២១។ នៅថ្ងៃទី១៩ ខែមេសា ឆ្នាំ២០២១ ក្រោយការព្យាបាលមានសុខភាពល្អប្រសើរ អ្នកទាំងបីបានធ្វើដំណើរត្រឡប់មកខេត្តសៀមរាបវិញ តាមរយៈរថយន្តឈ្នួលមួយគ្រឿង នៅថ្ងៃទី២០ ខែមេសា ឆ្នាំ២០២១ មកដល់ម៉ោង ៣ភ្លឺ ហើយត្រូវបានក្រុមការងារប្រចាំការនៅព្រំប្រទល់ខេត្ត ណែនាំឱ្យទៅមណ្ឌលចត្តាឡីស័កគរុកោសល្យ បន្ទាប់មកគ្រូពេទ្យបានយកសំណាកវិភាគទទួលបានលទ្ធផលអវិជ្ជមាន និងបន្តធ្វើចត្តាឡីស័កនៅផ្ទះតាមការស្នើសុំ។ តាមរយៈពេលកំណត់របស់ក្រុមគ្រូពេទ្យ ពួកគាត់ត្រូវមកយកសំណាកលើកទី២ ដោយគាត់ទាំងបីនាក់ បានជិះរ៉ឺម៉កកង់បីចេញពីម្តុំទល់មុខការ៉ាស់សាំងតេឡា នៅម៉ោង១៦:០០នាទី ថ្ងៃទី០៣ ខែឧសភា ឆ្នាំ២០២១ ដោយទទួលបានលទ្ធផលវិជ្ជមាន។ ដោយឡែកអ្នកបើកបររថយន្តឈ្នួលដែលដឹកពួកគាត់ពីភ្នំពេញមកខេត្តសៀមរាប គឺទទួលបានលទ្ធផលអវិជ្ជមាន។ សូមបញ្ជាក់ថា នៅថ្ងៃទី០៤ ខែឧសភា ខេត្តសៀមរាប រកឃើញអ្នកជំងឺកូវីដ១៩ ករណីថ្មីចំនួន៧នាក់។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន ៥៤នាក់ បានព្យាបាលជាសះស្បើយចំនួន ១៦នាក់ ស្លាប់ ១នាក់ និង ៣៧នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ រដ្ឋបាលខេត្ត អំពាវនាវឱ្យបងប្អូនប្រជាពលរដ្ឋរស់នៅក្នុងខេត្តសៀមរាប បង្កើនការប្រុងប្រយ័ត្នខ្ពស់ចូលរួមអនុវត្តវិធានការការពារ ៣ការពារ ៣កុំ និងត្រូវអនុវត្តកាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាព ជាពិសេសត្រូវអនុវត្តវិធានការរដ្ឋបាល និងវិធានការចត្តាឡីស័ក។ បុគ្គលទាំងឡាយណាដែលប្រព្រឹត្តល្មើសនឹងវិធានការនេះ នឹងប្រឈមការពិន័យអន្តការណ៍ ឬផ្តន្ទាទោសតាមច្បាប់ និងលិខិតបទដ្ឋានគតិយុត្តជាធរមាន។ រដ្ឋបាលខេត្តសៀមរាប ជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕	2021-05-05T20:38:00+07:00	freshnewsasia.com	https://m.freshnewsasia.com/index.php/en/localnews/196581-2021-05-05-06-38-46.html
3f39214d-7fe7-4ba9-af9a-891e4344324e	BREAKING: ថៃរកឃើញអ្នកឆ្លងកូវីដ-១៩ជាង ២,១០០នាក់ទៀត និងអ្នកជំងឺ ១៥នាក់ស្លាប់ ក្នុងរបាយការណ៍ថ្ងៃពុធនេះ (Video inside)	អ្នកឆ្លងជំងឺ COVID-19 ចំនួន ២,១១២នាក់ត្រូវបានរកឃើញ និងអ្នកជំងឺ ១៥នាក់ទៀតស្លាប់នៅក្នុងរយៈពេល ២៤ម៉ោងកន្លងទៅនេះ នៅក្នុងប្រទេសថៃ ខណៈស្ថានការណ៍រាតត្បាតជាក់ស្តែង គឺហាក់ដូចជាកំពុងស្ថិតក្នុងការគ្រប់គ្រងហើយ។ នេះបើតាមការចេញផ្សាយ ដោយសារព័ត៌មានថៃ The Nation នារសៀលថ្ងៃពុធ ទី០៥ ខែឧសភា ឆ្នាំ២០២១។ ទីក្រុងបាងកកនៅតែជាតំបន់ ដែលរាប់រងករណីឆ្លងច្រើនជាងគេរហូតដល់ ៧៨៩នាក់នាក់ ខណៈខេត្តណុនថាបុរីមាន ២៤៩នាក់, ខេត្តសាមុតប្រាកាន ២២៦នាក់ និងខេត្តឈុនបុរី ១១០នាក់។ ដោយឡែកក្នុងចំណោមករណីវិជ្ជមាន COVID-19 ទាំង ២,១១៦នាក់នេះ មានតែ ០៥នាក់ប៉ុណ្ណោះ ជាករណីនាំចូលមកពីក្រៅប្រទេស។ គិតត្រឹមពេលនេះ ករណីឆ្លង COVID-19 សរុបទូទាំងប្រទេសថៃមានចំនួន ៧៤,៩០០ករណី ក្នុងនោះមានអ្នកស្លាប់ ៣១៨នាក់ និងជាសះស្បើយវិញ ៤៤,៣៦០ ខណៈអ្នកជំងឺកំពុងសម្រាកព្យាបាលមានចំនួន ៣០,២២២នាក់។ ដោយឡែកការចាក់វ៉ាក់សាំងបង្ការ COVID-19 វិញ ប្រទេសថៃសម្រេចបាន ១,៥៧៣,០៧៥ដូស គិតត្រឹមថ្ងៃពុធនេះ៕	2021-05-05T20:24:00+07:00	freshnewsasia.com	https://m.freshnewsasia.com/index.php/en/internationalnews/196580-2021-05-05-06-24-34.html
48151b7c-482e-422d-89b6-0dbf38514c4d	រដ្ឋបាលខេត្តកំពង់ឆ្នាំង អនុញ្ញាតឲ្យបើកដំណើរការផ្សារព្រៃខ្មែរ, មន្ទីរសម្រាកព្យាបាលផ្សារឆ្នាំង និងវត្តទួលសទ្ធាសត្ថារាម នៅស្រុករលាប្អៀរ និងក្រុងកំពង់ឆ្នាំង ក្រោយបិទដោយសារពាក់ព័ន្ធជំងឺកូវីដ១៩	អភិបាលខេត្តកំពង់ឆ្នាំង លោក ឈួរ ច័ន្ទឌឿន នៅថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីសម្រេចអនុញ្ញាតឲ្យបើកដំណើរការឡើងវិញ ទីតាំងចំនួន៣ រួមមាន មន្ទីរសម្រាកព្យាបាលផ្សារឆ្នាំង, វត្តទួលសទ្ធាសត្ថារាម និងផ្សារព្រៃខ្មែរ ក្នុងភូមិសាស្ដ្រក្រុងកំពង់ឆ្នាំង និងស្រុករលាប្អៀរ ក្រោយបិទមួយរយៈដោយសារពាក់ព័ន្ធអ្នកឆ្លងជំងឺកូវីដ១៩។ មន្ទីរសម្រាកព្យាបាលផ្សារឆ្នាំង ស្ថិតក្នុងភូមិផ្សារលើ សង្កាត់ផ្សារឆ្នាំង ក្រុងកំពង់ឆ្នាំង វត្តទួលសទ្ធាសត្ថារាម ស្ថិតក្នុងភូមិទី៧ សង្កាត់ខ្សាម ក្រុងកំពង់ឆ្នាំង ផ្សារព្រៃខ្មែរ ស្ថិតក្នុងភូមិស្ដករាជ្យ ឃុំអណ្ដូងស្នាយ ស្រុករលាប្អៀរ។ ជាមួយគ្នានេះ រដ្ឋបាលខេត្តកំពង់ឆ្នាំង បន្ដអំពាវនាវសូមឲ្យព្រះសង្ឃគ្រប់អង្គ គណៈកម្មការវត្ត អាចារ្យ ពុទ្ធបរិស័ទ ម្ចាស់តូបលក់ដូរ និងប្រជាពលរដ្ឋទាំងអស់ បន្ដចូលរួមជាមួយអាជ្ញាធរមូលដ្ឋានផ្សព្វផ្សាយ និងចូលរួមអនុវត្តវិធានការការពាររបស់ក្រសួងសុខាភិបាល គឺ ៕	2021-05-05T20:00:00+07:00	freshnewsasia.com	https://m.freshnewsasia.com/index.php/en/localnews/196577-2021-05-05-06-00-41.html
3ba12753-bc2a-44ad-a0d6-6de705ec5f12	BREAKING: រដ្ឋបាលខេត្តព្រះសីហនុ បង្ហាញអត្តសញ្ញាណអ្នកកើតជំងឺកូវីដ ចំនួន១១៨នាក់ ដែលទើបរកឃើញឆ្លងថ្មី	រដ្ឋបាលខេត្តព្រះសីហនុ នៅព្រឹកថ្ងៃទី០៥ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកកើតជំងឺកូវីដ១៩ ចំនួន១១៨នាក់ ដែលទើបរកឃើញឆ្លងថ្មីបន្ថែមទៀត ក្នុងនោះមានអាជីវករផ្សារ និងក្រុមគ្រួសារ ព្រមទាំងអ្នកពាក់ព័ន្ធ។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ តាមរយៈសេចក្ដីជូនដំណឹងនេះ រដ្ឋបាលខេត្ត បានអំពាវនាវដល់អាជីវករ និងប្រជាពលរដ្ឋដែលធ្លាប់បានប្រាស្រ័យទាក់ទងផ្ទាល់ជាមួយអ្នកកើតជំងឺកូវីដ ត្រូវរាយការណ៍ជូនអាជ្ញាធរមូលដ្ឋានជាបន្ទាន់ និងប្រញាប់រួសរាន់ទៅផ្ដល់វត្ថុសំណាក នៅវេទិកា៧មករា រៀងរាល់ម៉ោងធ្វើការ (រួមទាំងថ្ងៃឈប់សម្រាក) ហើយត្រូវធ្វើចត្តាឡីស័ក១៤ថ្ងៃ តាមការណែនាំរបស់ក្រសួងសុខាភិបាល។ គួរជម្រាប ពាក់ព័ន្ធជាមួយស្ថានភាពបែបនេះ រដ្ឋបាលខេត្តព្រះសីហនុ ក៏បានសម្រេចផ្អាកការលក់ដូរបណ្ដោះអាសន្ន នៅផ្សារលើក្រុងព្រះសីហនុ ជាបណ្ដោះអាសន្នផងដែរ ហើយតម្រូវឲ្យអាជីវករ និងអ្នកពាក់ព័ន្ធទាំងអស់ត្រូវទៅធ្វើចត្តាឡីស័ក៕	2021-05-05T19:53:00+07:00	freshnewsasia.com	https://m.freshnewsasia.com/index.php/en/localnews/196575-2021-05-05-05-53-22.html
8e866f5b-c90f-4232-a12f-6c3ba5233c61	ដាក់វិធានការរដ្ឋបាល សម្រាប់ភូមិសាស្ត្រ រាជធានីភ្នំពេញ ដើម្បីទប់ស្កាត់ការឆ្លងរាលដាល នៃជំងឺកូវីដ-១៩ ដោយបែងចែកជា “ តំបន់ក្រហម ” “តំបន់លឿងទុំ ” និង “តំបន់លឿង” សម្រាប់រយៈពេល ៧ថ្ងៃទៀត	ភ្នំពេញ ៖ សេចក្តីសម្រេចរបស់សាលារាជធានីភ្នំពេញ ស្តីពី ការដាក់ចេញ វិធានការរដ្ឋបាល សម្រាប់ ភូមិសាស្ត្រ រាជធានី ភ្នំពេញ ដើម្បីទប់ស្កាត់ការឆ្លងរាលដាល នៃជំងឺកូវីដ-១៩ ដោយបែងចែកជា “ តំបន់ ក្រហម ” “តំបន់ លឿងទុំ ” និង “តំបន់ លឿង” សម្រាប់រយៈពេល ៧ថ្ងៃ គិតចាប់ពីម៉ោងសូន្យ ថ្ងៃទី៦ ខែឧសភា ឆ្នាំ២០២១ រហូតដល់ ថ្ងៃទី ១២ ខែ ឧសភា ឆ្នាំ២០២១៕រក្សាសិទ្ធិដោយ៖បញ្ញាស័ក្តិ	2021-05-05T19:50:54+07:00	cen.com.kh	https://cen.com.kh/archives/330504.html
5806e06b-641b-4fc9-a6b8-346b1ee6e903	BREAKING: ឥណ្ឌាកត់ត្រាអ្នកឆ្លងកូវីដ-១៩ ចំនួនជាង ៣៨០,០០០នាក់ទៀត និងអ្នកជំងឺ ៣,៧៨០នាក់ស្លាប់ នៅក្នុងពេលតែ២៤ម៉ោង (Video inside)	នៅក្នុងរយៈពេល ២៤ម៉ោងកន្លងទៅនេះ អ្នកឆ្លងជំងឺ COVID-19 សរុប ៣៨២,៣១៥នាក់ទៀតត្រូវបានរកឃើញ និងអ្នកជំងឺ ៣,៧៨០នាក់បាត់បង់ជីវិត ដែលនេះជាសញ្ញាបង្ហាញថា ស្ថានការណ៍នៅក្នុងប្រទេសឥណ្ឌាទាំងមូល កំពុងឈានទៅរកចំណុចកាន់តែអាក្រក់បំផុត។ នេះបើតាមការចេញផ្សាយ ដោយសារព័ត៌មាន India Today នាថ្ងៃពុធ ទី០៥ ខែឧសភា ឆ្នាំ២០២១។ សម្រាប់រដ្ឋដែលកំពុងរងគ្រោះដោយករណីឆ្លង COVID-19 ច្រើនជាងគេបំផុតនោះគឺ មហារ៉ាស្ត្រា (Maharashtra), កាណាតាកា (Karnataka), គែរ៉ាឡា (Kerala), យូតតា ប្រាដែស (Uttar Pradesh) និង តាមិល ណាឌូ (Tamil Nadu) ជាដើម ដោយរដ្ឋនីមួយៗរកឃើញករណីឆ្លងចាប់ពីជាង ២០,០០០នាក់ ទៅជាង ៥០,០០០នាក់ក្នុង១ថ្ងៃ។ រដ្ឋដែលមានមនុស្សស្លាប់ដោយសារ COVID-19 ច្រើនជាងគេគឺ Maharashtra។ គួរបញ្ជាក់ថា ក្រោយការបូកសរុបទិន្នន័យថ្មីៗខាងលើនេះ ធ្វើឲ្យចំនួនករណីឆ្លង COVID-19 សរុបទូទាំងប្រទេសឥណ្ឌាកើនឡើងដល់ ២០,៦៥៨,២៣៤ករណី ក្នុងនោះមានអ្នកស្លាប់សរុប ២២៦,១៦៩នាក់ និងជាសះស្បើយឡើងវិញជិត ១៧លាននាក់។ ដោយឡែកអ្នកជំងឺកំពុងសម្រាកព្យាបាល និងរង់ចាំការព្យាបាលមានរហូតដល់ទៅ ៣.៥លាននាក់ឯណោះ ដែលកំពុងដាក់បន្ទុកកាន់តែធ្ងន់ ដល់វិស័យសុខាភិបាលទូទាំងប្រទេស ខណៈអុកស៊ីសែននៅតែខ្វះខាត និងគ្មានគ្រែសម្រាប់ទទួលអ្នកជំងឺថ្មីៗ៕	2021-05-05T19:43:00+07:00	freshnewsasia.com	https://m.freshnewsasia.com/index.php/en/internationalnews/196574-2021-05-05-05-43-32.html
42fcfb85-c976-4cbc-8d36-46ddbc8a2f22	អំណោយរបស់សម្ដេចកិត្តិព្រឹទ្ធបណ្ឌិត ត្រូវផ្តល់ជូនពលរដ្ឋងាយរងគ្រោះ និងរងគ្រោះដោយសារជំងឺកូវីដ ចំនួន១២៦គ្រួសារ នៅស្រុកកំពង់ត្រាច	លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត នៅថ្ងៃទី៥ ខែឧសភា ឆ្នាំ២០២១ បានដឹកនាំក្រុមការងារចុះសួរសុខទុក្ខ និងនាំយកអំណោយរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ផ្តល់ជូនប្រជាពលរដ្ឋងាយរងគ្រោះ និងរងគ្រោះដោយសារជំងឺកូវីដ១៩ ចំនួន១២៦គ្រួសារ នៅស្រុកកំពង់ត្រាច។ ពិធីនេះរៀបចំធ្វើឡើងនៅក្នុងបរិវេណវិទ្យាល័យព្រះបិតាជាតិ ស្ថិតក្នុងភូមិអូរច្រនៀង ឃុំកំពង់ត្រាចខាងលិច ស្រុកកំពង់ត្រាច។ ថ្លែងក្នុងឱកាសនោះ លោក ជាវ តាយ បានពាំនាំមកនូវប្រសាសន៍ផ្តាំផ្ញើសួរសុខទុក្ខ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនចំពោះប្រជាពលរដ្ឋ មកទទួលអំណោយទាំងអស់ ដោយក្តីនឹករឭកបំផុត ដែលជានិច្ចកាល សម្តេចទាំងទ្វេរ តែងតែគិតគូរពីសុខទុក្ខរបស់ប្រជាពលរដ្ឋ ដែលជួបការលំបាក អ្នកមានជំងឺ ជនងាយរងគ្រោះ និងជនរងគ្រោះដោយគ្រោះមហន្តរាយផ្សេងៗ ដោយមិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ គឺទីណាមានទុក្ខលំបាក ទីនោះមានកាកបាទក្រហមកម្ពុជា និងផ្តាំផ្ញើដល់បងប្អូនប្រជាពលរដ្ឋទាំងអស់ ប្រកាន់យកនូវអនាម័យល្អ រស់នៅស្អាត ហូបស្អាត ផឹកស្អាត និងខិតខំប្រឹងប្រែងប្រកបមុខរបរបង្ករបង្កើនផលដាំដំណាំរួមផ្សំ ចិញ្ចឹមសត្វ ដើម្បីទ្រទ្រង់ជីវភាពគ្រួសារឱ្យបានប្រសើរឡើង។ លោក ជាវ តាយ ក៏បានអំពាវនាវដល់ប្រជាពលរដ្ឋទាំងអស់ សូមអនុវត្តវិធីកាត់បន្ថយហានិភ័យពីការឆ្លងជំងឺកូវីដ១៩ ដោយប្រកាន់ភ្ជាប់នូវវិធានការ «៣ការពារ និង៣កុំ»។ ក្នុងដំណើរចុះសួរសុខទុក្ខប្រជាពលរដ្ឋទាំងពីរ ក្រុង ស្រុកខាងលើ លោកអភិបាលខេត្ត បាននាំយកអំណោយកាកបាទក្រហម ចែកជូនដល់ប្រជាពលរដ្ឋងាយរងគ្រោះ និងរងគ្រោះដោយសារជំងឺកូវីដ១៩ ចំនួន ១២៦គ្រួសារ នៅស្រុកកំពង់ត្រាច ទទួលអំណោយពីកាកបាទក្រហមកម្ពុជា ក្នុងមួយគ្រួសារទទួលបាន៖ អង្ករ២៥គីឡូក្រាម, ត្រីខ១យួរ, ទឹកត្រី១យួរ, ទឹកសុទ្ធ១កេស និងថវិកា ២ម៉ឺនរៀល ព្រមទាំងបានឧបត្តម្ភជូនទីប្រឹក្សាយុវជន យុវជនកាកបាទក្រហម អ្នកស្ម័គ្រចិត្តកាកបាទក្រហម នគរបាល កងរាជអាវុធហត្ថ និងប្រជាការពារ សរុបចំនួន ៥២ម៉ឺនរៀលផងដែរ៕	2021-05-05T19:33:00+07:00	freshnewsasia.com	https://m.freshnewsasia.com/index.php/en/localnews/196573-2021-05-05-05-33-24.html
f63e58c7-6c49-47b0-bbeb-fdb9a6468c9b	BREAKING: ស្នងការរងខេត្តព្រះវិហារម្នាក់មានផ្ទុកជំងឺកូវីដ១៩ ហើយបានទទួលមរណភាព	លោកវរសេនីយ៍ឯក ចៅ ស៉ីផន ស្នងការរង នៃស្នងការដ្ឋាននគរបាលខេត្តព្រះវិហារ ដែលឆ្លងជំងឺកូវីដ១៩ បានទទួលមរណភាព នៅល្ងាចថ្ងៃទី០៤ ខែឧសភា ឆ្នាំ២០២១។ នេះបើតាមលិខិតរបស់លោកឧត្តមសេនីយ៍ទោ សួស សុខដារ៉ា ស្នងការនគរបាលខេត្តព្រះវិហារ ផ្ញើជូននាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៥ ខែឧសភា។ លោកឧត្តមសេនីយ៍ទោ សួស សុខដារ៉ា បានបញ្ជាក់ថា លោកវរសេនីយ៍ឯក ចៅ ស៉ីផល បានទទួលមរណភាពនៅផ្ទះបងស្រីបង្កើត ស្ថិតនៅភូមិទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ។ យោងតាមរបាយការណ៍ធ្វើតេស្ដសាកសព របស់មណ្ឌលសុខភាពទឹកថ្លា បង្ហាញថា វិជ្ជមានជំងឺកូវីដ១៩។ កន្លងមកលោកវរសេនីយ៍ឯក ចៅ ស៉ីផន មានជំងឺប្រចាំកាយ ទឹកនោមផ្អែម និងលើសឈាមបណ្ដាលឲ្យស្លាប់មួយចំហៀងខ្លួន ត្រូវបានអង្គភាពអនុញ្ញាតឲ្យសម្រាកព្យាបាលនៅផ្ទះប្អូនស្រីបង្កើត នៅខេត្តសៀមរាប តាំងពីថ្ងៃទី០៤ ខែមិថុនា ឆ្នាំ២០១៣ នៅពេលស្ថានភាពជំងឺទ្រុងទ្រោមខ្លាំង ត្រូវបានបងប្អូនបញ្ជូនទៅសម្រាកព្យាបាលនៅរាជធានីភ្នំពេញ។ ដូច្នេះមរណៈភាពរបស់លោកវរសេនីយ៍ឯក ចៅ ស៉ីផល មិនមានការពាក់ព័ន្ធជាមួយមន្ត្រីនគរបាល នៃស្នងការដ្ឋាននគរបាលខេត្តព្រះវិហារនោះទេ៕	2021-05-05T19:32:00+07:00	freshnewsasia.com	https://m.freshnewsasia.com/index.php/en/localnews/196572-2021-05-05-05-32-19.html
0caca2a9-7901-4cab-a921-911a30a65fed	លោក វេង សាខុន នាំអំណោយសម្ដេច ហ៊ុន សែន ផ្តល់ជូនគណៈកម្មការប្រយុទ្ធប្រឆាំង ជំងឺកូវីដ-១៩ ខេត្តកំពង់ចាម	អំណោយរបស់សម្តេចតេជោ ដែលបានផ្ដល់ជូនគណៈកម្មការ ប្រយុទ្ធប្រឆាំងជំងឺកូវីដ-១៩ ខេត្តកំពង់ចាម នាពេលនោះមានដូចជា អង្ករចំនួន ៥០តោន , ត្រីខ ២.០០០ យូរ , មីចំនួន ២.០០០ កេស និងម៉ាសចំនួន ៥០.០០០ ម៉ាសផងដែរ ។ ជាមួយគ្នានោះដែរ មានសប្បុរជនផ្សេងទៀត បាននាំអំណោយផ្ដល់ជូន គណៈកម្មការខេត្តដើម្បីចូលរួមប្រយុទ្ធប្រឆាំងជំងឺកូវីដ-១៩ មានដូចជា ថវិកាសរុប ១១ លានរៀល ទឹកបរិសុទ្ធ ៥០០យូរ និងម៉ាសចំនួន ២កេសធំ ។ ក្នុងឱកាសនោះដែរ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ-១៩ សូមថ្លែងអំណរគុណយ៉ាងជ្រាលជ្រៅដល់ លោក វេង សាខុន រដ្ឋមន្ត្រីក្រសួងកសិកម្មរុក្ខាប្រមាញ់ និងនេសាទ និងលោកស្រី បាននាំអំណោយដ៏ថ្លៃថ្លា របស់សម្ដេចអគ្គមហាសេនាបតី តេជោ ហ៊ុន សែន ផ្ដល់ជូនគណៈកម្មការប្រយុទ្ធប្រឆាំងជំងឺកូវីដ-១៩ ខេត្តកំពង់ចាម ព្រមទាំងសប្បុរសជនទាំងអស់ ដែលបាននាំអំណោយមកផ្តល់ជូននាពេលនេះ ក្នុងគោលបំណងចូលរួម ក្នុងយុទ្ធនាការប្រយុទ្ធ ប្រឆាំងជំងឺកូវីដ-១៩ ។	2021-05-05T19:22:00+07:00	dap-news.com	https://dap-news.com/national/2021/05/05/143295/
bb0454da-b949-4ffa-9446-541bc0c4fee5	ក្មេងប្រុសជាពី ជំងឺកូវីដ១៩ ទទួលការចាប់អារម្មណ៍ខ្លាំង គឺឆ្លងម្នាក់ឯង ខណៈឪពុក-ម្តាយមិនឆ្លង	រូបភាព២សន្លឹករបស់ក្មេងប្រុសនេះ បានចាប់អារម្មណ៍ខ្លាំងក្រោយដើរចេញមកពីមណ្ឌលព្យាបាលជំងឺកូវីដ១៩។ តាមការឲ្យដឹងពីឪពុក របស់ក្មេងប្រុស បានបញ្ជាក់ថា ម្ដាយ-ឪពុក របស់គេមិនមានវិជ្ជមានកូវីដ១៩ នោះទេ គឺក្មេងប្រុសនេះបានមកព្យាបាល ជាមួយមីងរបស់គេ ហើយបានជាសះស្បើយមុនម្តាយមីង៕	2021-05-05T19:21:00+07:00	dap-news.com	https://dap-news.com/national/2021/05/05/143290/
4bbd7c11-c157-4ab1-b61a-44081253f990	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ ៣នាក់បន្ថែមទៀត ដោយសារជំងឺកូវីដ១៩	ក្រសួងសុខាភិបាល នៅព្រឹកថ្ងៃទី០៥ ខែឧសភា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស ៣នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមថ្ងៃទី០៥ ខែឧសភា ឆ្នាំ២០២១នេះ កម្ពុជាមានអ្នកស្លាប់ដោយសារជំងឺកូវីដ១៩ កើនរហូតដល់១១០នាក់ នៅទូទាំងប្រទេស៕	2021-05-05T19:18:00+07:00	freshnewsasia.com	https://m.freshnewsasia.com/index.php/en/localnews/196570-2021-05-05-05-18-40.html
6c17aa44-deb6-4883-92e5-ec3f428eb6e6	អាជ្ញាធរ ខេត្តសៀមរាប បិទផ្សារចាស់និងហាងថតរូប ល្អពេញចិត្ត ក្រោយអ្នកជំងឺកូវីដ១៩ ចូលទៅ២កន្លែងនេះ	ភ្នំពេញ ៖ រដ្ឋបាលខេត្តសៀមរាប សម្រេចបិទខ្ទប់ការចេញ-ចូល ជាបណ្ដោះអាសន្នផ្សារចាស់ និងហាងថតរូបល្អពេញចិត្ត នៅផ្លូវស៊ីវត្ថា ក្នុងសង្កាត់ស្វាយដង្គំ ក្រុងសៀមរាប ចាប់ពីថ្ងៃទី៥ ខែឧសភា ឆ្នាំ២០២១នេះ។ ការបិទនេះ ដោយសារនៅថ្ងៃទី៤ ឧសភា បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន៤នាក់ និងបានកំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប។ ក្នុងចំណោមអ្នកវិជ្ជមានជំងឺកូវីដ-១៩ ទាំង៤នាក់ នោះ មានអ្នកជំងឺម្នាក់ឈ្មោះ ហឿល សុភាព ភេទប្រុស អាយុ៤០ឆ្នាំ មានអាសយដ្ឋាននៅភូមិស្វាយដង្គំ សង្កាត់ស្វាយដង្គំ ក្រុងសៀមរាប ជាអ្នកលក់ថង់ប្លាស្ទិច និងទំនិញ នៅតូបលេខ២០ ផ្សារចាស់ ស្ថិតនៅភូមិមណ្ឌល១ សង្កាត់ស្វាយដង្គំ និងបានទៅថតចម្លងឯកសារនៅហាងថតរូប ល្អពេញចិត្ត ខាងត្បូងស្តុបសុខា ផ្លូវស៊ីវត្ថា ភូមិមណ្ឌល២ សង្កាត់ ស្វាយដង្គំ ក្រុងសៀមរាប ថ្ងៃ២ ឧសភា ៕	2021-05-05T19:03:00+07:00	dap-news.com	https://dap-news.com/national/2021/05/05/143284/
7974177f-81b7-41fe-ab6b-fef518ce8940	កម្ពុជា មានអ្នកឆ្លង ជំងឺកូវីដ១៩ថ្មី ចំនួន៦៧២នាក់ ខណៈអ្នកជាសះស្បើយ២២៨ នាក់ និងស្លាប់៣នាក់	បើតាមការប្រកាសរបស់ក្រសួង គិតមកដល់ថ្ងៃ៥ ឧសភា កម្ពុជា មានអ្នកជាសះស្បើយ សរុបចំនួន ៦០១៩នាក់ និងមានអ្នកជំងឺសរុប ចំនួន១៦៩៧១ករណី ៕	2021-05-05T19:00:00+07:00	dap-news.com	https://dap-news.com/national/2021/05/05/143281/
5399cb0f-afb9-41e0-8ece-9dd591766702	រដ្ឋបាលខេត្តកំពង់ស្ពឺ សម្រេចផ្អាកផ្នែកខ្លះនៃក្រុមហ៊ុន ហ្វាស មេកឃីង ឯ.ក នៅក្រុងច្បារមន ក្រោយរកឃើញមានអ្នកឆ្លងជំងឺកូវីដ	រដ្ឋបាលខេត្តកំពង់ស្ពឺ នៅព្រឹកថ្ងៃទី០៥ ខែឧសភា ឆ្នាំ២០២១នេះ បានសម្រេចផ្អាកក្រុមទី៨B ៩B ១០B ជាបណ្ដោះអាសន្ននៃក្រុមហ៊ុន ហ្វាស មេកឃីង ឯ.ក (Fast Making) ស្ថិតនៅក្នុងភូមិរលាំងសង្កែ សង្កាត់សុព័រទេព ក្រុងច្បារមន ខេត្តកំពង់ស្ពឺ ដែលមានបុគ្គលិកឆ្លងជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ស្ពឺ បានបញ្ជាក់ថា កម្មករ កម្មការិនី នៅក្រុមខាងលើត្រូវសហការជាមួយមន្ដ្រីសុខាភិបាល ដើម្បីផ្ដល់សំណាករកមេរោគកូវីដ១៩ និងត្រូវធ្វើចត្ដាឡីស័កឲ្យបានត្រឹមត្រូវតាមការណែនាំរបស់ក្រសួងសុខាភិបាល។ ចំពោះនិយោជក នៃក្រុមហ៊ុននេះ ត្រូវចូលរួមសហការជាមួយអាជ្ញាធរក្នុងការទប់ស្កាត់ ស្រាវជ្រាវ និងរុករកអ្នកប៉ះពាល់ផ្សេងៗទៀតដើម្បីយកសំណាក។ ក្នុងករណីកម្មករ កម្មការិនី ខកខានមិនបានទៅផ្ដល់សំណាកតាមកាលកំណត់ ត្រូវទៅផ្ដល់សំណាកនៅមន្ទីរពេទ្យបង្អែក ដែលនៅក្បែរលំនៅឋាន៕	2021-05-05T18:57:00+07:00	freshnewsasia.com	https://m.freshnewsasia.com/index.php/en/localnews/196567-2021-05-05-04-57-46.html
0657351c-4f33-4142-a7f5-ede248e64bc6	ក្រុមហ៊ុន ប៉េង ហួត គ្រុប ផ្តល់ថវិកា៥០.០០០ដុល្លារ ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជូនពលរដ្ឋរងគ្រោះ ឬរងផលប៉ះពាល់ធ្ងន់ធ្ងរជំងឺកូវីដ១៩ នៅតំបន់ក្រហម	ក្រុមហ៊ុន ប៉េង ហួត គ្រុប ផ្តល់ថវិកា៥០.០០០ដុល្លារ ជូនរដ្ឋបាលរាជធានីភ្នំពេញ ដើម្បីយកទៅជួយឧបត្ថម្ភជូនប្រជាពលរដ្ឋរងគ្រោះ ឬរងផលប៉ះពាល់ធ្ងន់ធ្ងរនៃជំងឺកូវីដ១៩ នៅតំបន់ក្រហម នៅរាជធានីភ្នំពេញ។ ពិធីប្រគល់ និងទទួលនេះបានធ្វើឡើងនៅព្រឹកថ្ងៃទី០៥ ខែឧសភា ឆ្នាំ២០២១នេះ នៅសាលារាជធានីភ្នំពេញ ក្រោមវត្តមានលោក កើត ឆែ អភិបាលរងរាជធានីភ្នំពេញ និងលោកឧកញ៉ា ថៃ ម៉េងលី អគ្គនាយកក្រុមហ៊ុន ប៉េង ហួត គ្រុប។ នាឱកាសនោះ លោក កើត ឆែ បានថ្លែងអំណរគុណលោកឧកញ៉ា ថៃ ម៉េងលី អគ្គនាយកក្រុមហ៊ុន ប៉េង ហួត គ្រុប និងលោកជំទាវ ដែលបានឧបត្ថម្ភថវិកា៥ម៉ឺនដុល្លារ ជូនដល់សាលារាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋ ទទួលរងគ្រោះ ឬរងផលប៉ះពាល់ធ្ងន់ធ្ងរ ពីមេរោគកូវីដ១៩ នៅតំក្រហម។ លោក កើត ឆែ បានថ្លែងថា ក្នុងនាមក្រុមប្រឹក្សារាជធានី គណៈអភិបាលរាជធានី មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់ សូមថ្លែងអំណរគុណយ៉ាងជ្រាលជ្រៅចំពោះ លោក ឧកញ៉ា ថៃ ម៉េងលី អគ្គនាយកក្រុមហ៊ុន ប៉េង ហួត គ្រុប និងលោកជំទាវ ដែលបានឧបត្ថមជាថវិកា ចំនួន ៥ម៉ឺនដុល្លារអាមេរិក ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋ ដែលទទួលរងគ្រោះ ឬរងផលប៉ះពាល់ធ្ងន់ធ្ងរ ពីជំងឺកូវីដ-១៩។ តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាងសំខាន់ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនារបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ក្នុងការចាត់វិធានការទប់ស្កាត់ការរីករាលដាលមេរោគកូវីដ១៩ នៅភ្នំពេញ ក៏ដូចជានៅទូទាំងប្រទេស បានទាន់ពេលវេលា។ ទឹកចិត្តសប្បុរសធម៌ដ៏ថ្លៃថ្លាមួយនេះ ស្តែងឱ្យឃើញអំពីការគិតគូរ និងក្តីអាណិតស្រលាញ់ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិបាន និងកំពុង ជួបប្រទះនឹងគ្រោះភ័យនៃការរាតត្បាតពីជំងឺកូវីដ-១៩៕	2021-05-05T17:48:00+07:00	freshnewsasia.com	https://m.freshnewsasia.com/index.php/en/localnews/196554-2021-05-05-03-48-09.html
3d59ac74-0fb5-41fb-80cf-078cb4220402	BREAKING: សហរដ្ឋអាមេរិក៖ មនុស្សជាង ៤ម៉ឺននាក់ទៀតឆ្លងកូវីដ-១៩ និងអ្នកជំងឺ ៨៥៣នាក់ស្លាប់ នៅក្នុងពេល១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤២,៣៥៤នាក់ទៀតបានឆ្លងជំងឺ COVID-19 ខណៈអ្នកជំងឺ ៨៥៣នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី០៥ ខែឧសភា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៣,២៧៤,៦៥៩ករណី ក្នុងនោះមានអ្នកស្លាប់សរុបចំនួន ៥៩២,៤០៩នាក់ និងជាសះស្បើយឡើងសរុប ២៥,៩៦៦,៣៨៩នាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣១លាននាក់។ នៅថ្ងៃអង្គារសប្តាហ៍នេះ ប្រធានាធិបតីអាមេរិកលោក ចូ បៃដិន បានបង្ហាញចេតនាចង់ឱ្យប្រជាជនអាមេរិកពេញវ័យ ៧០ភាគរយទទួលបានការចាក់វ៉ាក់សាំង COVID-19 យ៉ាងហោចដូសទី១ នៅមុនថ្ងៃទី០៤ ខែកក្កដា ដែលត្រូវជាថ្ងៃបុណ្យឯករាជ្យជាតិរបស់សហរដ្ឋអាមេរិក ហើយទើបចាប់ផ្ដើមយុទ្ធនាការចាក់វ៉ាក់សាំង ជូនក្រុមមនុស្សវ័យជំទង់ដែលមានអាយុចន្លោះពី ១២-១៥ឆ្នាំ។ គួរបញ្ជាក់ថា គិតត្រឹមថ្ងៃទី០៤ ខែសភា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុប ២៤៧.៥លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៤៧.៥២លាននាក់ (៤៤.៩%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១០៥.៥២លាននាក់ (៣២.១% នៃចំនួនប្រជាជនសរុប) បានទទួលការចាក់គ្រប់ដូស៕	2021-05-05T17:37:00+07:00	freshnewsasia.com	https://m.freshnewsasia.com/index.php/en/internationalnews/196553-2021-05-05-03-37-28.html
6739b088-58ed-4ab0-9fc4-914d0bfb2316	អាជ្ញាធរខេត្តកំពង់ចាម រកឃើញអ្នកឆ្លងជំងឺ កូវីដ១៩ថ្មី ចំនួន២នាក់ នៅស្រុកបាធាយ និងស្រុកចំការលើ	No Content	2021-05-05T17:17:00+07:00	dap-news.com	https://dap-news.com/national/2021/05/05/143241/
483f88fb-82f6-4e0b-b288-2f0343b67a5c	៥ភូមិឆ្លងកូវីដខ្លាំងជាងគេ ! នៅទឹកដីខណ្ឌសែនសុខ	ភូមិចំំនួន៥ នៅក្នុងសង្កាត់អូរបែកក្អម និងសង្កាត់ភ្នំពេញថ្មី ត្រូវអាជ្ញាធរ និងក្រុមគ្រូពេទ្យ បានរកឃើញអ្នកឆ្លងជំងឺកូវីដច្រើនជាងគេ ប្រចាំខណ្ឌសែនសុខ។ ភូមិដែលមានអ្នកឆ្លងជំងឺកូវីដច្រើនជាងគេ ប្រចាំខណ្ឌសែនសុខ ទី១-ភូមិស្លែងរលីង សង្កាត់អូរបែកក្អម ខណ្ឌសែនសុខ ។ ទី២-ភូមិភ្នំពេញថ្មី សង្កាត់ភ្នំពេញថ្មី ខណ្ឌសែនសុខ។ ទី៣-ភូមិបុរី១០០ខ្នង សង្កាត់ទឹកថ្លា ខណ្ឌសែនសុខ ។ ទី៤-ភូមិទ្រង់មាន់ សង្កាត់អូរបែកក្អម ខណ្ឌសែនសុខ និងទី៥-ភូមិអគីដេរ សង្កាត់អូរបែកក្អម ខណ្ឌ សែនសុខ។ បងប្អូនប្រជាពលរដ្ឋដែលនៅក្នុងភូមិខាងលើនេះ យកចិត្តទុកដាក់ តាមដានសុខភាពរបស់ខ្លួន ។ ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬសង្ស័យ សូមមេត្តាប្រញាប់ ទាក់ទងទៅលេខ ១១៥៕	2021-05-05T16:48:25+07:00	kbnnews.com	https://kbn.news/archives/220437
89fef18d-5636-4778-9930-7327b318f7bd	ខេត្តកំពង់ចាម បន្ដរកឃើញមនុស្ស២នាក់បន្ថែមទៀត ឆ្លងជំងឺកូវីដ១៩ នៅស្រុកបាធាយ និងស្រុកចំការលើ	រដ្ឋបាលខេត្តកំពង់ចាម នៅព្រឹកថ្ងៃទី០៥ ខែឧសភា ឆ្នាំ២០២១នេះ បានប្រកាសពីការរកឃើញមនុស្ស២នាក់បន្ថែមទៀត ដែលឆ្លងជំងឺកូវីដ១៩ ក្នុងនោះម្នាក់នៅស្រុកបាធាយ និងម្នាក់ទៀត នៅស្រុកចំការលើ។ នេះបើតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។	2021-05-05T16:46:00+07:00	freshnewsasia.com	https://m.freshnewsasia.com/index.php/en/localnews/196541-2021-05-05-02-46-27.html
f3124bb1-1cfc-4769-bac4-2b8f68a6871a	មន្ដ្រីសុខាភិបាលនៅព្រំប្រទល់ខេត្តប៉ៃលិន ប្រើតេស្ដរហ័សរកឃើញវិជ្ជមានជំងឺកូវីដ១៩ម្នាក់ ដែលធ្វើដំណើរមកពីច្រើនខេត្ត	អភិបាលខេត្តប៉ៃលិន លោកស្រី បាន ស្រីមុំ បានថ្លែងប្រាប់បណ្ដាញព័ត៌មាន Fresh News ឲ្យដឹងនៅព្រឹកថ្ងៃទី០៥ ខែឧសភា ឆ្នាំ២០២១នេះថា ក្រុមគ្រូពេទ្យរបស់ខេត្តប៉ៃលិន ដែលប្រចាំការនៅគោលដៅព្រំប្រទល់ជាមួយខេត្តបាត់ដំបង បានប្រើតេស្ដរហ័សលើប្រជាពលរដ្ឋម្នាក់ដែលមានការសង្ស័យ ហើយរកឃើញវិជ្ជមានជំងឺកូវីដ១៩។ អភិបាលខេត្តប៉ៃលិន បានបញ្ជាក់ថា អ្នកជំងឺកូវីដ១៩ដែលទើបរកឃើញថ្មីនេះ ឈ្មោះ ភ៉ិន មេត្តា ភេទប្រុស អាយុ៣២ឆ្នាំ មានអាសយដ្ឋាននៅភូមិព្រែកថ្មី ឃុំព្រែកអញ្ចាញ ស្រុកមុខកំពូល ខេត្តកណ្ដាល ធ្វើការនៅក្រុមហ៊ុន វត្តី ឱសថស្ថាន។ សម្រាប់ប្រវត្តិនៃការធ្វើដំណើរវិញអ្នកជំងឺរូបនេះ ចេញពីខេត្តកណ្ដាល ចូលទៅខេត្តព្រះវិហារ តាមអន្លង់វែង ទើបទៅដល់ព្រំដែនខេត្តប៉ៃលិន (មិនទាន់បានចូលទឹកដីខេត្តប៉ៃលិនទេ)។ លោកស្រី បាន ស្រីមុំ បានអះអាងថា ដើម្បីបញ្ជាក់ច្បាប់អំពីស្ថានភាពរបស់អ្នកជំងឺ ដើមឡើយមន្ដ្រីសុខាភិបាលខេត្តប៉ៃលិន ដែលនៅគោលដៅព្រំប្រទល់ ជាមួយខេត្តបាត់ដំបង បានសួរនាំទៅអ្នកដំណើរណាដែលមានការសង្ស័យ ហើយពេលនោះបានប្រើតេស្ដរហ័សភ្លាម លទ្ធផលបង្ហាញថា វិជ្ជមាន បន្ទាប់មកមន្ដ្រីសុខាភិបាលក៏បានបញ្ជូនសំណាកទៅតេស្ដនៅឡាប៉ូ ខេត្តបាត់ដំបង ទៀត លទ្ធផលចុងក្រោយបង្ហាញថា វិជ្ជមានជំងឺកូវីដ៕	2021-05-05T16:14:00+07:00	freshnewsasia.com	https://m.freshnewsasia.com/index.php/en/localnews/196537-2021-05-05-02-14-54.html
2bb3e314-834c-442b-9931-9edf96f17c51	មិនធម្មតាទេ ! ដល់ថ្នាក់បិទផ្សារចាស់ ក្រុងសៀមរាប ក្រោយរកឃើញអ្នកឆ្លងជំងឺកូវីដ៤នាក់	នៅថ្ងៃទី០៤ ខែឧសភា ឆ្នាំ២០២១ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ-១៩ ថ្មី ចំនួន៤នាក់ និងបានកំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប ។ ហេតុនេះ ទើបរដ្ឋបាលខេត្តសម្រេចបិទខ្ទប់ការចេញ-ចូល ជាបណ្ដោះអាសន្នផ្សារចាស់ ស្ថិតនៅភូមិមណ្ឌល១ សង្កាត់ស្វាយដង្គំ និងហាងថតរូប ល្អពេញចិត្ត ខាងត្បូងស្តុបសុខា ស្ថិតនៅភូមិមណ្ឌល២ សង្កាត់ស្វាយដង្គំ ក្រុងសៀមរាប ចាប់ពីថ្ងៃទី០៥ ខែឧសភា ឆ្នាំ២០២១ នេះតទៅ រហូតដល់មានការជូនដំណឹងជាថ្មីឡើងវិញ។ ក្នុងចំណោមអ្នកវិជ្ជមានជំងឺកូវីដ-១៩ ទាំង៤នាក់ នោះ មានអ្នកជំងឺម្នាក់ឈ្មោះ ហឿល សុភាព ភេទប្រុស អាយុ៤០ឆ្នាំ មានអាសយដ្ឋាននៅភូមិស្វាយដង្គំ សង្កាត់ស្វាយដង្គំ ក្រុងសៀមរាប ជាអ្នកលក់ថង់ប្លាស្ទិច និងទំនិញ នៅតូបលេខ២០ ផ្សារចាស់ ស្ថិតនៅភូមិមណ្ឌល១ សង្កាត់ស្វាយដង្គំ និងបានទៅថតចម្លងឯកសារនៅហាងថតរូប ល្អពេញចិត្ត ខាងត្បូងស្តុបសុខា ផ្លូវស៊ីវត្ថា ភូមិមណ្ឌល២ សង្កាត់ស្វាយដង្គំ ក្រុងសៀមរាប ថ្ងៃទី០២ ខែឧសភា ឆ្នាំ២០២១។ ចំពោះករណីនេះ គណៈបញ្ជាការឯកភាពរដ្ឋបាលខេត្ត សម្រេចបិទខ្ទប់ការចេញ-ចូលជាបណ្ដោះ-អាសន្ន ក្នុងបរិវេណផ្សារចាស់ ដែលស្ថិតនៅភូមិមណ្ឌល១ សង្កាត់ស្វាយដង្គំ និងហាងថតរូប ល្អពេញចិត្ត ខាងត្បូងស្តុបសុខា ស្ថិតនៅភូមិមណ្ឌល២ សង្កាត់ស្វាយដង្គំ ក្រុងសៀមរាប ចាប់ពីកាលបរិច្ឆេទជូនដំណឹងនេះតទៅ រហូតដល់មានការជូនដំណឹងជាថ្មីឡើងវិញ។ ជាមួយគ្នានេះ រដ្ឋបាលខេត្តសៀមរាប សូមអំពាវនាវដល់បងប្អូនប្រជាពលរដ្ឋ ដែលពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានខាងលើ និងធ្លាប់បានចេញ-ចូលផ្សារចាស់ចាប់ពីថ្ងៃទី០១ ខែឧសភា ឆ្នាំ២០២១ និងហាងថតរូបល្អពេញចិត្ត ចាប់ពីថ្ងៃទី០២ ខែឧសភា ឆ្នាំ២០២១ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត៕	2021-05-05T15:46:08+07:00	kbnnews.com	https://kbn.news/archives/220420
75709244-54da-4370-97a7-6ce47536fed8	TOP NEWS: សម្តេចតេជោ ហ៊ុន សែន៖ វ៉ាក់សាំងបង្ការជំងឺកូវីដ១៩ ចំនួន១លានដូសទៀត នឹងមកដល់កម្ពុជា ដោយថ្ងៃទី១១ មកដល់៥០ម៉ឺនដូស និងថ្ងៃទី១៥ ខែឧសភា មកដល់៥០ម៉ឺនដូស (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសថា វ៉ាក់សាំងបង្ការជំងឺកូវីដ១៩របស់ចិន ចំនួន១លានដូសទៀត នឹងមកដល់ប្រទេសកម្ពុជា ដោយថ្ងៃទី១១ នឹងមកដល់ចំនួន៥០ម៉ឺនដូស និងថ្ងៃទី១៥ ខែឧសភា នឹងមកដល់ចំនួន៥០ម៉ឺនដូសទៀត។ សម្តេចតេជោ ហ៊ុន សែន បានបញ្ជាក់តាមសារសំឡេងមួយនៅថ្ងៃទី០៥ ខែឧសភា ឆ្នាំ២០២១នេះថា ។ សម្តេចតេជោ ហ៊ុន សែន បានអំពាវនាវដល់ប្រជាពលរដ្ឋកុំឱ្យមានការព្រួយបារម្ភ។ ដោយសម្តេចបានបញ្ជាក់ថា វ៉ាក់សាំងមិនមានការខ្វះខាតនោះទេ។ ទន្ទឹមនឹងនេះ សម្តេចតេជោ ហ៊ុន សែន បានបញ្ជាឱ្យចាក់វ៉ាក់សាំងបង្ការជំងឺកូវីដ១៩ ជូនដល់ប្រជាពលរដ្ឋទាំងអស់នៅតំបន់ក្រហម ទាំងអស់ជាង៥២ម៉ឹននាក់ ដោយចាក់ដូសទី១ ឱ្យអស់រួចហើយ ចាំចាប់ផ្តើមបន្តចាក់វ៉ាក់សាំងដូសទី២។ សម្តេចតេជោ បានចាត់ទុកថា តំបន់ក្រហមជាតំបន់មានហានិភ័យខ្ពស់ ហើយប្រជាពលរដ្ឋត្រូវបានខ្ទប់នៅទីនោះ ក៏លំបាកណាស់ទៅហើយ។ «យើងត្រូវឱ្យពួកគាត់ទទួលបានផលប្រយោជន៍មុនគេ»។ កម្ពុជា ទទួលបានវ៉ាក់សាំងចំនួនជិត ៤លានដូសរួចមកហើយ ហើយភាគច្រើនបំផុតជាវ៉ាក់សាំងជាជំនួយ និងទិញពីប្រទេសចិន។ វ៉ាក់សាំងដែលកម្ពុជាទទួលបានរួចមកហើយនោះ រួមមាន៖ វ៉ាក់សាំងស៊ីណូហ្វាម ជាជំនួយរបស់រដ្ឋាភិបាលចិនចំនួន ១.៣លានដូស, វ៉ាក់សាំងស៊ីណូវ៉ាក់ ទិញពីប្រទេសចិន ចំនួន ២លានដូស និងវ៉ាក់សាំងអាស្ត្រាហ្សេនីកា ជំនួយរបស់ខូវ៉ាក់ តាមអង្គការសុខភាពពិភពលោកចំនួន ៣២៤,០០០ដូស។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានប្រកាសថា កម្ពុជា នឹងទទួលបានវ៉ាក់សាំងរហូតដល់ទៅជាង ១០លានដូសនៅក្នុងឆ្នាំ២០២១នេះ។ បើតាមសម្តេចតេជោ ហ៊ុន សែន វ៉ាក់សាំងនឹងមកដល់កម្ពុជាជាបន្តបន្ទាប់ទៀត រួមមាន៖ ខែឧសភា ចំនួន ១លាន ៥សែនដូស, ខែមិថុនា ចំនួន ៣លានដូស, ខែកក្កដា ២លានដូស និងខែសីហា ១លានដូស៕	2021-05-05T15:31:00+07:00	freshnewsasia.com	https://m.freshnewsasia.com/index.php/en/localnews/196531-2021-05-05-01-31-33.html
b95de1c0-c323-4e06-b1d7-4b9fb32fb77d	សោកស្តាយ ! លោកស្នងការរងខេត្តព្រះវិហារម្នាក់ ទទួលមរណភាព ដោយសារជំងឺកូវីដ	លោកវរសេនីយ៍ឯក ចៅ ស៊ីផន ជាស្នងការរង នៃស្នងការដ្ឋាននគរបាលខេត្តព្រះវិហារ ដែលឆ្លងជំងឺកូវីដ-១៩នោះ បានទទួលមរណភាព នៅល្ងាចថ្ងៃទី០៤ ខែឧសភា ឆ្នាំ២០២១។ យោងតាមលិខិតរបស់លោកឧត្តមសេនីយ៍ទោ សួស សុខដារ៉ា ស្នងការនគរបាលខេត្តព្រះវិហារ ផ្ញើជូននាយឧត្តមសេនីយ៍ សន្ដិបណ្ឌិត នេត សាវឿន អគ្គស្នងការនគរបាលជាតិ បានបញ្ជាក់ថា លោកវរសេនីយ៍ឯក ចៅ ស៉ីផល បានទទួលមរណភាពនៅផ្ទះបងស្រីបង្កើត ស្ថិតនៅភូមិទឹកថ្លា សង្កាត់ទឹកថ្លា ខណ្ឌសែនសុខ រាជធានីភ្នំពេញ។ យោងតាមរបាយការណ៍ធ្វើតេស្ដសាកសព របស់មណ្ឌលសុខភាពទឹកថ្លា បង្ហាញថា វិជ្ជមានជំងឺកូវីដ១៩។ កន្លងមកលោកវរសេនីយ៍ឯក ចៅ ស៊ីផន មានជំងឺប្រចាំកាយ ទឹកនោមផ្អែម និងលើសឈាមបណ្ដាលឲ្យស្លាប់មួយចំហៀងខ្លួន ត្រូវបានអង្គភាពអនុញ្ញាតឲ្យសម្រាកព្យាបាលនៅផ្ទះប្អូនស្រីបង្កើត នៅខេត្តសៀមរាប តាំងពីថ្ងៃទី០៤ ខែមិថុនា ឆ្នាំ២០១៣ នៅពេលស្ថានភាពជំងឺទ្រុងទ្រោមខ្លាំង ត្រូវបានបងប្អូនបញ្ជូនទៅសម្រាកព្យាបាលនៅរាជធានីភ្នំពេញ៕	2021-05-05T14:35:38+07:00	kbnnews.com	https://kbn.news/archives/220387
110347fe-14c2-4605-b189-c6ac8b90110b	ស្នងការរងនគរបាលខេត្តព្រះវិហារម្នាក់ ទទួលមរណភាព ដោយសារជំងឺកូវីដ-១៩	ភ្នំពេញ ៖ ស្នងការដ្ឋាននគរបាលខេត្តព្រះវិហារ បានចេញសេចក្តីជូនដំណឹងជម្រាបមកឯកឧត្តម នាយឧត្តមសេនីយ៍ សន្តិបណ្ឌិត អគ្គស្នងការនគរបាលជាតិ ពីមរណភាពមន្ត្រីនគរបាលជាតិជាន់ខ្ពស់ នៃស្នងការដ្ឋានគរបាលខេត្តព្រះវិហារ មានផ្ទុកមេរោគកូវីដ-១៩ ចំនួន០១រូប ។ តបតាមកម្មវត្ថុខាងលើ ស្នងការនគរបាលខេត្តមានកិត្តិយស សូមគោរពរាយការណ៍ជូនឯកឧត្តម នាយឧត្តមសេនីយ៍ សន្តិបណ្ឌិត អគ្គស្នងការនគរបាលជាតិមេត្តាជ្រាបថា៖ នៅថ្ងៃទី០៤ ខែឧសភា ឆ្នាំ២០២១ វេលាម៉ោង០៥និង៤៥នាទី លោកវរសេនីយ៍ឯក ចៅ ស៊ីផល អត្តលេខ០៣៨២៤ អាយុ ៥៦ឆ្នាំ មានឋានៈជាស្នងការរង នៃស្នងការដ្ឋាននគរបាលខេត្តព្រះវិហារ បានទទួលមរណភាពនៅផ្ទះបងស្រីបង្កើត ស្ថិតនៅភូមិទឹកថ្លា សង្កាត់ទឹកថ្លា ខ័ណ្ឌសែនសុខ រាជធានីភ្នំពេញ។ យោងតាមរបាយការណ៍ ធ្វើតេស្តសាកសព (Rapid est (+) វិជ្ជមាន) របស់មណ្ឌលសុខភាពទឹកថ្លា ពីវេជ្ជបណ្ឌិត ថាច់ សុគីរីដា Te: 016 65 37 22 ។ បច្ចុប្បន្នសាកសពត្រូវបានក្រុមគ្រូពេទ្យ ត្រៀមយកទៅបូជាតាមបច្ចេកទេសនៅកន្លែង បូជាសពអ្នកស្លាប់ដោយជម្ងឺកូវីដ-១៩។ កន្លងមកលោកវរសេនីយ៍ឯក ចៅ ស៊ីផល មានជម្ងឺប្រចាំកាយ ទឹកនោមផ្អែម និងលើសឈាមបណ្តាលឱ្យស្លាប់មួយចំហៀងខ្លួន ត្រូវបានអង្គភាពអនុញ្ញាត ឱ្យសម្រាកព្យាបាលនៅផ្ទះប្អូនស្រីបង្កើត នៅខេត្តសៀមរាប តាំងពីថ្ងៃទី០៤ ខែមិថុនា ឆ្នាំ២០១៣ នៅពេលមានស្ថានភាពជំងឺទ្រុឌទ្រោមខ្លាំង ត្រូវបានបងប្អូនបង្កើត បញ្ជូនទៅសម្រាកព្យាបាលនៅទីក្រុងភ្នំពេញ៕ រក្សាសិទ្ធិដោយ៖បញ្ញាស័ក្តិ	2021-05-05T14:10:55+07:00	cen.com.kh	https://cen.com.kh/archives/330355.html
c4ff06c4-0d50-4253-b284-af76f78b800b	ច្បាស់ណាស់ លទ្ធផលថ្ងៃនេះ ! ឆ្លងច្រើនជាងគេ នៅរាជធានីភ្នំពេញ បន្ទាប់មកខេត្តកណ្តាល រួចខេត្តបន្ទាយមានជ័យ	ទោះបីជាលទ្ធផលអ្នកកើតជំងឺកូវីដ នៅថ្ងៃនេះ ក្រសួងសុខាភិបាលមិនទាន់ប្រកាសជាផ្លូវការក្តី តែយើងបានដឹងថា លទ្ធផលនៅថ្ងៃនេះ ចំនួនអ្នកឆ្លងច្រើនជាងគេ គឺរាជធានីភ្នំពេញ បន្ទាប់មកខេត្តកណ្តាល រួចហើយខេត្តបន្ទាយមានជ័យ។ យោងតាមហ្វេសប៊ុកផេក របស់អនុគណៈកម្មការស្រាវជ្រាវជំងឺកូវីដ-១៩ បានបង្ហោះថា បន្ទាប់ពីរាជធានីភ្នំពេញ គឺខេត្តកណ្តាល រួចហើយខេត្តបន្ទាយមានជ័យ ដែលត្រូវបានរកឃើញអ្នកឆ្លងជំងឺកូវីដច្រើនជាងគេ ក្នុងរយៈពេល២៤ម៉ោង!»៕	2021-05-05T11:12:09+07:00	kbnnews.com	https://kbn.news/archives/220360
0cf2c2ba-3bf7-40a6-a9cc-afd2ae523411	ឃុំពត់សរ ខ្ញុំអើយ ! ពលរដ្ឋកើតជំងឺកូវីដ២នាក់ទៀតហើយ	នៅរសៀលថ្ងៃទី០៤ ខែឧសភា ឆ្នាំ២០២១ អាជ្ញាធរមូលដ្ឋាន និងប្រធានមណ្ឌលសុខភាពឃុំពត់សរ លោកមេភូមិ បានចុះចង់ខ្សែហ៊ំព័ទ្ធបិទស្លាក នៅផ្ទះពលរដ្ឋធ្វើចត្តាឡីស័ក។ ពលរដ្ឋឈ្មោះ ខាត់ ស្រីពីន រស់នៅភូមិតាំងឫស្សី និង ឈ្មោះ ផុន ដាណេ នៅភូមិខ្វាន់មាស បានវិជ្ជមានកូវីដ -19 ។ ពេលនេះ ក្រុមគ្រូពេទ្យ និងអាជ្ញាធរកំពុងចាត់ចែងដឹកបញ្ជូនអ្នកវិជ្ជមានជំងឺកូវីដ យកទៅសម្រាកព្យាបាល។ ចំពោះអ្នកពាក់ព័ន្ធ អាជ្ញាធរកំពុងធ្វើការស្រាវជ្រាវ ដើម្បីយកសំណាក និងធ្វើចត្តាឡីស័ក ឲ្យបានត្រឹមត្រូវ៕	2021-05-05T11:01:19+07:00	kbnnews.com	https://kbn.news/archives/220333
ae6e77e1-9165-4641-a01b-77369c74f58b	វីដេអូរំជួលចិត្ត ! ទារអាយុ៣ខែឆ្លងកូវីដ ជាមួយនឹងសមាជិកគ្រួសារ៣នាក់ទៀត (មានវីដេអូ)	ទារកទើបតែអាយុ៣ខ្មែរម្នាក់ រួមជាមួយនឹងសមាជិកគ្រួសារ៣នាក់ទៀត បានឆ្លងជំងឺកូវីដ ធ្វើឲ្យស្តី្រជាម្តាយរំជួលចិត្តយំស្រណោះខ្លួន ដែលកូនតូចរបស់ខ្លួន និងសមាជិកក្រុមគ្រួសារសរយុប៤នាក់កើតជំងឺនេះ។ យោងតាមផេករបស់ TYDA – គ្រូពេទ្យស្ម័គ្រចិត្តយុវជនសម្តេចតេជោ បានបង្ហោះវីដេអូឃ្លីប១គ្រួសារកើតជំងឺកូវីដ៤នាក់នេះ ភ្ជាប់ជាមួយសំណេរថា « ម្តាយរំជួលចិត្តនៅពេលដែលកូនអាយុ៣ខែ មានវិជ្ជមានកូវីដ-១៩ (១គ្រួសារ៤នាក់មានវិជ្ជមានទាំងអស់)។ ភូមិដំណាក់ធំ៣ សង្កាត់ស្ទឹងមានជ័យ ខណ្ឌមានជ័យ រាជធានីភ្នំពេញ។ ០៤ ០៥ ២០២១»៕ ចង់ជា្របកាន់តែច្បាស់ សូមប្រិយមិត្តទស្សនាវីដេអូខាងក្រោម៖	2021-05-05T10:38:30+07:00	kbnnews.com	https://kbn.news/archives/220348
9cb5432e-774c-4cf6-8999-e4df294b2757	ហ៊ានណាស់! មេខ្យល់សកម្ម២នាក់ប្តីប្រពន្ធ ដែលនាំពលករឆ្លងដែនខុសច្បាប់ទៅប្រទេសថៃ ត្រូវបានចាប់ខ្លួនហើយ	មេខ្យល់ប្តីប្រពន្ធចំនួន២នាក់ ដែលសកម្មក្នុងការនាំពលករឆ្លងដែនខុសច្បាប់ ត្រូវបានកម្លាំងវរសេនាតូចលេខ៥៣៣ កងពលតូចថ្មើរជើងលេខ៥៣ ឃាត់ខ្លួនបាន ។ ការឃាត់ខ្លួននេះបានធ្វើឡើង នៅថ្ងៃទី៤ ខែឧសភា ឆ្នាំ២០២១ ខណៈពេលដែលពួកគេកំពុងដឹកនាំពលករឆ្លងដែនទៅប្រទេសថៃ ចំនួន១០នាក់ ក្នុងនោះប្រុសចំនួន៥នាក់ ស្រីចំនួន៤នាក់ និងកុមារចំនួន១នាក់ ត្រង់ភូមិសាស្ត្រ ចំណុចស្ពានបី ភូមិ អូរអន្លក់ ឃុំតាសែន ស្រុកកំរៀង ខេត្តបាត់ដំបង។ អនុសេនីយ៍ត្រី រ៉េន ឌិន មេបញ្ជាការរង កងអនុសេនាធំ ទី៣ វរសេនាតូច ៥៣៣ កងពលតូចថ្មើរជើងលេខ៥៣ បានរាយការណ៍ថា ដោយអនុវត្តតាមបទបញ្ជាមេបញ្ជាការតាមឋានានុក្រម លោកបានដឹកនាំកម្លាំងល្បាត២៤ម៉ោងលើ២៤ម៉ោង ដោយប្តូរវេនគ្នា សហការជាមួយកម្លាំងប៉ូលីសការពារព្រំដែនគោកលេខ៨១៩ និងកម្លាំងផ្នែកសឹករងស្រុកកំរៀង ដើម្បីទប់ស្កាត់ពលករលួចឆ្លងដែនខុសច្បាប់ និងទប់ស្កាត់ការឆ្លងរាលដាល នៃជំងឺកូវីដ-១៩ មិនឲ្យចូលទៅក្នុងសហគមន៍។ ជាក់ស្តែង នៅម៉ោង៧.០០ ព្រឹកថៃ្ងទី៤ ខែឧសភា ឆ្នាំ២០២១ ខណៈលោកកំពុងដឹកនាំកម្លាំងដើរល្បាតក៏ជួបមេខ្យល់ប្តីប្រពន្ធ២នាក់ បម្រុងនាំពលករឆ្លងដែនចេញទៅប្រទេសថៃ លោកក៏ចាប់ខ្លួនតែម្តង រួចបញ្ជូនទៅឲ្យអធិការដ្ឋាន នគរបាលស្រុកកំរៀងចាត់ការតាមផ្លូវច្បាប់។ សូមបញ្ជាក់ថា មេខ្យល់ដែលត្រូវបានចាប់ខ្លួន ១.ឈ្មោះ ភោគ ផឿន (ហៅនាង) ភេទស្រី អាយុ៣៥ឆ្នាំ រស់នៅ ភូមិ ភ្នំតូច ឃុំពេជ្រចិន្ដា ស្រុកភ្នំព្រឹក ខេត្តបាត់ដំបង ។ ២. ឈ្មោះ សៅ ធី ភេទប្រុស អាយុ ៣០ឆ្នាំ ទីលំនៅ មិនពិតប្រាកដ បច្ចុប្បន្នពួកគេកំពុងត្រូវបានឃុំខ្លួន ដើម្បីសួរចម្លើយនៅអធិការដ្ឋាននគរបាលស្រុកកំរៀង ចំណែកឯពលករទាំង១០នាក់ ត្រូវបានបញ្ជូនទៅធ្វើចត្តាឡីស័កចំនួន១៤ថ្ងៃ នៅមណ្ឌលចត្តាឡីស័កស្រុកកំរៀង៕	2021-05-05T10:05:30+07:00	kbnnews.com	https://kbn.news/archives/220341
640ad0d8-05dd-42b0-a300-ca16630a2bcb	ហានិភ័យ! អាជ្ញាធរខេត្តកំពង់ធំ រកឃើញមនុស្ស១២នាក់បន្ថែមទៀត ឆ្លងជំងឺកូវីដ១៩	អាជ្ញាធរខេត្តកំពង់ធំ បានប្រកាសពីការរកឃើញមនុស្សចំនួន១២នាក់បន្ថែមទៀត ដែលបានឆ្លងជំងឺកូវីដ១៩ នៅស្រុកស្ទោង និងស្រុកបារាយណ៍។ រដ្ឋបាលខេត្តកំពង់ធំ សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T09:52:12+07:00	kbnnews.com	https://kbn.news/archives/220332
dae48bba-0437-4161-b997-42612d2a0e17	ហានិភ័យ! អាជ្ញាធរខេត្តកំពង់ធំ រកឃើញមនុស្ស១២នាក់បន្ថែមទៀត ឆ្លងជំងឺកូវីដ១៩	អាជ្ញាធរខេត្តកំពង់ធំ បានប្រកាសពីការរកឃើញមនុស្សចំនួន១២នាក់បន្ថែមទៀត ដែលបានឆ្លងជំងឺកូវីដ១៩ នៅស្រុកស្ទោង និងស្រុកបារាយណ៍។ រដ្ឋបាលខេត្តកំពង់ធំ សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T09:48:30+07:00	kbnnews.com	https://kbn.news/archives/220330
74345f9d-c11e-482f-a102-22ef6bac0762	រដ្ឋាភិបាលផ្តល់សិទ្ធិឲ្យមន្ទីរពេទ្យឯកជនចំនួន ៣ ព្យាបាលអ្នកជំងឺកូវីដ១៩ ខណៈអ្នកជំងឺកើនឡើងជាង ១ម៉ឺននាក់	រដ្ឋាភិបាលកម្ពុជាសម្រេចអនុញ្ញាតឲ្យមន្ទីរពេទ្យឯកជនធំៗ ចំនួន ៣ ផ្តល់សេវាព្យាបាលអ្នកជំងឺកូវីដ១៩ ស្របពេលដែលករណីឆ្លងជំងឺកូវីដ១៩ នៅមិនទាន់ចុះថមថយ ជាពិសេសនៅក្នុងរាជធានីភ្នំពេញ។ យោងតាមសេចក្តីជូនដំណឹងចុះហត្ថលេខាដោយរដ្ឋមន្ត្រីសុខាភិបាលលោក ម៉ម ប៊ុនហេង នៅថ្ងៃទី ៤ ខែឧសភា មន្ទីរពេទ្យឯកជន ៣ ដែលទទួលបានការទុកចិត្តពីរដ្ឋាភិបាល និងអាចផ្តល់សេវាពិនិត្យព្យាបាលអ្នកជំងឺកូវីដ១៩ នោះ រួមមានមន្ទីរពេទ្យសង់ត្រាល់ នៅសង្កាត់ផ្សារថ្មីទី ៣ ខណ្ឌដូនពេញ មន្ទីរពេទ្យរ៉ូយ៉ាល់ភ្នំពេញ នៅសង្កាត់ទឹកថ្លា ខណ្ឌសែនសុខ និងមន្ទីរពហុព្យាបាលវិសាលសុខ នៅសង្កាត់ទួលស្វាយព្រៃ ២ ខណ្ឌចំការមន រាជធានីភ្នំពេញ ។ សេចក្តីជូនដំណឹងបញ្ជាក់ថា៖ «ក្រសួងបានអនុញ្ញាតជាផ្លូវការឲ្យសេវាសុខាភិបាលឯកជនចំនួនបីទីតាំង នឹងមានសិទ្ធិពិនិត្យថែទាំ និងព្យាបាលអ្នកជំងឺកូវីដ១៩។ សេវាសុខាភិបាលឯកជនទាំងនោះបានទទួលសិទ្ធិធ្វើតេស្តរហ័ស រកអង់ទីហ្សែនកូវីដ១៩ ផងដែរ»។ អគ្គនាយកបច្ចេកទេសសុខាភិបាលនៃក្រសួងសុខាភិបាលលោក ហុក គឹមចេង ប្រាប់វីអូអេនៅថ្ងៃពុធនេះថា មន្ទីរពេទ្យឯកជនទាំង ៣ មានលក្ខណៈសម្បត្តិគ្រប់គ្រាន់ ស្របតាមស្តង់ដារសុខាភិបាលដែលអាចទទួលពិនិត្យអ្នកជំងឺកូវីដ១៩ បន្ថែមលើសេវាសុខាភិបាលរបស់រដ្ឋ។ លោកបន្ថែមថា ក្រសួងសុខាភិបាលនឹងជួយមន្ទីរពេទ្យទាំងនោះជាមួយការគាំទ្រខាងបច្ចេកទេស និងយោបល់ផ្សេងៗ នៅពេលទទួលព្យាបាលអ្នកជំងឺកូវីដ១៩។ «ឥឡូវហ្នឹងយើងអនុញ្ញាតឲ្យគាត់ហើយនៅតែគាត់ហ្នឹងខ្លួនគាត់ហ្នឹងរៀបចំឲ្យបានលឿន ហើយនិងពង្រីកជាបន្តបន្ទាប់ទេ ការអនុញ្ញាតហ្នឹង ហើយក្រសួងចាំតែជួយគាត់ទេ នៅក្នុងការផ្តល់ជាយោបល់ ជាលក្ខណៈបច្ចេកទេស ដើម្បីឲ្យគាត់ដំណើរការបានល្អ»។ នៅពេលការរាតត្បាតជំងឺកូវីដ១៩ មានសន្ទុះកាន់តែខ្លាំង គិតចាប់តាំងពីព្រឹត្តិការណ៍ឆ្លងសហគមន៍ថ្ងៃទី ២០ ខែកុម្ភៈមកនោះ រដ្ឋាភិបាលកម្ពុជាបានប្រកាសពីកង្វះខាតកន្លែងសម្រាប់ព្យាបាលអ្នកជំងឺកូវីដ១៩។ រដ្ឋាភិបាលក៏បានអនុញ្ញាតឲ្យអ្នកជំងឺកូវីដ១៩ ស្រាល ព្យាបាលនៅផ្ទះរបស់ពួកគេផងដែរ ប្រសិនបើផ្ទះនិងបរិស្ថានអំណោយផល។ រដ្ឋាភិបាលបានស្វះស្វែងរកទីតាំងព្យាបាលអ្នកជំងឺកូវីដ១៩ ក្រៅពីមន្ទីរពេទ្យរដ្ឋ ដែលក្នុងនោះមានអតីតសណ្ឋាគារអាំងទែកង់ទីណង់តាល់ (The Great Duke ) សាលពិព័រណ៍ និងអគាររៀបមង្គលការនៅទីក្រុងកោះពេជ្រ ហើយមន្ទីរពេទ្យឯកជន ឈ្មោះមន្ទីរពេទ្យ «ស្ត្រីនគរទេព» នៅសង្កាត់ព្រៃសរខណ្ឌដង្កោត្រូវបានរដ្ឋាភិបាលកម្ពុជាទិញយកនិងប្តូរឈ្មោះមកជា «មន្ទីរពេទ្យហ្លួងម៉ែ» ដើម្បីទទួលព្យាបាលអ្នកជំងឺកូវីដ១៩។ រដ្ឋាភិបាលក៏បានប្រែក្លាយអគារអាពាហ៍ពិពាហ៍ ដឺ ព្រេមៀ សេនធ័រ សែនសុខ របស់លោកឧកញ៉ា លី យ៉ុងផាត់ ជាកន្លែងព្យាបាលជំងឺកូវីដ១៩ កម្រិតស្រាលផងដែរ។ អ្នកជំងឺកូវីដ១៩ បានកើនឡើងដល់ជាង ១ ម៉ឺននាក់។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល។ លោកវេជ្ជបណ្ឌិត ហុក គឹមចេង អគ្គនាយកបច្ចេកទេសសុខាភិបាលនៃក្រសួងសុខាភិបាល មានប្រសាសន៍ថា រដ្ឋាភិបាលលើកទឹកចិត្តឲ្យមន្ទីរពេទ្យ ឬគ្លីនិកឯកជនផ្សេងទៀតដាក់ពាក្យស្នើសុំផ្តល់សេវាព្យាបាលជំងឺកូវីដ១៩ បន្ថែមលើមន្ទីរពេទ្យឯកជនធំៗ ៣ ដែលមានស្តង់ដារខ្ពស់ខាងលើនោះ ដើម្បីអនុញ្ញាតឲ្យអ្នកជំងឺមានជម្រើសច្រើនក្នុងការទទួលសេវាព្យាបាល។ «យើងកំពុងតែសុំឲ្យ...ស្នើសុំឲ្យគាត់ ស្នើសុំមន្ទីរពេទ្យមានច្រើនទៅ ហើយដើម្បីឲ្យបងប្អូនប្រជាជនយើងជ្រើសរើស ជ្រើសរើសទៅតាមហ្នឹងយើងមានខ្នាតមធ្យម ខ្នាតខ្ពស់អីចឹងទៅ។ អាហ្នឹងទៅតាមការជ្រើសរើសរបស់ប្រជាជនយើងហើយនិងអ្នកជំនួញអ្នកការទូត»។ អ្នកលើកទូរស័ព្ទនៅមន្ទីរពហុព្យាបាលវិសាលសុខម្នាក់ បញ្ជាក់វីអូអេនៅថ្ងៃពុធនេះថា សេវាទទួលការព្យាបាលអ្នកជំងឺកូវីដ១៩ ក្នុងមន្ទីរពេទ្យរបស់ខ្លួន កំពុងតែស្ថិតដំណើរការរៀបចំនៅឡើយ ក្រោយពីទទួលបានការអនុញ្ញាតពីក្រសួងសុខាភិបាល។ «ឥឡូវខ្ញុំកំពុងរៀបចំទទួលព្យាបាល។ ខ្ញុំអត់ទាន់រួចរាល់ទេ»។ ចំណែកបុគ្គលិកផ្នែកទីផ្សារមួយរូប នៅមន្ទីររ៉ូយ៉ាល់ភ្នំពេញ បញ្ជាក់ថា មន្ទីរពេទ្យបានទទួលការអនុញ្ញាតឲ្យព្យាបាលអ្នកជំងឺកូវីដ១៩ តែបដិសេធមិនផ្តល់សេចក្តីលម្អិត។ វីអូអេមិនអាចសុំការអធិប្បាយពីមន្ទីរពេទ្យសង់ត្រាល់បានទេ នៅថ្ងៃពុធនេះ។ នៅក្នុងសន្និសីទព័ត៌មានកាលពីថ្ងៃទី ២៨ ខែមេសា ស្តីអំពីវិធានការបិទខ្ទប់ភូមិសាស្ត្ររាជធានីភ្នំពេញនិងទីក្រុងតាខ្មៅខេត្តកណ្តាល លោកវេជ្ជបណ្ឌិត ហុក គឹមចេង បានលើកឡើងពីគុណសម្បត្តិសំខាន់ៗចំនួន ១១ ដែលមន្ទីរពេទ្យឯកជន ឬមន្ទីរសម្ភព អាចផ្តល់សេវាព្យាបាលអ្នកជំងឺកូវីដ១៩ បានដែលរួមមានទីតាំងដែលអំណោយផលសម្រាប់ទទួលយកអ្នកជំងឺចំណតរថយន្ត រថយន្តគិលានសង្គ្រោះមានសម្ភារៈបំពាក់គ្រប់គ្រាន់គ្រូពេទ្យ និងបុគ្គលិកសុខាភិបាល ដែលទទួលបានការបណ្តុះបណ្តាលត្រឹមត្រូវ មន្ទីរពិសោធន៍វេជ្ជសាស្ត្រ ឧបករណ៍ សម្ភារៈបរិក្ខាវេជ្ជសាស្ត្រសមស្របនិងប្រព័ន្ធគ្រប់គ្រងបង្ការការឆ្លងរោគជាដើម។ បើតាមលោកវេជ្ជបណ្ឌិត ហុក គឹមចេង មន្ទីរពេទ្យឯកជនធំៗ ៣ ដែលបានទទួលការអនុញ្ញាតព្យាបាលអ្នកជំងឺកូវីដ១៩ នោះ នឹងមានលទ្ធភាពទទួលអ្នកជំងឺប្រមាណពី ៥ ទៅ ១០ គ្រែ ក្នុងមួយមន្ទីរពេទ្យ ដោយចាប់ផ្តើមពីកម្រិតស្រាលទៅមធ្យមនៅជំហានដំបូង ខណៈកំពុងរៀបចំទទួលអ្នកជំងឺកម្រិតធ្ងន់ទៅជំហានបន្ទាប់។ លោក ស៊ឹង សែនករុណា អ្នកនាំពាក្យសមាគមការពារសិទ្ធិមនុស្សអាដហុក យល់ថា ការដាក់ឲ្យមានសេវាព្យាបាលអ្នកជំងឺកូវីដ១៩ នៅមន្ទីរពេទ្យឯកជន ជាការសម្រួលបន្ទុករបស់រដ្ឋាភិបាល ក្នុងការរ៉ាប់រងទទួលព្យាបាលអ្នកជំងឺកូវីដ១៩ ដែលកើនឡើងពីមួយថ្ងៃទៅមួយថ្ងៃ។ ប៉ុន្តែលោកថា អ្វីដែលជាការបារម្ភរបស់អ្នកជំងឺនោះ គឺតម្លៃព្យាបាលដែលអាចមានតម្លៃខ្ពស់ហើយដែលរដ្ឋាភិបាលត្រូវពិចារណាអន្តរាគមន៍លើការបន្ធូរបន្ថយបន្ទុករបស់អ្នកជំងឺ ដែលលោកថា ក៏កំពុងប្រឈមបញ្ហាហិរញ្ញវត្ថុ ដោយសារផលប៉ះពាល់ពីជំងឺឆ្លងមួយនេះ៕	2021-05-05T07:00:00+07:00	khmer.voanews.com	https://khmer.voanews.com/a/cambodian-govt-authorizes-3-private-hospitals-to-treat-covid-19-patients/5879056.html
b8aa2cde-6031-41ef-a5c6-3dc4e6e447ec	លោក ហ៊ុន សែន៖ វ៉ាក់សាំង១លានដូសរបស់ចិននឹងមកដល់កម្ពុជានៅសប្តាហ៍ក្រោយ សម្រាប់ពលរដ្ឋនៅតំបន់ក្រហម	លោកនាយករដ្ឋមន្រ្តី ហ៊ុន សែន បានបញ្ជាឲ្យចាក់វ៉ាក់សាំងបង្ការជំងឺកូវីដ១៩ ដល់ប្រជាពលរដ្ឋនៅតំបន់ក្រហម ទោះបីជាវ៉ាក់សាំងមិនទាន់គ្រប់នាពេលនេះ ដោយលោកថា វ៉ាក់សាំងរបស់ចិននឹងត្រូវបញ្ជូនមកដល់កម្ពុជាជាបន្តបន្ទាប់ នៅសប្តាហ៍ក្រោយនេះ។ នៅក្នុងសារជាសំឡេងមួយ ដែលបង្ហោះនៅលើទំព័រហ្វេសប៊ុករបស់នាយករដ្ឋមន្រ្តីនៅថ្ងៃពុធនេះ លោកនាយករដ្ឋមន្រ្តី ហ៊ុន សែន បានលើកឡើងថា វ៉ាក់សាំងចំនួន ៥០ ម៉ឺនដូសទៀតរបស់ចិន នឹងមកដល់កម្ពុជានៅថ្ងៃទី ១១ ខែឧសភា ហើយចំនួន ៥០ ម៉ឺនដូសបន្ថែមទៀត នឹងមកដល់នៅថ្ងៃទី ១៥ ខែឧសភា សរុបគឺមួយលានដូស ដែលអាចចាក់ដល់ពលរដ្ឋចំនួន ៥០ ម៉ឺននាក់។ លោកបញ្ជាឲ្យចាក់វ៉ាក់សាំងដល់ពលរដ្ឋពេញវ័យនៅតំបន់ក្រហម ឲ្យបានចំនួនមួយដូសគ្រប់គ្នាសិន បើទោះវ៉ាក់សាំងក្នុងស្តុកអាចចាក់បានពលរដ្ឋប្រមាណ ៤៤ ម៉ឺននាក់ ខណៈពលរដ្ឋនៅក្នុងតំបន់ក្រហមមានចំនួនលើសពីនេះ។ លោក ហ៊ុន សែន បញ្ជាក់ថា៖ «ដូសទីមួយត្រូវតែធ្វើយ៉ាងណាឲ្យហើយ ឲ្យអស់ប្រជាពលរដ្ឋនៅក្នុងតំបន់ក្រហម។ មិនថាត្រឹមតែ ៥២ ម៉ឺននាក់ទេ ទោះបីជា ៥៣ ៥៤ ៥៥ម៉ឺននាក់ ក៏យើងនៅតែមានលទ្ធភាពដើម្បីចាក់ជូនប្រជាជន»។ លោក ហ៊ុន សែន ក៏បានចាត់ឲ្យរដ្ឋមន្រ្តីក្រសួងការពារជាតិ លោក ទៀ បាញ់ បន្តទទួលបន្ទុករៀបចំការចាក់វ៉ាក់សាំងជូនពលរដ្ឋនៅតំបន់ក្រហម ដែលលោកថា មានប្រជាពលរដ្ឋប្រមាណ ៥២ ម៉ឺននាក់។ នៅក្នុងសារជាសំឡេង លោកនាយករដ្ឋមន្រ្តី ហ៊ុន សែន ក៏បានឆ្លៀតថ្លែងអំណរគុណប្រទេសចិន ដែលលោកចាត់ទុកជាសម្ព័ន្ធមិត្តជិតស្និទ្ធនឹងកម្ពុជា ចំពោះការផ្គត់ផ្គង់វ៉ាក់សាំងជាបន្តបន្ទាប់ផងដែរ។ លោកបញ្ជាក់ថា៖ «វាមិនយូរប៉ុន្មានទីក្រុងភ្នំពេញនិងខេត្តកណ្តាលនឹងជោគជាំទៅដោយវ៉ាក់សាំងដែលយើងខិតខំរកហើយដោយមានការជួយផ្គត់ផ្គង់ពីសាធារណរដ្ឋប្រជាមានិតចិន ដែលជាប្រភពផ្តល់ជំនួយមិនចេះរីងស្ងួត សម្រាប់យើង សម្រាប់ទាំងជំនួយ ក៏ដូចជាការផ្គត់ផ្គង់តាមរយៈការទិញរបស់យើងផងដែរ»។ រដ្ឋាភិបាលកម្ពុជាបានបែងចែកភូមិសាស្ត្រក្រុងភ្នំពេញជា ៣ ពណ៌ ក្រោយពីមានការបិទខ្ទប់ទាំងស្រុងអស់រយៈពេល ៣ សប្តាហ៍កន្លងមកនេះរួមមាន តំបន់ក្រហម តំបន់លឿងទុំ តំបន់លឿង ដោយតំបន់ក្រហមត្រូវបានចាត់ទុកជាតំបន់មានការឆ្លងជំងឺកូវីដ១៩ ខ្ពស់ និងត្រូវរឹតត្បិតតឹងរ៉ឹង។ លោក ហ៊ុន សែន ក៏បានបញ្ជាឲ្យចាក់វ៉ាក់សាំងដល់ពលរដ្ឋនៅតំបន់ក្រហមឲ្យបានគ្រប់គ្នា ដែលជាគោលដៅរបស់លោកក្នុងការចាក់វ៉ាក់សាំងដល់ពលរដ្ឋនៅទីក្រុងភ្នំពេញ និងខេត្តកណ្តាល ដែលមានសរុបប្រមាណ ៣ លាននាក់ ត្រឹមខែមិថុនា។ លោកស្រី ចក់ សុភាព នាយិកាមជ្ឈមណ្ឌលសិទ្ធិមនុស្សកម្ពុជាទទួលស្គាល់កិច្ចប្រឹងប្រែងផ្តល់វ៉ាក់សាំង និងការស្វែងរកវ៉ាក់សាំងផ្តល់ជូនពលរដ្ឋពីសំណាក់រដ្ឋាភិបាលតាមរយៈយន្តការកូវ៉ាក់ និងបណ្តាប្រទេសដទៃទៀត ដើម្បីបង្ការការរាលដាលជំងឺកូវីដ១៩។ លោកស្រីក៏បានសង្កេតឃើញពលរដ្ឋបាននាំគ្នាទៅចាក់វ៉ាក់សាំងទៅតាមការរៀបចំរបស់អាជ្ញាធរមូលដ្ឋាន។ យ៉ាងណាក្តី លោកស្រីថា ការរៀបចំក្នុងការចាក់វ៉ាក់សាំងមិនបានរៀបរយអាចបង្កជាហានិភ័យនៃការឆ្លងជំងឺកូវីដ១៩ ផងដែរ ដោយសារមនុស្សសម្រុកទៅចាក់វ៉ាក់សាំងនេះ។ លោកស្រីមានប្រសាសន៍ថា៖ «ប៉ុន្តែក៏មានខាងសង្កាត់ខ្លះហ្នឹងហាក់ដូចជា ការរៀបចំហ្នឹងហាក់ដូចជា មានភាពខ្វះខាតហើយនិងមិនទាន់មានលំដាប់លំដោយស្រួលបួលដែលបង្កភាពអំណោយផលដល់ប្រជាពលរដ្ឋដែលអាជ្ញាធរទាំងអស់នោះគួរតែពិនិត្យមើលឡើងវិញ ពីព្រោះយើងដឹងហើយគោលដៅនៃការចាក់វ៉ាក់សាំងហ្នឹងដើម្បីបង្ការជំងឺឆ្លង។ ប៉ុន្តែនៅពេលណាយើងរៀបមិនស្រួលទេ ហើយពលរដ្ឋគាត់នាំគ្នាកកកុញទៅចាក់គ្រប់គ្នានឹងដោយមិនមានការរៀបចំនិតីវិធីត្រឹមត្រូវទេ នោះវានឹងជាហានិភ័យច្រើនជាងការបង្ការ»។ លោកស្រីបន្ថែមទៀតថា ក្រៅពីការរៀបចំផ្តល់វ៉ាក់សាំងប្រកបដោយសមភាពនិងតាមនីតិវិធីត្រឹមត្រូវ រដ្ឋាភិបាលក៏ត្រូវធានានូវការផ្តល់ព័ត៌មានគ្រប់ជ្រុងជ្រោយដល់ពលរដ្ឋពីសារសំខាន់នៃការចាក់វ៉ាក់សាំងផងដែរ ពីព្រោះកន្លងមកមានការលើកឡើងជាមន្ទិលពីគុណភាពរបស់វ៉ាក់សាំងជាដើម។ លោកស្រីក៏ជំរុញឲ្យអាជ្ញាធរពាក់ព័ន្ធជួយពន្យល់ឲ្យពលរដ្ឋរក្សាការប្រុងប្រយ័ត្នផ្ទាល់ខ្លួនផងដែរ បើទោះជាបានចាក់វ៉ាក់សាំងរួចហើយក្តី។ VOA មិនអាចសុំការឆ្លើយតបពីលោក ទៀ បាញ់ រដ្ឋមន្រ្តីក្រសួងការពារជាតិ ដែលទទួលបន្ទុកកិច្ចការចាក់វ៉ាក់សាំងនៅតំបន់ក្រហមបានទេ។ ទោះជាយ៉ាងណា លោក ហ៊ុន សែន បានអំពាវនាវដល់ប្រជាពលរដ្ឋកុំសម្រុកទៅចាក់វ៉ាក់សាំងក្នុងចំនួនច្រើន ដោយលោកថា ប្រជាពលរដ្ឋនឹងទទួលបានវ៉ាក់សាំងគ្រប់គ្នា។ បើប្រៀបធៀបទៅនឹងប្រទេសដែលជាសមាជិកអាស៊ាន លើកលែងតែប្រទេសសិង្ហបុរី កម្ពុជាចាក់វ៉ាក់សាំងបង្ការជំងឺកូវីដ១៩ ដល់ប្រជាពលរដ្ឋរបស់ខ្លួនច្រើនជាងប្រទេសផ្សេង ដែលរហូតមកដល់ពេលនេះ បានប្រមាណ ១ លាន ៥ សែននាក់ ទាំងអ្នកចាក់លើកទី ១ និងលើកទី ២ បញ្ចូលគ្នា។ រដ្ឋាភិបាលកម្ពុជាបានប្រកាសថា គោលដៅនៃការចាក់វ៉ាក់សាំងដល់ប្រជាជន គឺមានជាង ១០ លាននាក់។ នេះបើតាមការប្រកាសរបស់លោកនាយករដ្ឋមន្រ្តី ហ៊ុន សែន កាលពីកន្លងមក។ ប្រទេសកម្ពុជាកំពុងប្រើប្រាស់វ៉ាក់សាំងចំនួន៣ប្រភេទ គឺវ៉ាក់សាំងស៊ីណូហ្វាម (Sinopharm) វ៉ាក់សាំងស៊ីណូវ៉ាក់ (Sinovac) និងវ៉ាក់សាំងអាស្រ្តាហ្សេនីកា (AstraZeneca) របស់យន្តការអង្គការសុខភាពពិភពលោក (WHO)។ គួរបញ្ជាក់ថាក្រសួងសុខាភិបាលនៅថ្ងៃពុធនេះ បានប្រកាសរកឃើញករណីឆ្លងថ្មីចំនួន ៦៧២ នាក់ ដោយធ្វើឲ្យករណីឆ្លងសរុបនៅក្នុងប្រទេស ចាប់តាំងពីថ្ងៃទី ២០ ខែកុម្ភៈ កើនដល់ប្រមាណ១៦.០០០នាក់ ហើយអ្នកស្លាប់សរុបមានចំនួន ១១០ នាក់៕	2021-05-05T07:00:00+07:00	khmer.voanews.com	https://khmer.voanews.com/a/one-million-dose-of-chinese-covid-vaccines-to-arrive-cambodia-next-week-says-hun-sen/5878966.html
767357a3-9b57-4513-b8af-9b5da962eb68	ប្រធានាធិបតី Biden ដាក់ផែនការថ្មីចាក់វ៉ាក់សាំងកូវីដ១៩ ដល់ពលរដ្ឋអាមេរិកឱ្យបាន ៧០% ត្រឹមថ្ងៃបុណ្យឯករាជ្យ ៤ កក្កដា	ប្រធានាធិបតីសហរដ្ឋអាមេរិកលោក Joe Biden បានប្រកាសពីគោលបំណងចាក់វ៉ាក់សាំងបង្ការជំងឺកូវីដ១៩ យ៉ាងហោចណាស់ក្នុងដូសទី ១ ដល់ពលរដ្ឋអាមេរិកពេញវ័យ ឲ្យបានចំនួន ៧០% នៅត្រឹមថ្ងៃទី ៤ ខែកក្កដា ខាងមុខនេះ ដែលជាថ្ងៃបុណ្យឯករាជ្យជាតិរបស់សហរដ្ឋអាមេរិក។ លោកប្រធានាធិបតី Biden បានប្រកាសថា រដ្ឋបាលរបស់លោកមានបំណងចាក់វ៉ាក់សាំងឲ្យបាន ១០០ លានដូស ដល់ពលរដ្ឋអាមេរិកក្នុងរយៈពេល ៦០ ថ្ងៃខាងមុខនេះ ដែលនឹងធ្វើឲ្យពលរដ្ឋអាមេរិកពេញវ័យយ៉ាងហោចណាស់ចំនួន ១៦០ លាននាក់ ទទួលបានការចាក់វ៉ាក់សាំងគ្រប់ចំនួនដូសនៅត្រឹមថ្ងៃបុណ្យឯករាជ្យអាមេរិក។ លោកប្រធានាធិបតីក៏បានគូសបញ្ជាក់ផងដែរថា រដ្ឋាភិបាលអាមេរិកបានផ្លាស់ប្តូរយុទ្ធនាការចាក់វ៉ាក់សាំងរបស់ខ្លួន ពីទីតាំងធំៗសម្រាប់ចាក់មហាជន មកជាការចាក់តាមគ្លីនិកចល័តតូចៗ និងបង្កើតឡើងភ្លាមៗ ក៏ដូចជាណែនាំដល់ឱសថស្ថាននានាដែលតម្រូវឲ្យពលរដ្ឋត្រូវណាត់ជាមុនដើម្បីទទួលបានការចាក់វ៉ាក់សាំងនោះ អាចចូលមកចាក់ដោយមិនចាំបាច់ធ្វើការណាត់ទុកជាមុននោះទេ។ យុទ្ធសាស្ត្រនេះដើម្បីតម្រូវស្ថានភាពរបស់ពលរដ្ឋអាមេរិកនៅតាមទីជនបទ។ ការប្តូរយុទ្ធសាស្ត្រសម្រាប់ការចាក់វ៉ាក់សាំងនេះត្រូវប្រកាសឡើង បន្ទាប់ពីអត្រានៃអ្នកទទួលវ៉ាក់សាំងក្នុងសហរដ្ឋអាមេរិកមានការធ្លាក់ចុះ ដែលនិន្នាការនេះអ្នកជំនាញបន្ទោសថា បណ្តាលមកពីពលរដ្ឋអាមេរិកជាច្រើននៅមិនទាន់ជឿទុកចិត្តទាំងស្រុងពីសុវត្ថិភាពនៃវ៉ាក់សាំងនោះ ហើយពលរដ្ឋអាមេរិកវ័យក្មេងមួយចំនួននៅតែជឿជាក់ថា ពួកគេមិនប្រឈមនឹងហានិភ័យនៃការឆ្លងវីរុសកូរ៉ូណានោះទេ។ ម្យ៉ាងទៀត លោកប្រធានាធិបតី Biden ក៏បាននិយាយនៅថ្ងៃអង្គារកន្លងទៅផងដែរថា រដ្ឋាភិបាលអាមេរិកនឹងចាប់ផ្តើមចាក់វ៉ាក់សាំងបង្ការជំងឺកូវីដ១៩ ភ្លាមៗដល់សិស្សពីអាយុ ១២ ឆ្នាំ ដល់ ១៥ ឆ្នាំ ប្រសិនបើទីភ្នាក់ងារឱសថនិងស្បៀងអាហារអាមេរិក FDA អនុញ្ញាតឱ្យចាក់វ៉ាក់សាំងរបស់ក្រុមហ៊ុនPfizer ទៅលើក្មេងជំទង់ទាំងនោះ។ ការអនុញ្ញាតរបស់ទីភ្នាក់ងារនេះត្រូវគេរំពឹងថា នឹងអាចធ្វើឡើងនៅសប្តាហ៍ក្រោយ៕	2021-05-05T07:00:00+07:00	khmer.voanews.com	https://khmer.voanews.com/a/us-president-sets-new-covid-19-vaccination-goal-for-nation/5879262.html
4da6af68-e278-44e3-8c15-51c148017c59	គ្រួសារសព ៧គ្រួសារ ដែលទទួលមរណភាពដោយជំងឺកូវីដ ទទួលបានអំណោយពីសម្តេចតេជោ និងសម្តេចកិត្តិព្រឹទ្ធបណ្ឌិត តាមរយៈលោក ឃួង ស្រេង	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានប្រគល់អំណោយដល់ក្រុមគ្រួសារសព ចំនួន០៧គ្រួសារ នៅក្នុងសង្កាត់ចំនួន០៦ ដែលបានទទួលមរណភាពដោយសារជំងឺកូវីដ-១៩ តាមរយៈលោក ឃួង ស្រេង អភិបាលរាជធានីភ្នំពេញ។ សម្រាប់អំណោយរបស់សម្តេចទាំងទ្វេរ នៅថ្ងៃទី០៤ ខែឧសភា ឆ្នាំ២០២១នេះ ត្រូវបានលោក ឃួង ស្រេង ចាត់ឱ្យលោក សុខ ពេញវុធ អភិបាលខណ្ឌដូនពេញ នាំយកទៅប្រគល់ជូនគ្រួសារសព។ អំណោយដ៏ថ្លៃថ្លានេះដោយក្នុង១គ្រួសារទទួលបានថវិកា ៥,០០០,០០០រៀល, អង្ករ ៤បាវ ស្មើ ១០០គីឡូក្រាម ដើម្បីចូលរួមរំលែកទុក្ខដល់គ្រួសារសព ។ ក្នុងឱកាសដ៏ក្តុកក្តួលនេះ លោកអភិបាលខណ្ឌ បានពាំនាំនូវការផ្តាំផ្ញើរសួរសុខទុក្ខពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ដោយបានសំដែងនូវការចូលរួមមរណទុក្ខដ៏ក្រៀមក្រំ សោកស្តាយ និងអាលោះអាល័យជាទីបំផុត និងសូមបួងសួងដល់ដួងវិញ្ញាណក្ខន្ធគាត់ បានសោយសុខក្នុងទីឋានសុគតិភព កុំបីឃ្លៀងឃ្លាតឡើយ៕	2021-05-05T06:11:00+07:00	freshnewsasia.com	https://m.freshnewsasia.com/index.php/en/localnews/196520-2021-05-04-16-11-25.html
c3fd0378-7dd9-4cca-baa7-7581793e61dd	BREAKING: ខេត្តសៀមរាប រកឃើញមនុស្ស៤នាក់បន្ថែមទៀត ឆ្លងជំងឺកូវីដ១៩ នៅស្រុកបន្ទាយស្រី និងក្រុងសៀមរាប	អាជ្ញាធរខេត្តសៀមរាប បានប្រកាសពីការរកឃើញមនុស្សចំនួន៤នាក់បន្ថែមទៀត ដែលបានឆ្លងជំងឺកូវីដ១៩ នៅស្រុកបន្ទាយស្រី និងក្រុងសៀមរាប។ នេះបើតាមសេចក្ដីប្រកាសព័ត៌មានរបស់រដ្ឋបាលខេត្តសៀមរាប ដែលបណ្ដាញព័ត៌មាន Fresh News ទទួលបាននៅយប់ថ្ងៃទី០៤ ខែឧសភា ឆ្នាំ២០២១។ រដ្ឋបាលខេត្តសៀមរាប ក៏សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T06:10:00+07:00	freshnewsasia.com	https://m.freshnewsasia.com/index.php/en/localnews/196519-2021-05-04-16-10-20.html
d025edaa-f7d1-448d-9123-a1013aa84b7c	អភិបាលខេត្ដព្រះសីហនុ ផ្អាកដំណើរការបណ្ដោះអាសន្នសណ្ឋាគារចំនួន២កន្លែង នៅក្រុងព្រះសីហនុ ក្រោយមានកម្មករឆ្លងជំងឺកូវីដ	អភិបាលខេត្តព្រះសីហនុ លោក គួច ចំរើន នៅថ្ងៃទី០៤ ខែឧសភា ឆ្នាំ២០២១នេះ បានជូនដំណឹងពីការផ្អាកជាបណ្ដោះអាសន្នដំណើរការ អាជីវកម្មសណ្ឋាគារចំនួន២កន្លែង នៅក្នុងក្រុងព្រះសីហនុ ក្រោយមានអ្នកឆ្លងកូវីដ១៩។ ក្នុងលិខិតដែលបណ្ដាញព័ត៌មាន Fresh News ទទួលបានបញ្ជាក់ថា សណ្ឋាគារកាស៊ីណូហ្កាបូ អ៊ីស្ត ចំនួន២កន្លែង ត្រូវបានឲ្យផ្អាកអាជីវកម្មជាបណ្តោះអាសន្ន ដោយសារមានអ្នកកូវីដ១៩។	2021-05-05T06:04:00+07:00	freshnewsasia.com	https://m.freshnewsasia.com/index.php/en/localnews/196517-2021-05-04-16-04-04.html
a9b73b46-cb19-49d2-829f-7e09faea084e	BREAKING: ខេត្តកំពង់ធំ រកឃើញមនុស្ស១២នាក់បន្ថែមទៀត ឆ្លងជំងឺកូវីដ១៩ នៅស្រុកស្ទោង និងស្រុកបារាយណ៍	អាជ្ញាធរខេត្តកំពង់ធំ បានប្រកាសពីការរកឃើញមនុស្សចំនួន១២នាក់បន្ថែមទៀត ដែលបានឆ្លងជំងឺកូវីដ១៩ នៅស្រុកស្ទោង និងស្រុកបារាយណ៍។ នេះបើតាមសេចក្ដីប្រកាសព័ត៌មានរបស់រដ្ឋបាលខេត្តកំពង់ធំ ដែលបណ្ដាញព័ត៌មាន Fresh News ទទួលបាននៅយប់ថ្ងៃទី០៤ ខែឧសភា ឆ្នាំ២០២១។ រដ្ឋបាលខេត្តកំពង់ធំ ក៏សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T05:48:00+07:00	freshnewsasia.com	https://m.freshnewsasia.com/index.php/en/localnews/196514-2021-05-04-15-48-58.html
579e5453-4df7-4f9b-9f6c-0d404b377c5c	អ្នកនាំពាក្យក្រសួងសុខាភិបាល៖ បញ្ហាធំនៃការឆ្លងជំងឺកូវីដ១៩ ពេលនេះ គឺពលរដ្ឋអនុវត្តវិធានការ មិនទាន់បានល្អ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងថា បញ្ហាធំនៃការឆ្លងរាលដាលជំងឺកូវីដ១៩ ដែលនៅតែបន្តកើនឡើងពេលនេះ គឺបណ្តាលមកពីពលរដ្ឋនៅតំបន់បិទខ្ទប់ អនុវត្តវិធានការ មិនទាន់បានល្អប្រសើរ ។ ថ្លែងក្នុងកិច្ចសម្ភាសមួយ នៅថ្ងៃទី០៤ ខែឧសភា ឆ្នាំ២០២១នេះ លោកស្រី ឱ វណ្ណឌីន បានថ្លែងថា «អ្វីដែលយើងសង្គេតឃើញបញ្ហាធំនៅពេលនេះ គឺការអនុវត្ត(វិធានការ) ខ្ញុំហ៊ាននិយាយ ដោយសារខ្ញុំមើលឃើញ ខ្ញុំហ៊ាននិយាយថា ការអនុវត្តន៍ នូវវិធានការការពារ «៣ការពារ» យើងធ្វើបានល្អប្រសើរច្រើន ប្រជាពលរដ្ឋហាក់ដូចជាមានការចូលរួមអនុវត្តន៍បានច្រើន ក៏ប៉ុន្តែវិធានការ «៣កុំ» នេះ គឺនៅឡើយទេ អានេះជាការមើលឃើញរបស់ខ្ញុំ»។ លោកស្រី បានបន្តទៀតថា៖ «ហេតុអីបានខ្ញុំថាអញ្ចឹង? ឥលូវយើងសង្គេតឃើញសភាពនៃការរាតត្បាតនៃវីរុស ភាគច្រើនលើសលុបគឺឆ្លងនៅទីតាំងដែលបិទជិត ហើយទីតាំងនោះជាទីតាំងដែលប្រមូលផ្តុំ មនុស្សច្រើន ទីតាំងដែលមានការបិទជិត ហើយដែលមនុស្សមានការធ្វើទំនាក់ទំនងគ្នាទៅវិញទៅមក ដោយមិនបានអនុវត្តន៍ ត្រឹមត្រូវនូវគម្លាតសុវត្ថិភាពបុគ្គល ឬក៏គម្លាតសុវត្ថិភាពសង្គម»។ លោកស្រី ឱ វណ្ណឌីន បានបញ្ជាក់ដែរថា តំបន់បិទជិតដែលក្នុងនោះមានដូចជា Bar ខារ៉ាអូខេ ឬហាងលក់ឥវ៉ាន់ និងទីផ្សារ ហើយនិងរោងចក្រ សហគ្រាស ដែលឥលូវនេះ រោងចក្រគឺមានបញ្ហាច្រើន ដែលកម្មករមានការចម្លងបន្តគ្នា ដែលភាគច្រើនគឺពួកគាត់រស់នៅជុំគ្នាច្រើនក្នុងទីតាំងតែមួយ ដែលនៅពេលមានផ្ទុះឆ្លងកូវីដមួយ នឹងផ្ទុះជាចង្កោម ឆ្លងច្រើននាក់តែម្តង។ រាជរដ្ឋាភិបាលកម្ពុជា បានដាក់ចេញនូវវិធានការ៣កុំ និង៣ការពារ ដោយបូករួមទាំងការចាក់វ៉ាក់សាំង ដើម្បីទប់ស្កាត់ការរីករាលដាលជំងឺកូវីដ១៩។ សម្រាប់វិធានការ «៣ការពារ ៣កុំ» មានដូចជា ៣ការពារ មានដូចជា៖ ពាក់ម៉ាស់, លាងដៃ, គម្លាតសុវត្ថិភាពសង្គម និងគម្លាតសុវត្ថិភាពបុគ្គល(ចាប់ពី១ម៉ែត្រកន្លះឡើងទៅឱ្យបានគ្រប់គ្នា នៅគ្រប់ទីកន្លែង និងអនុវត្តឱ្យបានគ្រប់គ្នា។ ចំណែក ៣កុំ មានដូចជា៖ កុំចូលទៅកន្លែងបិទជិត គ្មានខ្យល់ចេញចូល និងប្រើ ម៉ាស៊ីនត្រជាក់ច្រើនពេក ត្រូវរកកន្លែងមានខ្យល់ចេញចូលល្អ, កុំទៅកន្លែងមានមនុស្សច្រើនកុះករ, កុំប៉ះពាល់គ្នា កុំចាប់ដៃគ្នា កុំកៀកស្មាគ្នា កុំឱបគ្នាជាដើម។ អ្នកនាំពាក្យក្រសួងសុខាភិបាល ក៏បានបន្តក្រើនរំលឹកដល់ប្រជាពលរដ្ឋទាំងអស់ត្រូវអនុវត្តន៍ឱ្យបានខ្ជាប់ខ្ជួន ដោយបញ្ជាក់ថា បើបានអនុវត្តន៍វិធាន «៣ការពារ» ហើយកុំភ្លេចអនុវត្តន៍វិធាន«៣កុំ» ឱ្យសោះ ពីព្រោះវិធានការ «៣ការពារ ៣កុំ»នេះ ជាវិធានការដែលមានប្រសិទ្ធភាពណាស់ ក្នុងការប្រយុទ្ធប្រឆាំងនឹងជំងឺកូវីដ១៩នេះ ដោយក្នុងនោះនៅក្នុងប្រទេសណា ក៏គេបានយកទៅអនុវត្តន៍ និងទទួលបានប្រសិទ្ធភាពផងដែរ។ សូមបញ្ជាក់ថា រហូតមកដល់ព្រឹកថ្ងៃទី០៤ ខែឧសភា ឆ្នាំ២០២១នេះ កម្ពុជាបានរកឃើញអ្នកឆ្លងសរុបចំនួន ១៦,២៩៩នាក់, អ្នកជាសះស្បើយចំនួន ៥,៧៩១នាក់, អ្នកកំពុងសម្រាកព្យាបាលចំនួន ១០,៣៩៤នាក់ និងអ្នកស្លាប់ចំនួន១០៧នាក់ ខណៈដែលមានករណីឆ្លងថ្មីរាប់រយនាក់ក្នុង១ថ្ងៃៗ៕	2021-05-05T05:16:00+07:00	freshnewsasia.com	https://m.freshnewsasia.com/index.php/en/localnews/196512-2021-05-04-15-16-37.html
53628f0f-989b-434e-9ca9-5d0061fd207d	រដ្ឋបាលរាជធានី បង្ហាញអត្តសញ្ញាណ អ្នកជំងឺកូវីដ-១៩ ទាំង ៦១៣នាក់ ដែលឆ្លងថ្មី	No Content	2021-05-05T05:01:00+07:00	dap-news.com	https://dap-news.com/national/2021/05/04/143166/
1d5f4603-7ddb-4cad-bce7-e79c77399596	អាជ្ញាធរឡាវ សម្រេចពន្យាពេលវិធានការ Lockdown ចំនួន ០២សប្តាហ៍បន្ថែមទៀត ដើម្បីប្រយុទ្ធប្រឆាំងនឹងការផ្ទុះឡើង នៃជំងឺកូវីដ-១៩ (Video inside)	អាជ្ញាធរឡាវបានសម្រេចចិត្តពន្យារពេលបន្ថែម សម្រាប់វិធានការបិទខ្ទប់ប្រទេស ឬ Lockdown ចំនួន ១៥ថ្ងៃទៀត ដើម្បីព្យាយាមទប់ស្កាត់ការឆ្លងរីករាលដាល នៃជំងឺ COVID-19។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅថ្ងៃអង្គារ ទី០៤ ខែឧសភា ឆ្នាំ២០២១។ យោងតាមរបាយការណ៍ដែលចេញផ្សាយ ដោយមជ្ឈមណ្ឌលព័ត៌មាន និងអប់រំសុខភាពរបស់ក្រសួងសុខាភិបាលឡាវនៅថ្ងៃអង្គារនេះបានឲ្យដឹងថា រដ្ឋាភិបាលឡាវបានយល់ព្រមពន្យារពេលវិធានការ Lockdown រយៈពេល ១៥ថ្ងៃទៀត រហូតដល់ថ្ងៃទី២០ ខែឧសភា ដែលជាផ្នែកមួយនៃវិធានការណ៍ដើម្បីប្រយុទ្ធប្រឆាំងនឹងជំងឺរាតត្បាតសកល COVID-19។ របាយការណ៍ដដែលបានបន្ថែមថា មនុស្សគ្រប់រូបគួរតែបន្តអនុវត្តតាមរាល់វិធានការណ៍របស់រដ្ឋាភិបាលទាក់ទងនឹងការគ្រប់គ្រងជំងឺឆ្លង រួមទាំងវិធានការណ៍ដែលបានកំណត់ដោយបទបញ្ជារបស់នាយករដ្ឋមន្រ្តី និងគណៈកម្មាធិការថ្នាក់ជាតិដើម្បីប្រយុទ្ធប្រឆាំងនឹងជំងឺ COVID-19 ផងដែរ។ គួរបញ្ជាក់ថា ប្រទេសឡាវបានរកឃើញករណីថ្មី នៃជំងឺ COVID-19 ចំនួន ៦០ករណីនៅថ្ងៃអង្គារនេះ ដែលធ្វើឲ្យចំនួនករណីសរុបនៅក្នុងប្រទេសកើនដល់ ១,០២៦ករណី។ ឡាវបានរាយការណ៍ពីករណីដំបូងចំនួន ២ករណីកាលពីថ្ងៃទី ២៤ ខែមីនាឆ្នាំមុន៕	2021-05-05T04:54:00+07:00	freshnewsasia.com	https://m.freshnewsasia.com/index.php/en/internationalnews/196511-2021-05-04-14-54-13.html
c9ed9974-db85-4f79-8bdb-009a21292dac	អាជ្ញាធរខណ្ឌចំការមន អំពាវនាវឱ្យពលរដ្ឋទៅចុះឈ្មោះចាក់ចាក់វ៉ាក់សាំង ដើម្បីការពារជំងឺកូវីដ១៩ ឱ្យបានគ្រប់ៗគ្នា	លោកស្រី កែវ សាម៉ុល អភិបាលរងខណ្ឌ តំណាងលោក ថេង សុថុល អភិបាលខណ្ឌចំការមន បានអំពាវនាវឱ្យប្រជាពលរដ្ឋទៅចុះឈ្មោះចាក់ចាក់វ៉ាក់សាំង ដេីម្បីការពារជំងឺកូវីដ១៩ ឱ្យបានគ្រប់ៗគ្នា។ ការអំពាវនាវឱ្យប្រជាពលរដ្ឋទៅចុះឈ្មោះដេីម្បីចាក់វ៉ាក់សាំងរបស់អាជ្ញាធរខណ្ឌចំការមន បានធ្វើឡើងនៅក្នុងឱកាសលោកស្រីបន្តចុះចែកអំណោយដ៏ថ្លៃថ្លារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន តាមរយៈលោកអភិបាលរាជធានីភ្នំពេញ ជូនដល់ប្រជាពលរដ្ឋដែលសង្កាត់ផ្សារដើមថ្កូវ រសៀលថ្ងៃទី០៤ ខែឧសភា ឆ្នាំ២០២១នេះ។ លោកស្រីអភិបាលរងខណ្ឌចំការមន បានបន្ថែមថា ចំពោះប្រជាពលរដ្ឋដែលរស់នៅផ្ទះជួល ហើយមិនទាន់បានចាក់វ៉ាក់សាំងត្រូវអនុវត្តដូចតទៅទី១៖ គឺសុំឱ្យចុះឈ្មោះតាមរយៈម្ចាស់ផ្ទះរឺបន្ទប់ជួល នៅពេលអាជ្ញាធរភូមិយកបញ្ជីចុះឈ្មោះទៅស្រង់ឈ្មោះ ដោយការបំពេញ ត្រូវមានភ្ជាប់ថ្ងៃខែឆ្នាំកំណើត ភេទ និងលេខទូរស័ព្ទ និងទី២៖ ចំពោះអ្នកដែលមិនមានអត្តសញ្ញាណបណ្ណ គឺត្រូវមានសំបុត្រកំណើត និងត្រូវភ្ជាប់រូបថត ២សន្លឹក យកទៅសាលាសង្កាត់ ដើម្បីធ្វើលិខិតបញ្ជាក់ចាក់វ៉ាក់សាំង ហើយចំពោះអ្នកដែលមិនមានឯកសារបញ្ជាក់អ្វីទំាងអស់ ក៏ត្រូវមានរូបថត២សន្លឹក ដើម្បីចុះឈ្មោះផងដែរ។ លោកស្រី កែវ សាម៉ុល បានបញ្ជាក់ថា ការទៅចុះឈ្មោះ ត្រូវទៅឱ្យបានមុនថ្ងៃទី៨ ខែឧសភា ដើម្បីអាជ្ញាធររៀបចំជូនឱ្យបានទាន់ពេលវេលា ពីព្រោះរយៈពេលនៃការចាក់វ៉ាក់សាំង គឺមានរយៈពេល១៤ថ្ងៃ។ លោកស្រីបានបន្ថែមថា ចំពោះការចាក់វ៉ាក់សាំងទី១ ត្រូវមានឯកសារដែលបានបំពេញហើយរួចជាស្រេច, ទី២ ត្រូវមានលិខិតអញ្ជើញ និងទី៣ ត្រូវមានលេខរៀងដែលត្រូវចាក់។ ចំពោះអ្នក ដែលអត់មានលក្ខខណ្ឌទំាង៣នេះ គឺអត់អាចចាក់បានទេ ឬរង់ចាំថ្ងៃក្រោយបន្តបន្ទាប់ទៀត។ គួរបញ្ជាក់ថា អំណោយដែលអាជ្ញាធរខណ្ឌនាំចែកជូនដល់ប្រជាពលរដ្ឋក្នុងសង្កាត់ផ្សារដើមថ្កូវ មានចំនួន២៥៦គ្រួសារ ហើយអំណោយដែលចែកជូនដោយក្នុង ០១គ្រួសារ ទទួលបាន៖ អង្ករ ២៥គីឡូក្រាមមី ០១កេស និងត្រីខ ០១យួរ៕	2021-05-05T04:44:00+07:00	freshnewsasia.com	https://m.freshnewsasia.com/index.php/en/localnews/196510-2021-05-04-14-44-35.html
b53daf74-3694-4afa-9edb-4a01632fce47	បច្ចុប្បន្នភាព ជំងឺកូវីដ-១៩ នៅតាមបណ្តាប្រទេសមួយចំនួននៅលេីពិភពលោក ថ្ងៃទី ៤ ខែឧសភា ឆ្នាំ២០២១	បច្ចុប្បន្នភាព ជំងឺកូវីដ-១៩ នៅតាមបណ្តាប្រទេសមួយចំនួននៅលេីពិភពលោក ថ្ងៃទី ៤ ខែឧសភា ឆ្នាំ២០២១	2021-05-05T04:15:00+07:00	dap-news.com	https://dap-news.com/national/2021/05/04/143162/
f8d6aea9-2061-4b36-823f-e97a7bbed756	TOP NEWS: រដ្ឋបាលរាជធានីភ្នំពេញ បង្ហាញអត្តសញ្ញាណអ្នកកើតជំងឺកូវីដ១៩ ចំនួន៦១៣នាក់ ដែលទើបរកឃើញថ្មី	រដ្ឋបាលរាជធានីភ្នំពេញ នៅល្ងាចថ្ងៃទី០៤ ខែឧសភា ឆ្នាំ២០២១នេះ បានបង្ហាញអត្តសញ្ញាណអ្នកជំងឺកូវីដ១៩ ចំនួន៦១៣នាក់ថ្មីបន្ថែមទៀត ដែលបានរកឃើញកើតជំងឺកូវីដ១៩។ ការបង្ហាញអត្តសញ្ញាណនេះ ដើម្បីផ្តល់ជាព័ត៌មានដល់អ្នកដែលពាក់ព័ន្ធផ្ទាល់ ឬប្រយោល ទៅធ្វើតេស្តសុខភាព និងធ្វើចត្តាឡីស័ក។ ជាពិសេសត្រូវអនុវត្តន៍វិធានការសុខាភិបាលផ្សេងៗ ដើម្បីទប់ស្កាត់ការចម្លងជំងឺបន្ត។ រដ្ឋបាលរាជធានីភ្នំពេញ បានអំពាវនាវដល់ប្រជាពលរដ្ឋដែលមានប្រាស្រ័យទាក់ទងជាមួយអ្នកកើតជំងឺកូវីដ១៩ ប្រញាប់រាយការណ៍ជូនអាជ្ញាធរមូល និងរូសរាន់ទៅយកសំណាកនៅមន្ទីរពេទ្យមិត្តភាពខ្មែរ-សូវៀត មណ្ឌលសុខភាពចាក់អង្រែ វិទ្យាល័យបាក់ទូក វិទ្យាល័យបឹងត្របែក និងសាលាបឋមសិក្សាសុភមង្គល។	2021-05-05T04:10:00+07:00	freshnewsasia.com	https://m.freshnewsasia.com/index.php/en/localnews/196508-2021-05-04-14-10-47.html
757645d6-1bfd-4801-bd5e-bfdeb64b139d	ដំណឹងល្អ! អ្នកជំងឺកូវីដ១៩ ជាង១០០នាក់ នៅមណ្ឌលព្យាបាលកម្រិតស្រាល កោះពេជ្រ បានជាសះស្បើយ	ភ្នំពេញ៖ យោងតាម គ្រូពេទ្យស្ម័គ្រចិត្តយុវជន សម្តេចតេជោបានឱ្យដឹងថាមណ្ឌលព្យាបាល ជំងឺកូវីដ-១៩ កម្រិតស្រាលកោះពេជ្រ មានអ្នកជំងឺចំនួន ១២៧នាក់បន្ថែមទៀត ត្រូវបានក្រុមគ្រូពេទ្យ អោយ ត្រឡប់ទៅផ្ទះវិញ កាលពីព្រឹក ថ្ងៃទី០៤ ខែឧសភា ឆ្នាំ២០២១ ក្រោយពីទទួលការព្យាបាល យ៉ាងយកចិត្តទុកដាក់ ខ្ពស់ពីសំណាក់ ក្រុមគ្រូពេទ្យសម្តេចតេជោប្រឆាំងជំងឺកូវីដ១៩ ពួកគាត់បានជាសះស្បើយ និងត្រូវធ្វើចត្តាឡីស័កខ្លួនឯង ដាច់ដោយឡែករយៈពេល១៤ថ្ងៃបន្តទៀត ដើម្បីតាមដានសុខភាព។	2021-05-05T04:09:00+07:00	dap-news.com	https://dap-news.com/national/2021/05/04/143156/
39fbef4c-577d-45a7-814e-b41f756e88ad	ក្រសួងសុខាភិបាលអំពាវនាវពលរដ្ឋកុំឲ្យទិញអាល់កុល និងជែលលាងដៃដែលលក់តាមហ្វេសប៊ុកព្រោះគ្មានប្រសិទ្ធភាពសម្លាប់មេរោគ	ក្រសួងសុខាភិបាលអំពាវនាវពលរដ្ឋ កុំឲ្យទិញអាល់កុល និងជែលលាងដៃដែលផ្សព្វផ្សាយលក់តាមហ្វេសប៊ុក (faceboook) ព្រោះអាល់កុល និងជែលទាំងនោះ គ្មានប្រសិទ្ធភាព ក្នុងការសម្លាប់មេរោគទេ។ លិខិតរបស់ក្រសួងសុខាភិបាល ចុះថ្ងៃទី៣ ខែឧសភា បានបង្ហាញថា មានបណ្ដាញសង្គមហ្វេសប៊ុកជាច្រើន កំពុងផ្សព្វផ្សាយលក់អាល់កុល ជែលនិងផលិតផលសម្លាប់មេរោគដទៃជាច្រើនប្រភេទ យ៉ាងអនាធិបតេយ្យ និងគ្មានការត្រួតពិនិត្យគុណភាព ឬការអនុញ្ញាតពីក្រសួង។ ក្រសួងធ្លាប់រកឃើញថា ផលិតផលទាំងនោះ ភាគច្រើន ជាផលិតផលក្លែងបន្លំ និងគ្មានគុណភាពត្រឹមត្រូវតាមបទដ្ឋានបច្ចេកទេស មានផ្ទុកសារធាតុមេតាណុលសុទ្ធ ឬមានសារធាតុមេតាណុលលាយ ជាមួយអេតាណុល ឬ អាល់កុល។ ក្រសួងបញ្ជាក់ថា ផលិតផលគ្មានគុណភាពទាំងនោះ មានសារធាតុប៉ះពាល់សុខភាព ឬ អាចបង្កគ្រោះថ្នាក់ដល់អាយុជីវិតទៀតផង។ សង្គមស៊ីវិល ស្នើសុំឲ្យអាជ្ញាធរ បង្ក្រាបផលិតផលសម្លាប់មេរោគក្លែងក្លាយនេះឲ្យអស់និងអនុវត្តតាមច្បាប់ដើម្បីឲ្យជនខិលខូចទាំងនោះរាងចាល។ ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាពលោក យង់ គឹមអេង សង្កេតឃើញថា ពលរដ្ឋដែលគ្មានចំណេះដឹងវេជ្ជសាស្ត្រ បានរងគ្រោះពីការប្រកាសលក់នេះ គឺខាតទាំងថវិកា និងប្រឈមការឆ្លងជំងឺ ដោយសារអាល់កុល និងជែលទាំងនោះ គ្មានប្រសិទ្ធភាពសម្លាប់មេរោគ។ លោកស្នើសុំឲ្យក្រសួងសុខាភិបាល បញ្ចេញអាល់កុល និងជែលលាងដៃ ដែលមានប្រសិទ្ធភាពឲ្យពលរដ្ឋងាយស្រួលទិញយកទៅប្រើប្រាស់គ្រប់បានគ្រប់គ្នា។ កាលពីឆ្នាំ២០២០ អគ្គនាយកដ្ឋានការពារអ្នកប្រើប្រាស់កិច្ចការប្រកួតប្រជែង និងបង្ក្រាបការក្លែងបន្លំ «ក.ប.ប» នៃក្រសួងពាណិជ្ជកម្ម រឹបអូសបានអាល់កុលក្លែងក្លាយ រាប់ម៉ឺនលីត្រ និងច្រើនប៊ីដុង នៅទូទាំងប្រទេស។ មន្ត្រីជំនាញ ក៏បាន ចាប់ខ្លួន អ្នកលក់ផលិតផលក្លែងក្លាយទាំងនោះ បញ្ជូនទៅតុលាការផងដែរ៕	2021-05-05T03:57:04+07:00	rfa.org	https://www.rfa.org/khmer/news/health/health-ministry-call-on-people-to-stop-buying-alcohol-and-gel-on-some-fb-due-to-affects-health-05042021165546.html
a6a0bb95-4dc5-42a0-8a3b-4bb1d048aabd	អ្នកវិភាគចៅចាក់ស្មុក៖ ទោះបីរដ្ឋាភិបាលសម្រេចបញ្ចប់ការបិទខ្ទប់ តែពលរដ្ឋទាំងអស់គ្នាត្រូវមានកាតព្វកិច្ច និងការទទួលខុសត្រូវខ្ពស់ ក្នុងការពារខ្លួនពីការឆ្លងជំងឺកូវីដ-១៩	នៅម៉ោង ០០ ថ្ងៃទី៦ ខែឧសភា ការបិទខ្ទប់រាជធានីភ្នំពេញនិងក្រុងតាខ្មៅ នឹងត្រូវបានរាជរដ្ឋាភិបាលសម្រេចបិទបញ្ចប់។ ការសម្រេចបិទបញ្ចប់ការបិទខ្ទប់នេះ បានអនុញ្ញាតឱ្យពលរដ្ឋទូទៅ អាចចេញចូល-ឆ្លងកាត់រាជធានីភ្នំពេញ និងក្រុងតាខ្មៅបាន ប៉ុន្តែការដាក់ចេញវិធានការបិទខ្ទប់ សម្រាប់ផ្នែកណាមួយនៃភូមិសាស្រ្តរាជធានីភ្នំពេញ ឬក្រុងតាខ្មៅ ព្រមទាំងការដាក់ចេញវិធានការចាំបាច់ផ្សេងទៀត ដើម្បីប្រយុទ្ធនិងទប់ស្កាត់ការឆ្លងរាលដាលនៃជំងឺកូវីដ-១៩ គឺជាសមត្ថកិច្ចរបស់គណៈអភិបាលរាជធានីភ្នំពេញសម្រាប់ ភូមិសាស្រ្តរាជធានីភ្នំពេញ ឬគណៈអភិបាលខេត្តកណ្តាលសម្រាប់ភូមិសាស្ត្រក្រុងតាខ្មៅ នៃខេត្តកណ្តាល ដោយផ្អែកតាមស្ថានភាពវិវត្តន៍ នៃការឆ្លងរាលដាលនៃជំងឺកូវីដ-១៩ នៅក្នុងភូមិសាស្ត្រស្ថិតក្រោមសមត្ថកិច្ចរបស់ខ្លួន។ នេះគឺជាដំណឹងដ៏ល្អមួយ សម្រាប់ប្រជាពលរដ្ឋជាពិសេស នៅរាជធានីភ្នំពេញនិងក្រុងតាខ្មៅ ប៉ុន្តែ សម្រាប់តំបន់ដែលប្រឈមខ្លាំង និងតំបន់ក្រហមនឹងត្រូវអាជ្ញាធរសម្រេចបន្តបិទខ្ទប់ដដែល។ ទោះបីយ៉ាងណាការសម្រេចបញ្ចប់ការបិទខ្ទប់នេះ គឺដើម្បីសម្រួលការធ្វើដំណើរ និងអនុញ្ញាតឱ្យពលរដ្ឋអាចចាប់ផ្តើមប្រកប អាជីវកម្មមួយចំនួនឡើងវិញ តែមិនមែនមានន័យថា ជំងឺកូវវីដ-១៩ លែងមាន ហើយបងប្អូនភ្លេចខ្លួនមិនគិតពីការឆ្លងនៃជំងឺកូវីដ-១៩នោះឡើយ។ ផ្ទុយទៅវិញ សូមបងប្អូនប្រជាពលរដ្ឋគិតនិងចងចាំ ថាការសម្រេចបញ្ចប់ការបិទខ្ទប់នេះ គឺជាការផ្តល់នូវទំនុកចិត្ត និងផ្តល់ការទទួលខុសត្រូវ ដល់បងប្អូនប្រជាពលរដ្ឋទាំងអស់គ្នាក្នុងការការពារខ្លួនពីការឆ្លងជំងឺកូវីដ-១៩ និងត្រូវប្រកាន់ខ្ជាប់នូវវិធានការ ៣ កុំនិង៣ការពារឱ្យបានខ្ជាប់ខ្ជួបបំផុត។ ជាមួយនឹងបទពិសោធនៃការបិទខ្ទប់រយៈពេល ២០ ថ្ងៃមកនេះ ប្រជាពលរដ្ឋនឹងមាន ការយល់ដឹងកាន់តែខ្ពស់ ចួលរួមកាន់តែខ្ពស់ក្នុងការពារអាយុជីវិតខ្លួន ក្រុមគ្រួសារ និងអ្នកដទៃកុំឱ្យឆ្លងជំងឺ។ កម្ពុជាយើងនៅពេលនេះ បន្ទាប់ពីការបិទខ្ទប់រាជធានីភ្នំពេញ ក្រុងតាខ្មៅ និងក្រុងស្រុកមួយចំនួននៅក្នុងប្រទេសកម្ពុជា មិនទាន់បានធ្វើឱ្យការឆ្លងរីករាលដាលនៅក្នុងព្រឹត្តិការណ៍សហគមន៍ ២០ កុម្ភៈបាន ធូរស្បើយនៅឡើយទេ គ្រាន់តែបានគ្រប់គ្រងមិនឱ្យមានការឆ្លងរីករាលដាលខ្លាំងប៉ុណ្ណោះ។ នៅថ្ងៃទី៤ ខែ ឧសភានេះ ក្រសួងសុខាភិបាលបានប្រកាសរកឃើញអ្នកឆ្លងជំងឺកូវីដថ្មីចំនួន ៩៣៨ រូបដែលធ្វើឱ្យអ្នកឆ្លងជំងឺ នេះក្នុងព្រឹត្តិការសហគមន៍ ២០ កុម្ភៈ កើនឡើងដល់ ១៥ ៧៧៤ និងមានអ្នកស្លាប់បាត់បង់ជីវិតចំនួន ១០៧ នាក់។ នេះគឺជាក្តីកង្វល់ដ៏ធំមួយរបស់រាជរដ្ឋាភិបាលកម្ពុជា ក៏ដូចជាប្រជាពលរដ្ឋខ្មែរទាំងមូល ខណៈបណ្តាខេត្តមួយចំនួន បានទទួលរងការឆ្លងរីករាលដាលនេះដែរ ដូចជាខេត្តព្រះសីហនុ ខេត្តកណ្តាល និងខេត្តបន្ទាយ មានជ័យជាដើម។ ដូច្នេះប្រសិនបើបងប្អូនប្រជាពលរដ្ឋទាំងអស់គ្នា មិនចូលរួមសហការ និងអនុវត្តវិធានការទាំងរដ្ឋបាល និងវិធានការសុខាភិបាលទេ នោះហានិភ័យចំពោះសុខភាពរបស់បងប្អូនប្រជាពលរដ្ឋនៅតែខ្ពស់ ហើយ បងប្អូនប្រជាពលរដ្ឋនឹងប្រឈមមុខខ្ពស់ក្នុងការឆ្លងជំងឺនេះ។ សូមកុំបំពាន កុំប្រមាថ និងកុំធ្វេសប្រហែស សូម្បីតែមួយវិនាទីណាឱ្យសោះ ព្រោះបច្ចុប្បន្ននេះ វីរ៉ុសកូវីដ-១៩ បាននិងកំពុងចរាចរណ៍ស្ទើរគ្រប់ទីកន្លែង។ ដូច្នេះការប្រកាន់ខ្ជាប់នូវវិធានការសុខាភិបាលនិងគោរពវិធានការរដ្ឋបាល តាមការដាក់ចុះរបស់អាជ្ញាធរ មានសមត្ថកិច្ចគឺជាការចាំបាច់បំផុត ដើម្បីប្រយុទ្ធប្រឆាំងនិងទប់ស្កាត់ការឆ្លងជំងឺកូវីដ-១៩។ ប្រសិនបើមិនចង់ឱ្យមានការបិទខ្ទប់រាជធានី និងក្រុងតាខ្មៅទាំងមូល ចាំបាច់ពលរដ្ឋទាំងអស់គ្នាត្រូវតែ ចូលរួមអនុវត្តគ្រប់វិធាន ការដាក់ចុះដោយរាជរដ្ឋាភិបាល ដែលមានគោលដៅចម្បង គឺការពារអាយុជីវិតប្រជាពលរដ្ឋ។ ទន្ទឹមនឹងការសម្រេចបញ្ចប់ការបិទខ្ទប់នេះ ក្រសួងសុខាភិបាលក៏បង្កើនល្បឿនក្នុងការយកសំណាក រាល់អ្នកដែលនៅតំបន់ក្រហម ដែលជាតំបន់ប្រឈមខ្ពស់នឹងជំងឺកូវីដ-១៩ រៀបចំមណ្ឌលថ្មីៗសម្រាប់ដាក់អ្នកជំងឺកូវីដ-១៩ កម្រិតស្រាលនៅក្នុងរាជធានីភ្នំពេញ និងក្រុងតាខ្មៅ និងប្រឹងប្រែងស្វែងរកអ្នកពាក់ព័ន្ធដាក់ដោយឡែក ដើម្បីព្យាបាលបានទាន់ពេលកាត់បន្ថយហានិភ័យនៃការបាត់បង់អាយុជីវិត។ នេះគឺជា បេសកកម្មការពារអាយុជីវិតប្រជាពលរដ្ឋ។ សូមបងប្អូនប្រជាពលរដ្ឋដែលពាក់ព័ន្ធនឹងអ្នកជំងឺកូវីដ-១៩ និងពលរដ្ឋនៅក្នុងតំបន់ហានីភ័យខ្ពស់ សូមចូលរួមសហការជាមួយក្រសួងសុខាភិបាលដើម្បីធ្វើតេស្តស្វែងរកវីរ៉ុសជំងឺកូវីដ-១៩ ដើម្បីឈានទៅកាត់ផ្តាច់នៃប្រភពចម្លងបានទាំងស្រុង និងគ្រប់គ្រងបានព្រឹត្តិការណ៍ ២០ កុម្ភៈនេះ ហើយកម្ពុជានឹងអាចវិលត្រឡប់មករកប្រក្រតីភាពវិញកាន់តែឆាប់រហ័ស៕ ដោយ៖ ចៅចាក់ស្មុក រាជធានីភ្នំពេញ ថ្ងៃទី៤ ខែឧសភា ឆ្នាំ២០២១	2021-05-05T03:51:00+07:00	freshnewsasia.com	https://m.freshnewsasia.com/index.php/en/localnews/196506-2021-05-04-13-51-23.html
f8e24f4d-9c4c-4989-ae61-09ad2b69e74a	BREAKING: រដ្ឋបាលខេត្តតាកែវ៖ អ្នកកើតជំងឺកូវីដ១៩ម្នាក់ នៅស្រុកសំរោង បានទទួលមរណភាព	រដ្ឋបាលខេត្តតាកែវ នៅថ្ងៃទី០៤ ខែឧសភា ឆ្នាំ២០២១នេះ បានចេញសេចក្ដីជូនដំណឹងបញ្ជាក់ថា អ្នកកើតជំងឺកូវីដ១៩ម្នាក់ នៅស្រុកសំរោង បានទទួលមរណភាព នៅវេលាម៉ោង១០ព្រឹកថ្ងៃនេះ។ នេះបើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាន។ ក្នុងសេចក្ដីជូនដំណឹងដដែលនោះ បានឲ្យដឹងថា បុរសដែលវិជ្ជមានជំងឺកូវីដ១៩ ហើយទទួលមរណភាពនេះ ឈ្មោះ សោម ស៉ីណាត អាយុ៤៥ឆ្នាំ។ ពេលចូលដល់សម្រាកនៅមន្ទីរពេទ្យបង្អែកខេត្ត អ្នកជំងឺមានសភាពចុកណែនទ្រូងយ៉ាងខ្លាំង ថប់ទ្រូង និងទល់នោម ហើយសរីរាង្គផ្សេងៗទៀត មានសភាពចុះខ្សោយខ្លាំងផងដែរ។ ដោយអ្នកជំងឺមានស្ថានភាពធ្ងន់ធ្ងរខ្លាំង ក្រុមគ្រូពេទ្យបានធ្វើការសង្គ្រោះតាមលក្ខណៈបច្ចេកទេសយ៉ាងយកចិត្ដទុកដាក់ជាទីបំផុត តែមិនអាចសង្គ្រោះអ្នកជំងឺបាន ចេះតែវិវត្តធ្ងន់ធ្ងរឡើងៗពេលនោះ ក្រុមគ្រូពេទ្យក៏នៅបន្ដសង្គ្រោះ តែមិនអាចសង្គ្រោះបានក៏ទទួលមរណភាព។ មុនស្លាប់ក្រុមគ្រូពេទ្យបានសម្រេចយកសំណាកពីច្រមុះ ដើម្បីធ្វើតេស្ដរហ័សកូវីដ១៩ លទ្ធផលបង្ហាញថា វិជ្ជមានជំងឺកូវីដ១៩។ បន្ទាប់មកទៀត ក្រុមគ្រូពេទ្យបានសម្រេចធ្វើតេស្ដបញ្ជាក់ឡើងវិញដោយសំណាកច្រមុះ និងបំពង់ក ប្រើប្រាស់ដោយបច្ចេកទេសម៉ាស៉ីន លទ្ធផលបង្ហាញថា វិជ្ជមានជំងឺកូវីដ១៩ដដែល។ ការសន្និដ្ឋានរបស់គ្រូពេទ្យ អ្នកជំងឺឈ្មោះ សោម ស៉ីណាត បានស្លាប់ដោយសារជំងឺស្ទះសរសៃឈាម និងមានវិជ្ជមានជំងឺកូវីដ១៩៕	2021-05-05T03:47:00+07:00	freshnewsasia.com	https://m.freshnewsasia.com/index.php/en/localnews/196505-2021-05-04-13-47-28.html
64e1f299-d348-4936-a49b-bc78841ab3a7	អាជ្ញាធរខេត្តតាកែវ បញ្ជាក់ពីករណីអ្នក ជំងឺម្នាក់បានស្លាប់ នៅមន្ទីរពេទ្យបង្អែកខេត្ត	អាជ្ញាធរខេត្តតាកែវ បញ្ជាក់ពីករណីអ្នក ជំងឺម្នាក់បានស្លាប់ នៅមន្ទីរពេទ្យបង្អែកខេត្ត	2021-05-05T03:31:00+07:00	dap-news.com	https://dap-news.com/national/2021/05/04/143145/
845f8cff-c467-4f05-b075-ebfe283245fb	អ្នកជំងឺ ០៥នាក់ក្នុងចង្កោមចម្លង នៃមន្ទីពេទ្យ TTSH របស់សិង្ហបុរី ត្រូវបានរកឃើញថាមានវីរុសបំប្លែងខ្លួនថ្មីឥណ្ឌា	អាជ្ញាធរសុខាភិបាលសិង្ហបុរីបាននិយាយថា ចង្កោមកូវីដ-១៩ ដែលកំពុងកើនឡើងនៅមន្ទីរពេទ្យ Tan Tock Seng Hospital (TTSH) គឺត្រូវបានជំរុញដោយវីរុសបំប្លែងខ្លួនថ្មី ដែលអាចធ្វើការចម្លងបានកាន់តែលឿន។ នេះបើយោងតាមការចេញផ្សាយដោយ សារព័ត៌មាន The Strait Times នៅថ្ងៃអង្គារ ទី០៤ ខែឧសភា ឆ្នាំ២០២១។ លោក Kenneth Mak នាយកផ្នែកសេវាកម្មសុខាភិបាល នៃក្រសួងសុខាភិបាលសិង្ហបុរីបានថ្លែងនៅក្នុងសន្និសីទកាសែតមួយថា ករណីជាច្រើននៃវីរុសបំប្លែងខ្លួនថ្មី ដែលកំពុងសាយភាយទូទាំងពិភពលោកត្រូវបានគេរកឃើញនៅទីនេះ។ ក្នុងនោះរួមមានទាំង វីរុសបំប្លែងខ្លួនថ្មី B.1351 ដែលមានដើមកំណើតនៅអាហ្វ្រិកខាងត្បូង និងវីរុស P.1 ដែលមានដើមកំណើតនៅប្រទេសប្រេស៊ីល ព្រមទាំងវីរុសបំប្លែងខ្លួនថ្មីឥណ្ឌា ដែលត្រូវបានគេជឿថានៅពីក្រោយ នៃរលកឆ្លងជាលើកទីពីរដ៏សាហាវនៅក្នុងប្រទេសឥណ្ឌាបច្ចុប្បន្នផងដែរ។ អាជ្ញាធរបានគូសបញ្ជាក់ថា ក្នុងចំណោមករណីឆ្លងថ្មីមាន ០៧ករណីជាវីរុសបំប្លែងខ្លួនឥណ្ឌា។ ហើយ ៥ករណីក្នុងចំណោមនោះទៀតសោត ត្រូវបានរកឃើញនៅក្នុងមន្ទីរពេទ្យ Tan Tock Seng ដែលរហូតមកទល់ពេលនេះ មានបុគ្គលិកពេទ្យ និងសាច់ញាតិរបស់ពួកគេ ចំនួន ៤០នាក់ហើយដែកបានឆ្លងជំងឺដ៏កាចសាហាវនេះ។ គួរបញ្ជាក់ថា នេះគឺជាករណីឆ្លង COVID-19 ជាចង្កោមនៅក្នុងមន្ទីរពេទ្យជាលើកដំបូងបំផុតក្នុងប្រទេសសិង្ហបុរី ហើយអគារ Ward 9D និង Ward 7D នៃមន្ទីរពេទ្យ TTSH ត្រូវបានបិទខ្ទប់ ឬ Lockdown ជាបណ្ដោះអាសន្ន។ បើតាមគេហទំព័រ worldometer សិង្ហបុរីបច្ចុប្បន្នមានអ្នកឆ្លង COVID-19 ចំនួន ៦១,២៥២នាក់ ក្នុងនោះស្លាប់៣១នាក់ និង៦០,៨០៨នាក់ជាសះស្បើយឡើងវិញ៕	2021-05-05T03:10:00+07:00	freshnewsasia.com	https://m.freshnewsasia.com/index.php/en/internationalnews/196501-2021-05-04-13-10-07.html
58a15706-7dff-485a-b682-25498f4b5f11	ក្រសួងរកឃើញអ្នកឆ្លងជំងឺកូវីដជិត១ពាន់នាក់ និងមានអ្នកជំងឺស្លាប់ម្នាក់	ចំនួនអ្នកឆ្លងជំងឺកូវីដ-១៩ នៅតែបន្តកើនឡើងខ្ពស់ ខណៈរដ្ឋាភិបាលលោក ហ៊ុន សែន ប្រកាសបញ្ចប់ការបិទខ្ទប់ក្រុងភ្នំពេញ និងក្រុងតាខ្មៅនៃខេត្តកណ្តាល ចាប់ពីថ្ងៃទី៦ ខែឧសភា តទៅ។ ក្រសួងសុខាភិបាល ប្រកាសនៅថ្ងៃទី៤ ឧសភាថា មានអ្នកឆ្លងជំងឺកូវីដថ្មីជិត១ពាន់(៩៣៨)នាក់ និងមានអ្នកជំងឺកូវីដម្នាក់ បានស្លាប់។ក្នុងចំណោមអ្នកឆ្លងថ្មី ជិតមួយពាន់នាក់នេះ គឺនៅរាជធានីភ្នំពេញ មានជាង៦រយ (៦០៨) នាក់ ខេត្តកណ្តាលជិតពីររយ(១៧៥)នាក់ ខេត្តព្រះសីហនុ ៧៧នាក់ និងខេត្តបន្ទាយមានជ័យ៥១នាក់។ ចំណែក អ្នកជំងឺកូវីដម្នាក់ដែលស្លាប់នោះ ក្រសួង បញ្ជាក់ថា ជាបុរសជនជាតិខ្មែរ អាយុ៨១ឆ្នាំ មានទីលំនៅក្នុងសង្កាត់លេខ៤ ក្រុងព្រះសីហនុ ខេត្តព្រះសីហនុ។ គាត់ បានស្លាប់កាលពីថ្ងៃទី៣ ខែឧសភា ដោយសាររលាកសួតធ្ងន់ធ្ងរបង្កឡើងដោយមេរោគកូវីដ-១៩។ ចំពោះករណីស្ត្រីអ្នកជំងឺកូវីដម្នាក់ ឈ្មោះ សូ ហៀង អាយុ៥៨ ឆ្នាំ ដែលបានស្លាប់នៅក្នុងមន្ទីរសុខាភិបាលខេត្តកំពង់ឆ្នាំងនោះ ក្រសួងសុខាភិបាល មិនបានរាប់បញ្ចូលក្នុងសេចក្តីប្រកាសព័ត៌មានរបស់ខ្លួនឡើយ។ ស្ត្រីអ្នកជំងឺរូបនេះ បានស្លាប់ ក្រោយទទួលបានការព្យាបាលយឺតយ៉ាវ ដោយសារមន្ទីរពេទ្យឯកជនមួយចំនួនក្នុងក្រុងភ្នំពេញ បដិសេធការព្យាបាល និងទាមទារតម្លៃសេវាព្យាបាលថ្លៃខ្ពស់ពេក។ គាត់បានស្លាប់នៅព្រឹកថ្ងៃទី៣ ខែឧសភា ក្រោយធ្វើដំណើរពីភ្នំពេញ ចូលទៅសម្រាកព្យាបាលក្នុងមន្ទីរសុខាភិបាលខេត្តកំពង់ឆ្នាំងបានមួយថ្ងៃ។ ដោយឡែកនៅថ្ងៃដដែលនេះដែរ ក្រសួង អះអាងថា មានអ្នកជាសះស្បើយជាង៣រយ(៣៦១)នាក់។ គិតត្រឹមថ្ងៃទី០៣ ខែឧសភា ឆ្នាំ២០២១នេះ កម្ពុជាបានរកឃើញអ្នកឆ្លងជាង១ម៉ឺន៦ ពាន់( ១៦.២៩៩)នាក់ ក្នុងនោះ អ្នកជាសះស្បើយជាង៥ពាន់ (៥.៧៩១)នាក់ និង អ្នកកំពុងសម្រាកព្យាបាលជាង១ម៉ឺន(១០.៣៩៤)នាក់ ។ ចំពោះករណីស្លាប់វិញ ក្រសួងទទួលស្គាល់ថា មានចំនួន១០៧នាក់៕	2021-05-05T02:58:00+07:00	rfa.org	https://www.rfa.org/khmer/news/health/health-ministry-report-938-new-cases-of-covid-19-and-one-more-patient-died-05042021155753.html
f2c6f442-c0ef-4bb7-a771-65f58a7cb9b6	BREAKING: ក្រសួងសុខាភិបាល អនុញ្ញាតឲ្យមន្ទីរពេទ្យឯកជន ចំនួន៣ ទទួលព្យាបាលអ្នកកើតជំងឺកូវីដ	ក្រសួងសុខាភិបាល នៅថ្ងៃទី០៤ ខែឧសភា ឆ្នាំ២០២១នេះ បានអនុញ្ញាតជាផ្លូវការឲ្យសេវាសុខាភិបាលឯកជន ចំនួន៣ទីតាំង មានសិទ្ធិពិនិត្យ ថែទាំង និងព្យាបាលអ្នកកើតជំងឺកូវីដ១៩។ នេះបើតាមសេចក្ដីជូនព័ត៌មាន ដែលបណ្ដាញព័ត៌មាន Fresh News ទទួលបាន។ មន្ទីរពេទ្យ សង់ត្រាល ផ្ទះលេខ៨២A ផ្លូវលេខ១៥៤ សង្កាត់ផ្សារថ្មីទី៣ ខណ្ឌដូនពេញ មន្ទីរពេទ្យ រ៉ូយ៉ាល់ ភ្នំពេញ ផ្ទះលេខ៨៨៨ ផ្លូវសហព័ន្ធរុស្ស៉ី សង្កាត់ទឹកថ្លា ខណ្ឌសែនសុខ មន្ទីរពហុព្យាបាលវិសាលសុខ ផ្ទះលេខ៨០ ផ្លូវមុនីរ៉េត សង្កាត់ទួលស្វាយព្រៃ២ ខណ្ឌចំការមន។	2021-05-05T02:23:00+07:00	freshnewsasia.com	https://m.freshnewsasia.com/index.php/en/localnews/196499-2021-05-04-12-23-11.html
457d3142-fd97-43f2-a757-f4fe30482898	BREAKING: រដ្ឋបាលខេត្តបន្ទាយមានជ័យ បង្ហាញអត្តសញ្ញាអ្នកកើតជំងឺកូវីដ១៩ ចំនួន៥១នាក់ ដែលទើបរកឃើញថ្មី	រដ្ឋបាលខេត្តបន្ទាយមានជ័យ នៅល្ងាចថ្ងៃទី០៤ ខែឧសភា ឆ្នាំ២០២១នេះ បានចេញសេចក្ដីជូនដំណឹង បង្ហាញអត្ដសញ្ញាណអ្នកកើតជំងឺកូវី១៩ ចំនួន៥១នាក់បន្ថែមទៀត ដែលទើបរកឃើញថ្មី។ នេះបើតាមសេចក្ដីជូនដំណឹងដែលបណ្ដាញព័ត៌មាន Fresh News ទទួលបាន។ ជាមួយគ្នានេះ រដ្ឋបាលខេត្តបន្ទាយមានជ័យ ក៏សូមអំពាវនាវដល់ប្រជាពលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T02:02:00+07:00	freshnewsasia.com	https://m.freshnewsasia.com/index.php/en/localnews/196495-2021-05-04-12-02-58.html
771027a9-dd72-4cd6-af1d-cfc9e94d637f	សម្ដេចតេជោ បញ្ជាឱ្យអភិបាលរាជធានី-ខេត្ត ត្រូវពង្រឹងការត្រួតពិនិត្យចេញ-ចូល និងធ្វើតេស្ដរហ័សដល់អ្នកមកពីតំបន់ ផ្ទុះជំងឺកូវីដ-១៩ (Video)	ភ្នំពេញ ៖ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន បានបញ្ជាឱ្យអភិបាលរាជធានី-ខេត្ត ត្រូវពង្រឹងការត្រួតពិ និត្យការធ្វើដំណើរចេញ-ចូល ភូមិសាស្ត្ររបស់ខ្លួន ជាពិសេសនោះ ត្រូវធ្វើតេស្ដរហ័សដល់អ្នកមកពីតំបន់ផ្ទុះជំងឺកូវីដ-១៩។ ក្នុងសេចក្ដីណែនាំរបស់ រាជរដ្ឋាភិបាល នាថ្ងៃទី៤ ខែឧសភា ឆ្នាំ២០២១ សម្ដេចតេជោ ហ៊ុន សែន មានប្រសាសន៍ថា «គណៈអភិបាលរាជធានី ខេត្ត ត្រូវពង្រឹងការអនុវត្តតាមសេចក្តីណែនាំលេខ ០២ សណន ចុះថ្ងៃទី២៥ ខែមេសា ឆ្នាំ២០២១ របស់រាជរដ្ឋាភិបាល ជាពិសេស ការពង្រឹងការត្រួតពិនិត្យការចេញ-ចូលភូមិសាស្ត្រ ដែលស្ថិតក្រោមសមត្ថកិច្ចរបស់ខ្លួន សម្រាប់អ្នកដំណើរ ដែលចេញមកពីតំបន់ដែលមានការផ្ទុះឆ្លងរាលដាលធ្ងន់ធ្ងរ នៃជំងឺកូវីដ-១៩ ជាអាទិ៍ ការយកសំណាករបស់អ្នកដំណើរដើម្បីវិភាគរហ័សរកមេរោគកូវីដ-១៩, ការពង្រឹងវិធានការសុខាភិបាលនានា ដូចជា ការពាក់ម៉ាស និងការរក្សាគម្លាតសុវត្ថិភាព, ការពង្រឹងវិធានការធ្វើចត្តាឡីស័កចំពោះអ្នកដំណើរដែលវិលត្រឡប់ ទៅរស់នៅ ឬស្នាក់នៅរយៈពេលវែង នៅក្នុងភូមិសាស្រ្តដែលស្ថិតក្នុងដែនសមត្ថកិច្ចរបស់ខ្លួន»។ សម្ដេចតេជោ ក៏បានណែនាំអាជ្ញាធរមានសមត្ថកិច្ចដែលគ្រប់គ្រងការចេញ-ចូលតាមច្រកទ្វារព្រំដែន ទាំងព្រំដែនគោក ទាំងព្រំដែនទឹក និងច្រកទ្វារចេញ-ចូលតាមផ្លូវអាកាស និងក្រសួងស្ថាប័នពាក់ព័ន្ធ ព្រមទាំងគណៈអភិបាលរាជធានី ខេត្តពាក់ព័ន្ធ ត្រូវបង្កើនកិច្ចសហការគ្នា ដើម្បីចាត់វិធានការម៉ឺងម៉ាត់ ក្នុងក្របខណ្ឌសមត្ថកិច្ចរៀងៗខ្លួន ជាពិសេស ការយកសំណាករបស់អ្នកដំណើរដើម្បីវិភាគរកមេរោគកូវីដ-១៩ និងការពង្រឹងវិធានការធ្វើចត្តាឡីស័កចំពោះអ្នកដំណើរចូល ក្នុងព្រះរាជាណាចក្រកម្ពុជា ដើម្បីបង្ការការនាំចូលពីក្រៅប្រទេសនូវមេរោគកូវីដ-១៩ ជាពិសេសមេរោគបំប្លែងខ្លួនប្រភេទថ្មី។ ជាងនេះទៅទៀត សម្ដេចតេជោ ហ៊ុន សែន បានលើកឡើងថា អភិបាលរាជធានី-ខេត្ត ដែលពាក់ព័ន្ធ ត្រូវបង្កើនកិច្ចសហការគ្នា ដើម្បីដាក់ចេញរួមគ្នា នូវវិធានការចាំបាច់នានា ដែលត្រូវអនុវត្តក្នុងភូមិសាស្រ្តរាជធានី ខេត្ត ដែលមានព្រំប្រទល់ជាប់គ្នា សំដៅគ្រប់គ្រងតំបន់ដែលមានការផ្ទុះឆ្លងរាលដាល នៃជំងឺកូវីដ-១៩ ឬដើម្បីបង្ការការឆ្លងរាលដាលនៃជំងឺនេះក្នុងភូមិសាស្ត្រដែលស្ថិតក្រោមសមត្ថកិច្ចរបស់ខ្លួន។ ជាមួយគ្នានេះដែរ សម្តេចតេជោ ហ៊ុន សែន ណែនាំឱ្យក្រសួងការងារ និងបណ្តុះបណ្តាលវិជ្ជាជីវៈ និងក្រសួងសុខាភិបាល ដោយមានការពិគ្រោះយោបល់ជាមួយ ក្រសួងស្ថាប័នពាក់ព័ន្ធ និងបន្ទាប់ពីមានការសម្រេចជាគោលការណ៍ពីរាជរដ្ឋាភិបាល ត្រូវរួមគ្នាចេញសេចក្តីណែនាំ អំពីវិធានការចាំបាច់នានា ដែលត្រូវអនុវត្តចំពោះរោងចក្រ សហគ្រាស ជាពិសេសរោងចក្រវាយនភណ្ឌ កាត់ដេរ ផលិតស្បែកជើង និងផលិតផលធ្វើដំណើរ និងកាបូប ដែលត្រូវបានរកឃើញថា មានការឆ្លងរាលដាលនៃជំងឺកូវីដ១៩។ សូមរំលឹកថា គិតត្រឹមថ្ងៃទី៤ ខែឧសភា ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ-១៩ ចំនួន១៦,២៩៩នាក់ ក្នុងនោះ អ្នកជាសះស្បើយ ចំនួន៥,៧៩១នាក់ អ្នកកំពុងសម្រាកព្យាបាល ចំនួន១០,៣៩៤នាក់ និងអ្នកស្លាប់ ចំនួន១០៧នាក់៕	2021-05-05T02:00:00+07:00	dap-news.com	https://dap-news.com/national/2021/05/04/143101/
de8c9a9a-dd07-4417-af5c-57c3f45e223f	លោក ឃួង ស្រេង ថ្លែងអំណរគុណ ឧបនាយករដ្ឋមន្ដ្រី ប្រាក់ សុខុន ដែលបានឧបត្ថម្ភឧបករណ៍ និងសម្ភារៈការពារជំងឺកូវីដ ដល់សាលារាជធានីភ្នំពេញ	លោក ឃួង ស្រេង អភិបាលរាជធានីភ្នំពេញ បានផ្ញើលិខិតថ្លែងអំណរគុណជូន ឯកឧត្តម ប្រាក់ សុខុន ឧបនាយករដ្ឋមន្ដ្រី រដ្ឋមន្ដ្រីក្រសួងការបរទេស និងសហប្រតិបត្តិការអន្ដរជាតិ ដែលបានឧបត្ថម្ភឧបករណ៍ និងសម្ភារៈការពារជំងឺកូវីដ១៩ ជូនដល់សាលារាជធានីភ្នំពេញ ដើម្បីចាត់វិធានការទប់ស្កាត់ការរីករាលដាល នៃជំងឺកូវីដ១៩។	2021-05-05T01:55:00+07:00	freshnewsasia.com	https://m.freshnewsasia.com/index.php/en/localnews/196490-2021-05-04-11-55-49.html
e6a6bab7-90c8-41cd-ae4e-fc64ad7aeddf	លោក ឃួង ស្រេង ថ្លែងអំណរគុណ ក្រុមហ៊ុន យូនីលីវើ ដែលបានឧបត្ថម្ភឧបករណ៍ និងសម្ភារៈការពារជំងឺកូវីដ ដល់សាលារាជធានីភ្នំពេញ	លោក ឃួង ស្រេង អភិបាលរាជធានីភ្នំពេញ បានផ្ញើលិខិតថ្លែងអំណរគុណជូន លោកអភិបាល ក្រុមហ៊ុន យូនីលីវើ (ខេមបូឌាំ) លីមីធីត ដែលបានឧបត្ថម្ភឧបករណ៍ និងសម្ភារៈការពារជំងឺកូវីដ១៩ ជូនដល់សាលារាជធានីភ្នំពេញ ដើម្បីចាត់វិធានការទប់ស្កាត់ការរីករាលដាល នៃជំងឺកូវីដ១៩។	2021-05-05T01:54:00+07:00	freshnewsasia.com	https://m.freshnewsasia.com/index.php/en/localnews/196489-2021-05-04-11-54-26.html
fe233a56-3040-4f29-90d0-55905fe71074	ខេត្តប៉ៃលិន រកឃើញករណីវិជ្ជមានជំងឺកូវីដ១៩ លើពលករម្នាក់មកពីប្រទេសថៃ	អាជ្ញាធរខេត្តប៉ៃលិន នៅល្ងាចថ្ងៃទី០៤ ខែឧសភា ឆ្នាំ២០២១នេះ បានបញ្ជាក់អំពីការរកឃើញស្ដ្រីម្នាក់វិជ្ជមានជំងឹកូវីដ១៩ ដែលជាពលករមកពីប្រទេសថៃ។ នេះបើតាមលោកស្រី បាន ស្រីមុំ អភិបាលខេត្តប៉ៃលិន ថ្លែងប្រាប់បណ្ដាញព័ត៌មាន Fresh News។ ស្ដ្រីដែលទើបរកឃើញវិជ្ជមានជំងឺកូវីដ១៩នេះ ឈ្មោះ ឈឿត រតនៈ អាយុ៣៥ឆ្នាំ មានអាសយដ្ឋាននៅភូមិសួសអី ឃុំពាមឯក ស្រុកឯកភ្នំ ខេត្តបាត់ដំបង ដែលចូលមកពីប្រទេសថៃ តាមច្រកអន្ដរជាតិព្រំ នៅថ្ងៃទី០៣ ខែឧសភា ឆ្នាំ២០២១។ អភិបាលខេត្តប៉ៃលិន បានបញ្ជាក់ទៀតថា បច្ចុប្បន្នអ្នកជំងឺកូវីដ១៩រូបនេះ កំពុងស្នាក់នៅមណ្ឌលចត្តាឡីស័កអភិវឌ្ឍន៍ស្ដ្រី ខេត្តប៉ៃលិន និងត្រៀមបញ្ជូនទៅសម្រាកព្យាបាលជំងឺ។ ដោយឡែក ពលករផ្សេងទៀតដែលរួមដំណើរជាមួយអ្នកជំងឺខាងលើ ចំនួន៤០នាក់ លទ្ធផលបង្ហាញថា អវិជ្ជមានជំងឺកូវីដ១៩ ប៉ុន្ដែតម្រូវឲ្យធ្វើចត្តាឡីស័កគ្រប់ចំនួនកំណត់តាមការណែនាំរបស់ក្រសួងសុខាភិបាល៕	2021-05-05T01:48:00+07:00	freshnewsasia.com	https://m.freshnewsasia.com/index.php/en/localnews/196486-2021-05-04-11-48-09.html
dc0c6f04-addc-49e7-a81b-830a2becc325	អាជ្ញាធរខេត្តកំពង់ស្ពឺ សម្រេចបិទខ្ទប់ភូមិចំនួន២ ក្នុងឃុំទួលអំពិល ស្រុកបសេដ្ឋ ក្រោយមានអ្នកឆ្លងជំងឺកូវីដ	អភិបាលខេត្តកំពង់ស្ពឺ លោក វ៉ី សំណាង នៅថ្ងៃទី០៤ ខែឧសភា ឆ្នាំ២០២១នេះ បានសម្រេចបិទខ្ទប់ជាបណ្ដោះអាសន្នភូមិត្រពាំងទន្លាប់ និងមួយផ្នែក នៃភូមិព្រៃស្រឡែង ស្ថិតក្នុងឃុំទួលអំពិល ស្រុកបសេដ្ឋ ដែលជាតំបន់មានការឆ្លងរាលដាល នៃជំងឺកូវីដ១៩។ ក្នុងសេចក្ដីសម្រេចដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ស្ពឺ បញ្ជាក់ថា ទីតាំងដែលត្រូវបិទខ្ទប់នេះ សម្រាប់រយៈពេល២សប្ដាហ៍ គិតចាប់ពីថ្ងៃទី០៤ ដល់ថ្ងៃទី១៧ ខែឧសភា ឆ្នាំ២០២១ ដើម្បីទប់ស្កាត់មិនឲ្យឆ្លងរាលដាលទៅក្នុងសហគន៍ និងតំបន់ផ្សេងទៀត។	2021-05-05T01:20:00+07:00	freshnewsasia.com	https://m.freshnewsasia.com/index.php/en/localnews/196476-2021-05-04-11-20-21.html
798a1bec-cba9-413f-a464-7dcfe762ba7d	អ្នកជំនាញផ្នែកជំងឺឆ្លងអាមេរិក ផ្តល់ការណែនាំមួយចំនួនដល់ឥណ្ឌា ដើម្បីដោះស្រាយវិបត្តិកូវីដ-១៩ ដ៏ធ្ងន់ធ្ងរ	អ្នកជំនាញកំពូលផ្នែកសុខភាពសាធារណៈរបស់សហរដ្ឋអាមេរិក គឺលោក Anthony Fauci នៅថ្ងៃចន្ទសប្តាហ៍នេះ បានសម្តែងក្តីបារម្ភជុំវិញអត្រាឆ្លងរាលដាលដ៏ខ្ពស់បំផុតនៃជំងឺ COVID-19 នៅប្រទេសឥណ្ឌា ហើយលោកក៏បានផ្តល់ការណែនាំមួយចំនួនផងដែរ ដូចជាការបិទប្រទេសទាំងស្រុង យុទ្ធនាការចាក់វ៉ាក់សាំងទ្រង់ទ្រាយធំ និងការសាងសង់មន្ទីរពេទ្យបណ្តោះអាសន្ន ឲ្យបានច្រើនតាមធ្វើទៅបាន ជាដើម។ នេះបើតាមការចេញផ្សាយដោយវែបសាយព័ត៌មាន Mint នៅថ្ងៃអង្គារ ទី០៤ ខែឧសភា ឆ្នាំ២០២១។ ក្នុងបទសម្ភាសន៍មួយជាមួយទីភ្នាក់ងារព័ត៌មាន PTI របស់ឥណ្ឌា លោក Anthony Fauci បាននិយាយថា ដើម្បីឆ្លើយតបចំពោះវិបត្តិ COVID-19 ដ៏ធ្ងន់ធ្ងរនេះ ឥណ្ឌាអាចធ្វើរឿងមួយចំនួន តែលោកបានបញ្ជាក់ថា រដ្ឋាភិបាលឥណ្ឌាក៏ប្រហែលគិតឃើញរួចហើយដែរ។ ទីមួយគឺការចាក់វ៉ាក់សាំងប្រជាជនឲ្យបានច្រើន តាមតែអាចទៅរួច ដោយប្រើវ៉ាក់សាំងដែលពួកគេផលិតក្នុងស្រុកផ្ទាល់ផង និងវ៉ាក់សាំងដែលពួកគេអាចទិញពីប្រទេសដទៃផង មិនថាប្រទេសណាមួយឡើយ។ ប៉ុន្តែលោក Fauci បានលើកឡើងថា ការចាក់វ៉ាក់សាំងថ្ងៃនេះ មិនអាចដោះស្រាយបញ្ហានៅថ្ងៃនេះតែម្តងនោះទេ គឺវានឹងជួយទប់ស្កាត់បញ្ហាពេលខាងមុខ ចាប់ពីឥឡូវទៅ។ ដំណោះស្រាយសម្រាប់បញ្ហាភ្លាមៗចំពោះមុខ គឺការបិទប្រទេសទាំងស្រុង មិនមែនត្រឹមផ្នែកខ្លះទេ ដែលការបិទប្រទេសទាំងមូលនេះ អាចមានរយៈពេលត្រឹមសមល្មម មិនចាំបាច់ដល់រាប់ខែឡើយ ឲ្យតែបានបិទទាំងស្រុង ដើម្បីកាត់ផ្តាច់ចរន្តនៃការឆ្លងរាលដាល គឺដូចអ្វីដែលប្រទេសមួយចំនួន ដូចជាចិន អូស្រ្តាលី និងនូវែលសេឡង់ បានធ្វើនាពេលកន្លងទៅ។ ក្រៅពីនេះ លោក Fauci ក៏បានផ្តល់យោបល់ឲ្យឥណ្ឌា ចល័តកងទ័ពដើម្បីសាងសង់មន្ទីរពេទ្យបណ្តោះអាសន្ន ឲ្យបានច្រើនកន្លែងផងដែរ ដើម្បីផ្តល់កន្លែងព្យាបាលត្រឹមត្រូវ ដល់អ្នកជំងឺដ៏ច្រើនលើសលុប។ គួរបញ្ជាក់ថា ជាចុងក្រោយ អ្នកជំនាញផ្នែកសុខាភិបាលអាមេរិករូបនេះ បានអំពាវនាវឲ្យពិភពលោករួមគ្នាជួយឥណ្ឌា តាមរយៈការផ្តល់សម្ភារៈផ្សេងៗ ឬក៏កម្លាំងមនុស្សក៏បានដែរ។ បើតាមលោក Fauci ជារឿយៗ ឥណ្ឌាបានជួយប្រទេសដទៃទៀត ដែលស្ថិតក្នុងគ្រាមានអាសន្ន ដូច្នេះហើយដោយសារឥឡូវ ឥណ្ឌាកំពុងស្ថិតក្រោមស្ថានការណ៍ដ៏លំបាកបំផុត ពិភពលោកគួរតែសហការគ្នាជួយពួកគេ ដូចទៅនឹងអ្វីដែលសហរដ្ឋអាមេរិកកំពុងតែធ្វើដែរ៕	2021-05-05T01:03:00+07:00	freshnewsasia.com	https://m.freshnewsasia.com/index.php/en/internationalnews/196467-2021-05-04-11-03-11.html
23ada42b-57f5-4105-a4b6-96a5a01e2ed7	BREAKING: ខេត្តកំពង់ស្ពឺ រកឃើញ និងបង្ហាញអត្តសញ្ញាណប្រជាពលរដ្ឋ១៤នាក់បន្ថែមទៀត ដែលទើបរកឃើញវិជ្ជមានជំងឺកូវីដ	រដ្ឋបាលខេត្តកំពង់ស្ពឺ នៅរសៀលថ្ងៃទី០៤ ខែឧសភា ឆ្នាំ២០២១នេះ បានចេញសេចក្ដីជូនដំណឹងស្ដីពីការរកឃើញ និងបង្ហាញអត្តសញ្ញាណ ប្រជាពលរដ្ឋចំនួន១៤នាក់បន្ថែមទៀត ដែលទើបរកឃើញវិជ្ជមានជំងឺកូវីដ១៩។ ក្នុងសេចក្ដីជូនដំណឹងដែលបណ្ដាញព័ត៌មាន Fresh News ទទួលបានរដ្ឋបាលខេត្តកំពង់ស្ពឺ បញ្ជាក់ថា អ្នកដែលទើបរកឃើញវិជ្ជមានជំងឺកូវីដទាំង១៤នាក់នេះ មាននៅស្រុកសំរោងទង, ស្រុកភ្នំស្រួច, ស្រុកបសេដ្ឋ, ស្រុកឧដុង្គ និងស្រុកគងពិសី។ រដ្ឋបាលខេត្តកំពង់ស្ពឺ ក៏សូមអំពាវនាវដល់ប្រជាពលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T01:02:00+07:00	freshnewsasia.com	https://m.freshnewsasia.com/index.php/en/localnews/196465-2021-05-04-11-02-43.html
164164b9-e09e-4210-9c5e-d9e1c374fb02	ក្រសួងផែនការ រកឃើញ និងបង្ហាញអត្តសញ្ញាណមន្ដ្រីម្នាក់ ដែលទើបរកឃើញវិជ្ជមានជំងឺកូវីដ១៩	ក្រសួងផែនការ នៅថ្ងៃទី០៤ ខែឧសភា ឆ្នាំ២០២១នេះ បានចេញសេចក្ដីជូនដំណឹងពីការរកឃើញ និងបង្ហាញអត្តសញ្ញាណម្នាក់ ដែលទើបរកឃើញវិជ្ជមានជំងឺកូវីដ១៩ ឈ្មោះ អ៊ុក ទិត្យសុភក្ដិ ជាមន្ដ្រីនៃអគ្គាធិការដ្ឋាន។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ ក្រសួងផែនការ បានបញ្ជាក់ថា កាលពីថ្ងៃទី០៩ ខែមេសា ឆ្នាំ២០២១ លោក អ៊ុក ទិត្យសុភក្ដិ បានមកទទួលការចាក់វ៉ាក់សាំងដូសទី១ នៅទីស្ដីការក្រសួង នឹងបន្ដអវត្តមានរហូតដល់រសៀលថ្ងៃទី២៣ ខែមេសា ឆ្នាំ២០២១ ទើបឃើញវត្តមានរបស់លោក មកទទួលវ៉ាក់សាំងដូសទី២។ ចំពោះទីស្នាក់អាស្រ័យបច្ចុប្បន្នរបស់លោក អ៊ុក ទិត្យសុភក្ដិ ស្ថិតក្នុងសង្កាត់ផ្សារដើមថ្កូវ ខណ្ឌចំការមន មានអ្នកជិតខាងចំនួន៦នាក់ បានធ្វើតេស្ដវិជ្ជមានជំងឺកូវីដ៩ នៅថ្ងៃទី២៨ ខែមេសា ឆ្នាំ២០២១ ហើយរូបលោក ព្រមទាំងភរិយា ត្រូវបានក្រុមគ្រូពេទ្យយកសំណាកធ្វើតេស្ដនៅថ្ងៃទី៣០ ខែមេសា ឆ្នាំ២០២១ ដោយលទ្ធផលបង្ហាញនូវថ្ងៃទី០៣ ខែមេសា ឆ្នាំ២០២១ថា រូបលោក និងភរិយា មានវិជ្ជមានជំងឺកូវីដ១៩។ ជាមួយគ្នានេះ ក្រសួងផែនការ ក៏បានជូនដំណឹងដល់អ្នកដែលធ្លាប់ប្រាស្រ័យទាក់ទងជាមួយអ្នកជំងឺ ឈ្មោះ អ៊ុក ទិត្យសុភក្ដិ ដោយផ្ទាល់ ត្រូវទៅយកសំណាកនៅតាមទីតាំងដែលក្រសួងសុខាភិបាល។ ចំពោះអ្នកពាក់ព័ន្ធប្រយោល សូមមេត្តាធ្វើចត្តាឡីស័កនៅផ្ទះ១៤ថ្ងៃ និងតាមដានសុខភាពខ្លួនឯង ដោយគោរពតាមវិធានសុវត្ថិភាពរបស់ក្រសួងសុខាភិបាល៕	2021-05-05T01:01:00+07:00	freshnewsasia.com	https://m.freshnewsasia.com/index.php/en/localnews/196464-2021-05-04-11-01-12.html
3b22888f-a1c4-4967-96d1-3ffa53afa858	គ្រឿងបរិភោគរបស់លោក ហ៊ុន ម៉ានី ត្រូវបានផ្តល់ជូនប្រជាពលរដ្ឋ១៤គ្រួសារ នៅភូមិអង្កោល ដែលរងផលប៉ះពាល់ផ្ទាល់ និងប្រយោលពាក់ព័ន្ធជំងឺកូវីដ១៩	លោក ងួន ច័ន្ទសុជាតា សមាជិកគណៈកម្មការ ស.ស.យ.ក ថ្នាក់កណ្តាល និងជាប្រធានសហភាពសហព័ន្ធយុវជនកម្ពុជា ស.ស.យ.ក ខេត្ត និងសមាជិកសមាជិកា ស.ស.យ.ក ខេត្តកែប នៅថ្ងៃទី៤ ខែឧសភា ឆ្នាំ២០២១នេះ បានដឹកនាំក្រុមការងារពាក់ព័ន្ធនាំយកគ្រឿងឧបភោគ បរិភោគរបស់លោក ហ៊ុន ម៉ានី ប្រធាន ស.ស.យ.ក ផ្តល់ជូនប្រជាពលរដ្ឋប្រមាណ ១៤គ្រួសារ នៅភូមិអង្កោល ដែលរងផលប៉ះពាល់ផ្ទាល់ និងប្រយោលពាក់ព័ន្ធជុំវិញជំងឺកូវីដ១៩។ ពិធីផ្ដល់អំណោយនេះ ធ្វើឡើងនៅភូមិអង្កោល ឃុំអង្កោល ស្រុកដំណាក់ចង្អើរ ខេត្តកែប។ ក្នុងដំណើរចុះសួរសុខទុក្ខ និងផ្ដល់អំណោយគ្រឿងឧបភោគបរិភោគខាងលើលោក ងួន ច័ន្ទសុជាតា បានផ្តាំផ្ញើសួរសុខទុក្ខពីសំណាក់លោក ហ៊ុន ម៉ានី ប្រធាន ស.ស.យ.ក ដែលជានិច្ចកាល លោក តែងបានគិតគូរយកចិត្ត ទុកដាក់ខ្ពស់ ពិសេសសុខទុក្ខ ប្រជាពលរដ្ឋ១៤គ្រួសារ នៅភូមិអង្កោលខាងលើនាឱកាសនេះ ដែលរងផលប៉ះពាល់ផ្ទាល់ និងប្រយោលពាក់ព័ន្ធជុំវិញជំងឺកូវីដ-១៩ ដែលបងប្អូនជួបខ្វះខាតបញ្ហាជីវភាព។ លោក ងួន ច័ន្ទសុជាតា បានបញ្ជាក់ថា បើទោះបីអំណោយតិចតួច ប៉ុន្តែអាចបញ្ជាក់ថា ក្ដីស្រឡាញ់ និងការគិតគូររបស់ថ្នាក់ដឹកនាំ ស.ស.យ.ក ក្នុងការជួយរំលែកការលំបាកបានមួយគ្រា ពិសេសក្នុងស្ថានភាព កាលៈទេសៈពាក់ព័ន្ធជំងឺកូវីដ១៩។ លោកប្រធាន ស.ស.យ.ក ខេត្តកែប ក៏បានស្នើដល់ប្រជាពលរដ្ឋពាក់ព័ន្ធ និងសមាជិកសមាជិកា ស.ស.យ.កខេត្តកែប ត្រូវមានការអត់ធ្មត់ ចូលរួមអនុវត្តវិធានការ ៣ការពារ ៣កុំ ឲ្យបានខ្ជាប់ខ្ជួន ព្រមទាំងខិតខំផ្សព្វផ្សាយបន្ត អំពីវិធានការណ៍ទាំងនេះ ជូនក្រុមគ្រួសារនីមួយៗ និងសហគមន៍របស់ខ្លួន ឲ្យបានខ្ជាប់ខ្ជួន និងស្ដាប់ការណែនាំ របស់ក្រសួងសុខាភិបាល ក៏ដូចជាបទបញ្ជារបស់ប្រមុខរាជរដ្ឋាភិបាល ព្រោះបច្ចុប្បន្នជំងឺកូវីដ១៩ បាននិងកំពុង បន្តរីករាលដាលតាមសហគមន៍ ជាពិសេសនៅរាជធានីភ្នំពេញនិងខេត្តមួយចំនួនផងដែរ។ អំណោយរបស់លោក ហ៊ុន ម៉ានី ដែលត្រូវផ្ដល់ជូន ដល់បងប្អូនប្រជាពលរដ្ឋប្រមាណ ១៤គ្រួសារខាងលើ ដែលក្នុង១គ្រួសារៗទទួលបាន អង្ករចំនួន ១០kg, មី ១កេស, ត្រីខ ១យូរ, ទឹកក្រូចSprite ២ដប, ម៉ាស់ ១ប្រអប់, ជេលលាងដៃ ២ដប និងអាលកុលចំនួន ០,៥លីត្រ។ បន្ទាប់មកសហភាពសហព័ន្ធយុវជនកម្ពុជា ខេតកែប បានចុះចងបដាអប់រំ ស្តីពី (៣ការពារ និង ៣កុំ) នៅតាមដងផ្លូវទីសាធារណៈ បានចំនួន ៥ផ្ទាំងផងដែរ៕	2021-05-05T00:59:00+07:00	freshnewsasia.com	https://m.freshnewsasia.com/index.php/en/localnews/196463-2021-05-04-10-59-47.html
84e35e16-a77c-4e8f-ab36-76af21a73032	តំណាងលោក ងួន ញ៉ិល បន្ដនាំយកស្បៀងអាហារ និងសម្ភារ ប្រគល់ជូនក្រុងស្រុកចំនួន៣ ក្នុងខេត្តកំពង់ធំ ដើម្បីចូលរួមគាំទ្រក្នុងការប្រយុទ្ធប្រឆាំងជំងឺកូវីដ១៩	លោក សុខ លូ អភិបាលខេត្តកំពង់ធំ, លោក ងួន រាសី នាយកខុទ្ទកាល័យកិត្តិនីតិកោសលបណ្ឌិត ងួន ញ៉ិល, លោក ឃឹង នុភាព និងលោក នង វាសនា អ្នកតំណាងរាស្ត្រមណ្ឌលកំពង់ធំ ព្រមទាំងសហការី បានបន្ដនាំយកអំណោយរបស់លោកកិត្តិនីតិកោសលបណ្ឌិត ងួន ញ៉ិល អនុប្រធានទី១ រដ្ឋសភា នៃព្រះរាជាណាចក្រកម្ពុជា ប្រគល់ជូនក្រុង-ស្រុកចំនួន៣ ដែលជាស្រុកចុងក្រោយ ក្នុងចំណោម៩ក្រុងស្រុក ក្នុងខេត្តកំពង់ធំ រួមមាន ស្រុកសណ្ដាន់ ស្រុកប្រាសាទសំបូរ និងក្រុងស្ទឹងសែន សម្រាប់ប្រើប្រាស់ក្នុងមណ្ឌលចត្តាឡីស័កថ្នាក់ក្រុង-ស្រុក និងដើម្បីចូលរួមគាំទ្រក្នុងការប្រយុទ្ធប្រឆាំងជំងឺកូវីដ១៩ នៅថ្ងៃទី៤ ខែឧសភា ឆ្នាំ២០២១។ លោក ងួន រាសី បានផ្តាំផ្ញើសាកសួរសុខទុក្ខពីលោកកិត្តិនីតិកោសលបណ្ឌិត ងួន ញ៉ិល ជូនចំពោះក្រុមការងារទាំងអស់ព្រមទាំងបងប្អូនប្រជាពលរដ្ឋដែលកំពុងធ្វើចត្តាឡីស័ក នៅពេលនេះ ព្រមទាំងកោតសរសើរអាជ្ញាធរមូលដ្ឋាន និងកងកម្លាំងចម្រុះទាំងអស់ដែលបានខិតខំបំពេញតួនាទីរបស់ខ្លួននៅក្នុងដំណាក់កាលកូវីដនេះ ប្រកបដោយស្មារតីទទួលខុសត្រូវខ្ពស់ ហើយជាពិសេសសូមបងប្អូនត្រូវចូលរួមអនុវត្តវិធានការរបស់ រាជរដ្ឋាភិបាលឲ្យមាន ប្រសិទ្ធភាពខ្ពស់បំផុត និងបន្តប្រកាន់នូវវិធានសុខាភិបាលឲ្យបានខ្ជាប់ខ្ជួន។ ជាមួយគ្នានោះដែរលោក សុខ លូ បានសំណូមពរដល់ល់គណៈបញ្ជាការឯកភាពរដ្ឋបាល ក្រុង-ស្រុក ត្រូវបន្តបង្កើនការយកចិត្តទុកដាក់ ក្នុងត្រៀមរៀបចំទីតាំងមណ្ឌលច័ត្តាឡីស័កថ្មីសម្រាប់ដាក់អ្នកវិជ្ជមានកូវីដ១៩ កើនឡើងពីរករណីបន្ថែមទៀត។ លោកថា សូមបងប្អូនប្រជាពលរដ្ឋទាំងអស់ចូលរួមអនុវត្តនូវវិធានការការពារ ជំងឺកូវីដ១៩ «៣ការពារ និង៣កុំ» របស់រាជរដ្ឋាភិបាល និងអនុវត្តតាមការណែនាំរបស់ក្រសួងសុខាភិបាល ដើម្បីរួមគ្នា ទប់ស្កាត់ ការឆ្លងរីករាលដាលនៃជំងឺកូវីដ-១៩ ចូលក្នុងសហគមន៍។ ឆ្លៀតក្នុងឱកាសនេះដែរ លោកអភិបាលក្រុងស្រុកទាំង៣ បានសូមគោរពថ្លែងអំណរគុណយ៉ាងជ្រាលជ្រៅបំផុតជូនចំពោះ ងួន រាសី និងលោក សុខ លូ រួមជាមួយប្រភិភូអមដំណើរ ដែលបាននាំយកអំណោយដ៏ថ្លៃថ្លារបស់ លោកកិត្តិនីតិកោសលបណ្ឌិត ងួន ញ៉ិល ជាគ្រឿងឧបភោគបរិភោគ និងសម្ភារការពារកូវីដ១៩ មកប្រគល់ជូនរដ្ឋបាលក្រុង-ស្រុក សម្រាប់ចែកជូនប្រជាពលរដ្ឋ ដែលមានជីវភាពខ្វះខាត និងកំពុងធ្វើចត្តាឡីស័កក្នុងអំឡុងពេលនៃជំងឺកូវីដ១៩។ សូមបញ្ជាក់ថា សម្ភារដែលបានឧបត្ថម្ភទូទាំង៩ក្រុងស្រុក រួមមាន៖ ម៉ាស់ចំនួន ៦១កេសធំ ម៉ីខ្លាឃ្មុំចំនួន ៣០២កេស អាល់កុលចំនួន ៣២៣៩ ត្រីខកំប៉ុងចំនួន ៣២កេស និងទឹកសុទ្ធចំនួន ៣០២០យួរ ជូនដល់ក្រុង ស្រុកទាំង៩ , នៃខេត្តកំពង់ធំ ដើម្បីគាំទ្រក្នុងការប្រយុទ្ធប្រឆាំងជំងឺកូវីង-១៩៕	2021-05-05T00:54:00+07:00	freshnewsasia.com	https://m.freshnewsasia.com/index.php/en/localnews/196462-2021-05-04-10-54-30.html
8b549e3c-f87b-4c87-85e3-ecaa0886075f	TOP NEWS: សម្ដេចតេជោ ហ៊ុន សែន បញ្ជាឲ្យពង្រឹងការត្រួតពិនិត្យការចេញ-ចូលក្នុងភូមិសាស្ដ្ររាជធានី-ខេត្ត និងត្រូវធ្វើតេស្ដរហ័សអ្នកដែលមកពីតំបន់ផ្ទុះជំងឺកូវីដ១៩ (Video inside)	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី០៤ ខែឧសភា ឆ្នាំ២០២១នេះ បានដាក់បទបញ្ជាឲ្យអភិបាលរាជធានី-ខេត្ត ត្រូវពង្រឹងការត្រួតពិនិត្យការចេញ-ចូល ក្នុងភូមិសាស្ដ្ររបស់ខ្លួន ពិសេសសម្រាប់អ្នកដំណើរដែលចេញមកពីតំបន់ ដែលមានការផ្ទុះឆ្លងរាលដាលធ្ងន់ធ្ងរ នៃជំងឺកូវីដ-១៩។ ក្នុងសេចក្ដីណែនាំលេខ០៣ ដែលបណ្ដាញព័ត៌មាន Fresh News ទទួលបានផ្លូវការ, សម្ដេចតេជោ ហ៊ុន សែន បានប្រាប់អភិបាលរាជធានី-ខេត្ត ត្រូវអនុវត្តការយកសំណាករបស់អ្នកដំណើរ ដើម្បីវិភាគរហ័សរកមេរោគកូវីដ-១៩ និងការពង្រឹងវិធានការសុខាភិបាលនានា ដូចជា ការពាក់ម៉ាស និងការរក្សាគម្លាតសុវត្ថិភាព។ បន្ថែមពីនេះ សម្ដេចតេជោនាយករដ្ឋមន្ដ្រី ក៏បានណែនាំឲ្យការពង្រឹងវិធានការធ្វើចត្តាឡីស័កចំពោះអ្នកដំណើរ ដែលវិលត្រឡប់ទៅរស់នៅ ឬស្នាក់នៅរយៈពេលវែងនៅក្នុងភូមិសាស្រ្តដែលស្ថិតក្នុងដែនសមត្ថកិច្ចរបស់ខ្លួន។ ចំណុចទី៥ នៃសេចក្ដីណែនាំនេះបានបញ្ជាក់យ៉ាងដូច្នេះថា ។ ជាមួយគ្នានេះ សម្ដេចតេជោ ហ៊ុន សែន បានណែនាំអាជ្ញាធរមានសមត្ថកិច្ចដែលគ្រប់គ្រងការចេញ-ចូលតាមច្រកទ្វារព្រំដែន ទាំងព្រំដែនគោក ទាំងព្រំដែនទឹក និងច្រកទ្វារចេញ-ចូលតាមផ្លូវអាកាស និងក្រសួងស្ថាប័នពាក់ព័ន្ធ ព្រមទាំងគណៈអភិបាលរាជធានី ខេត្តពាក់ព័ន្ធ ត្រូវបង្កើនកិច្ចសហការគ្នា ដើម្បីចាត់វិធានការម៉ឺងម៉ាត់ ក្នុងក្របខណ្ឌសមត្ថកិច្ចរៀងៗខ្លួន ជាពិសេស ការយកសំណាករបស់អ្នកដំណើរដើម្បីវិភាគរកមេរោគកូវីដ-១៩ និងការពង្រឹងវិធានការធ្វើចត្តាឡីស័កចំពោះអ្នកដំណើរចូល ក្នុងព្រះរាជាណាចក្រកម្ពុជា ដើម្បីបង្ការការនាំចូលពីក្រៅប្រទេសនូវមេរោគកូវីដ-១៩ ជាពិសេសមេរោគបំប្លែងខ្លួនប្រភេទថ្មី។ សម្ដេចតេជោ ហ៊ុន សេន បានសង្កត់ធ្ងន់បន្ថែមថា គណៈអភិបាលរាជធានី ខេត្ត ដែលពាក់ព័ន្ធ ត្រូវបង្កើនកិច្ចសហការគ្នា ដើម្បីដាក់ចេញរួមគ្នា នូវវិធានការចាំបាច់នានា ដែលត្រូវអនុវត្តក្នុងភូមិសាស្រ្តរាជធានី ខេត្ត ដែលមានព្រំប្រទល់ជាប់គ្នា សំដៅគ្រប់គ្រងតំបន់ដែលមានការផ្ទុះឆ្លងរាលដាល នៃជំងឺកូវីដ-១៩ ឬដើម្បីបង្ការការឆ្លងរាលដាលនៃជំងឺនេះក្នុងភូមិសាស្ត្រដែលស្ថិតក្រោមសមត្ថកិច្ចរបស់ខ្លួន៕	2021-05-05T00:48:00+07:00	freshnewsasia.com	https://m.freshnewsasia.com/index.php/en/localnews/196459-2021-05-04-10-48-32.html
8e6cdf38-a7b4-4387-b790-6d083763827e	ទិវាឆ្មបអន្តរជាតិ២០២១៖ តួនាទីរបស់ឆ្មបមានសារៈសំខាន់ណាស់ ក្នុងការជួយសង្រ្គោះជីវិត ជាពិសេសក្នុងអំឡុងពេលរាតត្បាតនៃជំងឺកូវីដ-១៩	មជ្ឈមណ្ឌលជាតិគាំពារមាតា និងទារក (NMCHC), សមាគមឆ្មបកម្ពុជា (CMA) និងមូលនិធិសហប្រជាជាតិសម្រាប់ប្រជាជន (UNFPA) ប្រចាំកម្ពុជា នៅថ្ងៃទី០៤ ខែឧសភា ឆ្នាំ២០២១នេះ បានចេញសេចក្ដីប្រកាសរួមគ្នា ក្នុងទិវាឆ្មបអន្តរជាតិ២០២១។ ក្នុងសេចក្ដីប្រកាសរួមបានលើកឡើងថា ។ ផ្អែកតាមទិន្នន័យច្បាស់លាស់ និងតួនាទីរបស់យើង គឺមានភាពសាមញ្ញ ប៉ុន្តែឆ្មបជួយសង្រ្គោះជីវិត ដូច្នេះការវិនិយោគលើឆ្មប គឺជាចូលរួមកាត់បន្ថយ អត្រាមរណៈភាពមាតា និងទារក។ គូសបញ្ជាក់ថា ទិវាឆ្មបអន្តរជាតិ បានប្រារព្វធ្វើឡើងរៀងរាល់ឆ្នាំ នៅថ្ងៃទី៥ ខែឧសភា ក្នុងគោលបំណងបង្ហាញអំពីតួរនាទី ដ៏សំខាន់របស់ឆ្មប និងការដឹងគុណលើកិច្ចខិតខំប្រឹងប្រែង របស់ឆ្មបក្នុងការសង្គ្រោះជីវិតម្តាយ និងទារក។ ប្រធានបទសម្រាប់ទិវាឆ្មបអន្តរជាតិឆ្នាំនេះគឺ ។ ប្រធានបទឆ្មាំនេះ បង្ហាញអំពីតួរនាទីដ៏សំខាន់របស់ឆ្មប ដែលជាមូលដ្ឋានដើម្បីពង្រឹងគុណភាពសេវាថែទាំសុខភាពផ្លូវភេទ សុខភាពបន្តពូជ និងសុខភាពមាតា និងការធានាឲ្យទទួលបានជាសកល នៃសេវាសុខភាពទាំងនេះ ដើម្បីសម្រេចបានគោលដៅអភិវឌ្ឍសុខាភិបាលជាតិ និងការប្តេជ្ញាចិត្តនៃសន្ធិសញ្ញាអន្តរជាតិ ស្តីពីប្រជាជន និងការអភិវឌ្ឍ ព្រមទាំងសម្រេចបាននូវគោលដៅអភិវឌ្ឍ ប្រកបដោយចេរភាពត្រឹមឆ្នាំ២០៣០៕	2021-05-05T00:31:00+07:00	freshnewsasia.com	https://m.freshnewsasia.com/index.php/en/localnews/196454-2021-05-04-10-31-28.html
3aae77ac-f375-4f5d-87d0-d24f95033d37	Breaking News៖ រាជរដ្ឋាភិបាល ចេញសេចក្តីណែនាំ ស្ដីពីការពង្រឹង ការអនុវត្តវិធានការ ចាំបាច់ទប់ស្កាត់ការឆ្លងរាលដាល ជំងឺកូវីដ១៩	No Content	2021-05-05T00:30:00+07:00	dap-news.com	https://dap-news.com/national/2021/05/04/143071/
e917cb3e-01b4-4740-88cb-51544ffa3f34	TOP NEWS: រាជរដ្ឋាភិបាល ចេញសេចក្តីណែនាំពិសេស ដើម្បីពង្រឹងការអនុវត្តវិធានការចាំបាច់មួយចំនួន ទប់ស្កាត់ការឆ្លងរាលដាលនៃជំងឺកូវីដ១៩	នៅថ្ងៃទី០៤ ខែឧសភា ឆ្នាំ២០២១នេះ ប្រមុខរាជរដ្ឋាភិបាលសម្តេចតេជោ ហ៊ុន សែន បានចេញសេចក្តីណែនាំពិសេស ដើម្បីពង្រឹងការអនុវត្តវិធានការចាំបាច់មួយចំនួន ទប់ស្កាត់ការឆ្លងរាលដាលនៃជំងឺកូវីដ១៩ បន្ទាប់ពីរាជរដ្ឋាភិបាលបានសម្រេចបិទបញ្ចប់ការបិទខ្ទប់ភូមិសាស្រ្តរាជធានីភ្នំពេញ និងក្រុងតាខ្មៅ នៃខេត្តកណ្តាល។ នេះបើយោងតាមសេចក្តីណែនាំរបស់រាជរដ្ឋាភិបាល ដែលបណ្តាញព័ត៌មាន Fresh News ទទួលបានផ្លូវការនារសៀលថ្ងៃនេះ។ សេចក្តីណែនាំរបស់សម្តេចតេជោ ហ៊ុន សែន បានបង្ហាញ១១ចំណុចទៅកាន់អភិបាលរាជធានី ខេត្ត និងក្រសួងពាក់ព័ន្ធនានា ដើម្បីអនុវត្តទប់ស្កាត់ការរីករាលដាលជំងឺកូវីដ១៩នៅកម្ពុជា។ សូមអានសេចក្តីណែនាំទាំងស្រុងដូចខាងក្រោម៖	2021-05-05T00:18:00+07:00	freshnewsasia.com	https://m.freshnewsasia.com/index.php/en/localnews/196453-2021-05-04-10-18-38.html
88264eb3-eeae-4dd4-b0b8-b85ef5ad4f7b	ខេត្តកំពត រកឃើញមនុស្ស២នាក់បន្ថែមទៀត ឆ្លងជំងឺកូវីដ១៩ នៅស្រុកកំពង់ត្រាច	អាជ្ញាធរខេត្តកំពត បានប្រកាសពីការរកឃើញមនុស្ស ចំនួន២នាក់បន្ថែមទៀត ដែលបានឆ្លងជំងឺកូវីដ១៩ នៅស្រុកកំពង់ត្រាច។ នេះបើតាមសេចក្ដីប្រកាសព័ត៌មានរបស់រដ្ឋបាលខេត្តកំពត ដែលបណ្ដាញព័ត៌មាន Fresh News ទទួលបាននៅរសៀលថ្ងៃទី០៤ ខែឧសភា ឆ្នាំ២០២១។ ស្ដ្រីឈ្មោះ ឯម បូផ្ផា អាយុ៥៣ឆ្នាំ រស់នៅភូមិដើមចារ ឃុំកំពង់ត្រាចខាងលិច ស្រុកកំពង់ត្រាច ស្ដ្រីឈ្មោះ ប៉ាត ចរិយា អាយុ២៧ឆ្នាំ រស់នៅភូមិដើមចារ ឃុំកំពង់ត្រាចខាងលិច ស្រុកកំពង់ត្រាច រដ្ឋបាលខេត្តកំពត ក៏សូមអំពាវនាវដល់ប្រជាបលរដ្ឋដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលជាមួយអ្នកវិជ្ជមានខាងលើ ត្រូវធ្វើចត្តាឡីស័កនៅតាមផ្ទះរៀងៗខ្លួន ដោយមិនត្រូវពាក់ព័ន្ធជាមួយអ្នកដទៃទៀតឡើយ៕	2021-05-05T00:07:00+07:00	freshnewsasia.com	https://m.freshnewsasia.com/index.php/en/localnews/196451-2021-05-04-10-07-41.html
7c4956d3-0f15-4670-aa25-0a83d34e7101	អាជ្ញាធរ ខេត្តកំពត រកឃើញអ្នកឆ្លងជំងឺកូវីដ១៩ ថ្មី ចំនួន២នាក់ នៅស្រុកកំពង់ត្រាច	No Content	2021-05-04T23:59:00+07:00	dap-news.com	https://dap-news.com/national/2021/05/04/143066/
c20cd028-3c3d-405f-9db2-8c52d4b5a6e8	រកឃើញ មន្រ្តីក្រសួងផែនការ ម្នាក់ទៀត ឆ្លងជំងឺកូវីដ១៩	No Content	2021-05-04T23:55:00+07:00	dap-news.com	https://dap-news.com/national/2021/05/04/143055/
96891c93-ea52-43e9-99e7-e5d6becabf7c	ឧបករណ៍តេស្តរហ័ស ជួយបង្កើនសមត្ថភាពស្វែងរកអ្នកផ្ទុកជំងឺកូវីដ-១៩ ដែលជាហេតុ ធ្វើឱ្យតួលេខ អ្នកឆ្លងកើនឡើង ជាប្រចាំ	លោក ហុក គឹមចេង បានឱ្យដឹងបែបនេះ ក្រោយពីមានប្រជាពលរដ្ឋមួយចំនួនមានការងឿងឆ្ងល់ថា «ហេតុអ្វីបានជាចំនួន អ្នកឆ្លងថ្មីកើនខ្ពស់ ក្នុងរយៈពេលប៉ុន្មានថ្ងៃនេះ»។ លោក ហុក គឹមចេង បានថ្លែងប្រាប់ មជ្ឈមណ្ឌលព័ត៌មានដើមអម្ពិល នារសៀលថ្ងៃទី៤ ខែឧ សភា ឆ្នាំ២០២១ ថា ក្រោយពីធ្វើតេស្ដរហ័សរួច ក៏បញ្ជូនវត្ថុសំណាកទៅមន្ទីរពិសោធន៍ដែរ។ លោក បានថ្លែងថា «តាមពិតទៅមានការឆ្លងជំងឺកូវីដ-១៩ច្រើន ហើយយើងប្រើប្រាស់ឧបករណ៍តេស្ដរហ័សនេះ យើងរកឃើញអ្នកជំងឺកូវីដភ្លាមៗ ដូច្នេះ យើងរកឃើញអ្នកជំងឺកាន់តែច្រើន ក្នុងរយៈពេលប៉ុន្មានថ្ងៃ»។ លោក បានបន្ដថា ការប្រើប្រាស់តេស្ដរហ័សរកអង់ទីហ្សែនកូវីដ-១៩ ដើម្បីធ្វើយ៉ាងណាឱ្យការឆ្លងជំងឺកូវីដ-១៩នៅកម្ពុជា មានការថយចុះ ជាពិសេសនោះ ឈានទៅការគ្រប់គ្រងជំងឺកូវីដ-១៩។ ជាងនេះទៅទៀត លោក ហុក គឹមចេង ក៏បានអំពាវនាវទៅដល់ប្រជាពលរដ្ឋ ត្រូវរួបរួមគ្នាប្រយុទ្ធប្រឆាំងជំងឺកូវីដ-១៩ ជាមួយ រាជរដ្ឋាភិបាល និងក្រសួងសុខាភិបាល ដោយអនុវត្តវិធានការ ៣ការពារ ៣កុំ ចាក់វ៉ាក់សាំងកូវីដ-១៩ និងនៅផ្ទះ (បើមិនមានការចាំបាច់ កុំចេញក្រៅផ្ទះ) ទាំងនេះជាអាវុធដ៏ស័ក្តសិទ្ធសម្រាប់ប្រជាពលរដ្ឋ យកឈ្នះសត្រូវអត់ស្រមោល កូវីដ-១៩។ ថ្មីៗនេះ ក្រសួងសុខាភិបាល ក៏បានណែនាំដល់ម្ចាស់មន្ទីរពេទ្យេឯកជន មន្ទីរពហុព្យាបាល មន្ទីរសម្រាកព្យាបាល និងសម្ភព ដែលទទួលបានលិខិតអនុញ្ញាតឱ្យប្រើប្រាស់តេស្ដរហ័សកូវីដ-១៩ ត្រូវធ្វើការកំណត់តម្លៃឱ្យបានសមរម្យ និងណែនាំដល់បុគ្គលិកក្រោមឱវាទ ត្រូវដាក់បង្ហាញតម្លៃនៅទីសាធារណៈ។ សូមរំលឹកថា គិតត្រឹមថ្ងៃទី៤ ខែឧសភា ឆ្នាំ២០២១នេះ កម្ពុជារកឃើញអ្នកឆ្លងជំងឺកូវីដ-១៩ ចំនួន១៦,២៩៩នាក់ ក្នុងនោះ អ្នកជាសះស្បើយ ចំនួន៥,៧៩១នាក់ អ្នកកំពុងសម្រាកព្យាបាល ចំនួន១០,៣៩៤នាក់ និងអ្នកស្លាប់ ចំនួន១០៧នាក់៕ ដោយ ៖ អេង ប៊ូឆេង	2021-05-04T23:28:00+07:00	dap-news.com	https://dap-news.com/national/2021/05/04/143050/

Subsets and Splits

No community queries yet

The top public SQL queries from the community will appear here once available.